
IOAN BOGDAN 
1862—1919 


Dintre fruntaşii şcoalei istorice ardelene dela începutul seco- 
lului al XIX-lea numai protopopul Petru Maior a izbutit să-şi vază 
cărțile de istorie tipărite şi răspândite printre Românii doritori a 
cunoaște trecutul neamului şi al bisericii lor. Cronica lui Şincai 
abia în jumătatea a 2-a a secolului a putut să vadă, în întregime, 
lumina tiparului. lar scrierile lui Samuil Micu au rămas până în 
timpul de față nepublicate. 

Mai ales prin „Istoria pentru începutul Românilor în Dacia“ 
(1812), care apăruse la laşi în ediţia a l-a (1834) şi la Gherla 
în ediţia Ill-a (1883) Petru Maior a exercitat influență însemnată 
asupra opiniei publice, contribuind ca ideea greşită a descendenții 
curat romane a poporului nostru să fie îmbrățișată cu entusiasm 
şi să aibă ecouri prelungite în toate domeniile vieţii româneşti. 

Pe lângă rătăcirile de ordin filologic, pe cari le-a produs 
ideea aceasta în măsură proprie a deschide o prăpastie periculoasă 
între limba vorbită a poporului și între cea scrisă a oamenilor 
trecuți prin şcoli, nu au lipsit nici exagerările istorice ale câtorva 
„romanomani“ ca Treboniu Laurian d. e., care a încercat să în- 
globeze în istoria poporului nostru toată istoria Romanilor, înlo- 


de Il. Lupaș 


cuind cronologia „Dela naşterea lui Christos“ — admisă în de- 
obşte — cu aceea împrumutată dela Titus Livius: A. U. C. (= 
ab urbe condita — dela întemeierea Romei). O rătăcire asemă- 


nătoare s'a manifestat şi în istoria dreptului prin cursurile ținute 
la Universitătea din laşi de cătră Simion Bărnuţiu şi tipărite mai 
târziu sub titlul „Dereptul public al Românilor“ (laşi 1867). 

Adevărat că bunul simţ critic nu a lipsit a întâmpina cu 
observări îndreptăţite şi a combate „romanomania“ şcoalei arde- 
lene, care prin concepțiile sale strâmte, unilaterale și neștiinţifice 
pregătia calea unei deplorabile falşificări a istoriei româneşti. 

Spiritul ponderat şi clar văzător al lui Mihail Kogălniceanu 
se rostia lămurit în lecţia sa inaugurală dela Academia Mihăileană 
(1843), arătând că Petru Maior prin cartea sa despre începutul 
Românilor în Dacia a produs „o școală destul de numeroasă de 
Români noi, cari fără a-și sprijini zisele cu faptele socot că trag 
respectul lumei asupră-și, când strigă că se trag din Romani, că 
sânt Romani şi prin urmare cel dintâi popor din lume, Această 
manie s'a întins până acolo, încât unii îşi însuşesc chiar şi fap- 
tele şi istoria bătrânilor Romani dela Romulus şi până la Romulus 
Augustulus“... Tot el sfătuia pe auditorii săi a se feri „de această 
manie, care trage asupra noastră râsul streinilor“. lar mai târziu 
Titu Maiorescu a reuşit să spulbere prin critica sa incisivă rătăci- 
rile școalei lui Bărnuţiu, afirmând despre menționata lui carte că 
se distinge „prin o totală lipsă de cunoştinţi istorice și juridice“. 

Dacă școala Blajului a fost timp îndelungat sorgintea și răs- 
pânditoarea acestor rătăciri, în schimb altă şcoală ardeleană, şcoala 
Brașovului se poate mândri, că dintre foştii ei elevi au răsărit 
oameni de ştiinţă şi de curaj, cari m'au stat la îndoială a se îm- 
potrivi cu hotărîre exageraţiunilor ridicule, oprindu-le de pe po- 
vârnișul rătăcirii şi îndreptându-le spre căile adevărului. Aşa a făcut 
Titu Maiorescu în domeniul literaturii, aşa loan Bogdan în al isto- 
riografiei românești. 


N. 


Intre „abiturienții“ liceului român din Braşov găsim la 1882 
numele lui loan Bogdan. Tânărul de 20 de ani părăsi liceul acesta 
cu bună pregătire în studiile rlasice şi cu nepotolită sete de carte. 
Râvna lui de a-şi spori cunoştinţele a progresat din an în an, în 
cursul studiilor universitare, pe cari le termină repede, publicându-şi 
la laşi, în 1885, teza de licenţă cu subiectul „Istoria coloniei Sar- 
mizegetusa“. 

După această lucrare de tinereță atențiunea lui se îndreaptă 
asupra unei ramure, lăsate de istoricii români timp prea îndelungat 
în părăsire: asupra studiilor slave. Tânărul învățat dela Braşov cu 

simțu-i critic ascuţit, care-i caracterizează întreagă activitatea, şi-a 
dat seama, câte lacune prezintă istoriografia română şi cât de pe- 
friculoasă-i poate deveni direcția unilaterală a „romanomaniei“ 
exagerate. De aceea s'a decis fără şovăire a-și dedica cei mai fru- 





moşi ani ai vieţii acestor studii slave şi slavo-române, fiind con- 
vins că. numai cu ajutorul lor se poate înălța edificiul istoriografiei 
noastre pe temelii solide. 

Adevărat că înaintea lui începuse Bogdan P. Hașdeu a pu- 
blica diferite documente, copii, informațiuni şi fragmente culese la 

întâmplare din felurite izvoare ruseşti şi polone. Activitatea lui istorică, 
lipsită de frâna, pe care o impune specialistului o bună pregătire 
metodică, a lunecat însă pe povârnișul exagerațiunilor romantice. 
Când a publicat monogratia asupra lui loan Vodă cel Cumplit, 
despre care afirma că ar fi fost „singurul om în toată Europa, 
care gâci secretul democraţiei“, prin exclamaţiile sale patetice şi prin 
expresiuni grandilocvente a dovedit că-i departe de a avea o con- 
cepțiune istorică serioasă. Xenopol, care nu era agresiv în observa- 
țiile sale critice, a mărturisit că în monografia aceasta a găsit „cea 
mai falşă din toate concepțiunile istorice“ şi că nu se miră „dacă 
străinii îşi bat joc de istoriografia română“. 

Era deci necesar un curent de reacțiune sănătoasă atât îm- 
potriva romanomaniei, cât şi împotriva grandilocvenţei romantice, 
compromițătoare pentru o istoriografie cu pretenţii de seriositate. 

Aci începe rolul important al Braşoveanului loan Bogdan, 
a cărui pregătire metodică era așa de temeinică și scrupuloasă, a 
cărui iubire de adevăr aşa de nestânsă, încât i-au călăuzit întreagă 
activitatea de profesor şi istoriograt în limitele obiectivităţii celei 
mai severe. Liber de prejudecăţi, senin în cugetare şi apreciere, el 
pare a fi avut totdeauna înaintea ochilor lozinca, prin care expri- 
mase Leopold Ranke datoria istoricului: sich selbst auslâschen : a 
se stânge pe sine, a lăsa cu totul în umbră propria sa individua- 
litate, pentru ca adevărul vieţii trecute să poată ieşi deplin la iveală! 

Prin metoda severă şi scrupuloasă a lecţiilor sale cu caracter 
filologic şi a scrierilor sale de cuprins istoric loan Bogdan a reușit 
să întemeieze o şcoală necesară și folositoare, deprinzând elevii 
săi a prețui şi scruta, înainte de toate, izvoarele, cronicile şi docu- 
mentele trecutului pentru a stoarce din mulțimea şi varietatea lor tot 
ce pot da. In lecţia sa introductivă demonstrând „Insemnătatea 
studiilor slave pentru Români“ (1891) arăta Bogdan cu toată ho- 
tărirea că a sosit timpul „ca știința istorică română să iasă cu 
totul din faza romantică a copilăriei. Datoria ei trebue să tie de 
aci înainte: a căuta pretutindeni numai și numai adevărul. Ar îi o 
rătăcire periculoasă dacă am crede, că educaţia noastră națională 
trebue bazată pe neadevăruri sau reticențe. Dimpotrivă noi credem, 
că printr'un studiu calm şi cât se poate de multilateral al trecu- 
tului nostru trebue să ne dăm seama de toți factorii vieţii noastre 
trecute... Datoria noastră, a oamenilor de ştiinţă, este a prezenta 

civilizația trecută nu cum am fi dorit să fie, ci cum a fost în rea- 
litate. Numai în chipul acesta ne vom putea explica pentru ce am 
ajuns astăzi acolo, unde suntem“. 

Ca atmosferă sufletească școala lui loan Bogdan era mai 
puţin entusiastă decât a antecesorilor. Era însă mai realistă, mai 
apropiată de adevăr, mai temeinică şi mai folositoare. Dacă ante- 
cesorii credeau că menirea istoriei naționale ar fi să entusiasmeze 
pe contemporani prin exemple glorioase din trecut, potrivit cuvân- 
tului exprimat de Salustius: maiorum gloria posteris lumen esto, — 
loan Bogdan era convins că acesta nu poate îi decât scopul se- 
cundar al istoriei, întrucât cel principal e cultal adevărului mai pre- 
sus de orice altă considerațiune efemeră. Prin metoda comparativă 
aplicată cu severitate, cercetările şi concluziile istorice ale acestei 
şcoli par a micşora câteodată importanţa intrinsecă a trecutului ro- 
mânesc, aşezându-l prea categoric în funcţie directă de acela ai 
popoarelor vecine. Astfel scria loan Bogdan, în legătură cu re- 
censiunea unui manual de istorie în „Convorbiri Literare“: „Le 
este uşor Germanilor şi Francezilor, să grupeze istoria popoarelor 
europene în jurul istoriei lor naţionale şi, dacă Românii ar fi jucat 
rolul politic al acestor două mari popoare, ar putea-o s'o facă şi 
ei, Lucrurile stau însă dimpotrivă. Istoria noastră a fost determi- 
nată de a vecinilor noștri, cu mult mai culți și mai puternici, cu 
mult mai vechi în civilizație decât noi. Țările române apar în 
istorie, când evul mediu începe să apună şi instituţiile noastre sunt 
un Slab reflex al celor apusene, trecute prin filiera vecinilor noştri“. 

Astfel înfățişat trecutul nostru contribue aparent mai puţin la 
trezirea sentimentului de mândrie naţională, pe care vechii istorici 
căutau să-l exalteze cu orice prilej prin exagerarea gloriei străbune. 

Dar nota critică este absolut necesară nu numai pentru a 
înălța istoriografia română la nivelul ştiinţific modern, ci şi pentru 
o îndrumare mai bună, mai realistă a educaţiei naționale. Căci nu 
pe temeiul iluziilor sau al falşificărilor se pot înălța clădirile pro- 
gresului. Dimpotrivă, păstrând proporţiile propriei noastre perso- 
nalități etnice, culturale şi politice, trebue să sporească năzuința 
de a controla cât mai scrupulos rezultatul oricărei cercetări şi de a 
ține seamă totdeauna de realități, întemeind pe stânca neclintită a 
adevărului toate aspirațiunile noastre. Veritas vincit. 

Aceasta nu însemnează însă, că Bogdan ar îi trecut cu ve- 

derea rătăcirile voite sau întâmplătoare ale istoricilor străini, obici- 
nuiți să micşoreze valoarea şi rolu! elementului românesc chiar în 
cazuri, când isvoarele istorice îl scoteau destul de bine la iveală. 
Astfel în conferința sa despre „Români și Bulgari“ găsia prilej să 
sublinieze importanța elementului românesc din sudul Dunării prin 
cuvinte ca acestea : „Popor aspru de munte, constituit aproape mi- 
litărește sub primicerii, cnezii și voevozii lor, bogaţi în vite, oțe- 
Jiți de clima iernatică a Pindului şi Balcanului, uşori ca niște capre 
de munte şi inatacabili în ascunzătorile lor, conduşi de doi fraţi: 
Joan şi Petru, întreprind răscoala (1186), atrag pe Bulgari la sine 
şi după un şir de lupte victorioase le întemeiază din nou statul, 
pe care îl pierduseră cu 168 de ani mai înainte şi care se poate 
numi acum nu bulgar, ci româno-bulgar. S'au găsit, se înţelege, 
istorici, cari au tăgăduit participarea Românilor la reînființarea im- 
periului bulgăresc, tăgăduind naționalitatea română a reîntemeie- 
torilor acestui imperiu. Aceasta este însă partea șovinismului na- 
țional în istorie şi trebue să constatăm, că istoricii slavi nu s'au 
lăsat mai pe jos decât Ungurii, când a fost vorba să recunoască 
puţinele fapte mărețe ale poporului nostru. Pentru noi orice ar 
zice şi ori câte rezerve ar face învățați de altmintrelea foarte se- 
rioşi ca Drinov, Uspenskij sau Vasilijevski, loan şi Petru Asan 
sunt Români curaţi din peninsula balcanică. Aceasta ne-o spun 
istoricii bizantini, ne-o spun scrisorile papei cătră loaniţiu și ne-o 
adeveresc legăturile lor cu Românii de dincoace de Dunăre“. 


MU. 


Paginile de sinteză istorică nu sunt numeroase în activitatea 
lui loan Bogdan. Nici nu puteau fi în stadiul, în care se afla 
istoriografia română, când a început el a-i examina, cu multă răb- 
dare şi cu cel mai serios aparat critic, resistența temeliilor. 

In primăvara anului 1889 trimitea din St. Petersburg „o în- 
cercare de critică diplomatică slavo-română“, care a şi apărut în 
Analele Academiei sub titlu! „Diploma bârlădeană din 1134 și Principatul 
Bârladului“ demonstrând că documentul publicat de Hașdeu, după o 
copie făcută de tatăl său Alexandru, nu e databil din secolul XII, 
când în titlul Jui lvanco Rostislavici nu sar fi putut strecura con- 
fuzia între cneaz și voevod. deoarece acesta din urmă era la Ruşi 

inferior cneazului, care stăpânea cu demnitate ereditară un teritor, 
câtă vreme voevodul nu era decât un şef al armatei, în serviciul 
cneazului. Examinând amănunţit grafica, ortografia, fonetica, gra- 
matica și formulele diplomatice ale copiei publicate de Haşdeu, 
Bogdan ajunge la concluzia că nu poate fi vorba de un act au- 
tentic, ci de un falșificat de prin sec. XIV-XV. Astfel existența 
unui principat bârlădean în secolul XII — existență admisă de 
Haşdeu, Tocilescu, Xenopol și chiar de Onciul, ca fapt istoric — a 
devenit prin „încercarea critică“ a lui Bogdan cu totul problematică. 

In acelaş an a rectificat opinia lui Xenopol, care admitea că 
liturghia slavă și scrierea chirilică ar fi fost întroduse la Români 
cu sila, prin acte de violență săvârşite în timpul ţarului bulgar 
Asan. Bogdan, de acord cu Episcopul Melhisedec al Romanului, 
exprimă însă părerea, că procesul acesta s'a întâmplat în mod firesc: 
prin contactul îndelungat al Românilor cu Bulgarii. 

Astfel de rectificări şi cercetări de amănunte îl pasionau pe 
loan Bogdan în aceeaş măsură, ca şi năzuința de a spori numărul 
izvoarelor istorice prin noi descoperiri de cronici și documente. 
În acest domeniu ostenelile lui au dat rezultatele importante, cu- 
noscute din publicaţiile: „Vechile cronici moldoveneşti până la 
Ureche“ (1891), „Cronici înedite atingătoare de istoria Românilor“ 
(1895), „Vlad Ţepeş și naraţiunile germane şi rusești asupra lui“, 
studiu critic (1896), Documente din arhivele polone, publicate. în 
colecția Hurmuzaki (1900), Relaţiile Țării Româneşti cu Braşovul 
şi cu Țara Ungurească (texte slave cu traduceri şi cu un studiu 
privitor la diplomatica slavo-română — 1905) şi cele două vo- 
lume întitulate „Documentele lui Ștefan cel Mare“, publicate la 
1913 în editura „Comisiunii Istorice a României“, al cărui prim 
preşedinte a fost loan Bogdan. In publicarea documentelor aplica 
Bogdan aceeaș metodă critică serioasă ca şi în cercetările de 
amănunt. De aceea în literatura noastră istorică publicaţiile lui sunt 
dintre cele mai îngrijite şi mai sigure. Doar „Tezaurul de monu- 
mente istorice“ al lui Alex. Papiu-llarianu dacă a mai fost redactat 
cu atâta grije meticuloasă. 

i Când*i-au permis împrejurările să dea câte o prelucrare a 
materialului cercetat, Bogdan s'a mulțumit cu monografii privitoare 
la vechile instituțiuni româneşti, la originea şi organizarea lor, cum 
sunt cele publicate în Analele Academiei Române sub titlul: „Ori- 

ginea voevodatului la Români“ (1902), „Despre cnejii români“ 
(1904), „Documentul Răzenilor din 1484 şi organizarea armatei 
moldovene în sec. XV.“ (1908). Nu a întreprins nici o încercare 
de sinteză mai vastă, ştiind. că opera de analiză istorică e încă 
prea plăpândă și trebue continuată cu asiduitaie pentru a desțeleni 
ogorul, care promitea seceriş bogat, dacă lucrătorii nu ar fi fost 
aşa de puţini, 
IV. 


În discursul de recepțiune, cu care și-a făcut intrarea în 
Academie vorbind despre „Istoriografia română şi problemele ei 
actuale“ (1995) dă loan Bogdan un întreg program pentru viitoarea 
ei desvoltare dupăce făcuse și o reprivire succintă asupra rezul- 
tatelor de până atunci, subliniind în deosebi că „Originile popo- 
rului nostru, asupra căruia ştirile istorice mai precise încep abia 
cu secolul XIII, sunt învăluite întrun adânc întunerec. Cât timp nu 
se vor descoperi izvoare nouă — nădejdea noastră în această pri- 
vință este foarte redusă — problema nu va face nici un progres 
simţitor... Până acum la încercările de rezolvare a ei, argumentele 
logice au avut preponderanță asupra mărturiilor istorice. Pentru 
noi, ca şi pentru istoricii străini cari s'au apropiat de această 
chestiune fără idei preconcepute și fără scopuri politice ascunse, 
continuitatea elementului român la stânga Dunării este un adevăr de 
sine înţeles. Poporul român apare în cele dintâi mărturii ale istoriei 
ca un popor aşezat din vechime şi eminamente agricol, deşi păs- 
toritul era, pe lângă cultura pământului, a doua ocupaţie favorită a lui... 
Studiul limbei, al toponimiei şi al așezămintelor vechi ne arată, 
fără cea mai mică umbră de îndoială, că în țările dela nordul 
Dunării populaţia romanică a trăit neîntrerupt alăturea de Sloveni, 
din secolul VI—XII. E de nădăjduit, că din aprofundarea epocelor 
cunoscute ale istoriei noastre vor ieşi mai de grabă oarecari lumini 
asupra epocii obscure, decât din interpretarea mai mult sau, mai 
puțin capricioasă a celor câteva pasaje din scriitorii bizantini, sau 
din repetarea acelorași argumente pro şi contra, scoase din studiul 
limbei sau al izvoarelor dubioase anterioare secolului XII“. lar în 
ce priveşte domeniul specialităţii sale, al studiilor slave, cărora s'a 
dedicat cu atâta stăruință şi cu rezultate egale, tot atunci făcea să 
îie înțeleasă importanța acestor studii constatând că „pentru omul 

nepreocupat de prejudiţii, influența elementului slav la formarea na- 
ționalității noastre este așa de evidentă, încât putem zice fără exa- 
gerare, că nici nu poate fi vorba de popor român înainte de ab- 
sorbirea elementelor slave de cătră populația băştinaşe romană în 
cursul secolelor VI—X“. 

Că această influență a putut fi considerată de representanții 
romanomaniei ca o „barbarie“ (P. Maior) sau ca o „nefericire“ 
(Aron Densuşianu), pentru obiectivitatea neclintită a lui loan Bogdan 
era o chestiune lipsită de orice interes ştiinţific, o chestiune „pe 
care o și înlăturase, dela început, lapidar şi definitiv: „Fost-a ci- 
vilizaţia slavonă o nenorocire sau o norocire pentru noi, aceasta 
este o întrebare, pe care nimenea n'o va putea deslega, căci nimenea 
nu poate şti, ce sar fi întâmplat cu noi, dacă lucrurile sar fi 


petrecut altfel“. (Însemnătatea studiilor slave pentru Români). 


* 
%* * 


Obiectivitatea ştiinţifică, seninătatea desăvârşită şi metoda 
critică severă formează moştenirea lăsată de loan Bogdan ca un 
dar din cele.-mai de preț pentru istoriografia română modernă. 
Activitatea lui rămâne tocmai pentru acest dar un model şi un 
îndemn pentru toți ceice se simt chemaţi la muncă rodnică în 
ogorul istoriografiei noastre, a cărei importanță educativă ma lipsit 
a o accentua şi loan Bogdan în menţionatul său discurs de re- 
cepțiune: „...nu trebue să pierdem din vedere nici un singur 
moment faptul, că ori-cât de importante ar fi pentru viaţa intelec- 
tuală modernă ştiinţele exacte şi numeroasele lor aplicațiuni, pentru 
un popor mic, deşteptat de curând la viața naţională şi ameninţat 
din multe părți în desvoltarea lui, crearea unei culturi proprii trebue 
să fie întâia și ultima ţintă a educaţiei lui. O educaţie temeinică 
naţională, o încredere nestrămutată în puterea de viaţă şi în trăinicia 
neamului nostru nu le putem câştiga însă fără cunoaşterea apro- 
fundată a trecutului, fără conştiinţa clară a primejdiilor ce am în- 
tâmpinat şi a faptelor mari ce am săvârşit. Aceste fapte ne sunt 
păstrate, ca cel mai scump patrimoniu al trecutului, în monumen- 
tele istoriografiei, care pentru noi sunt un titlu de glorie și de 
mândrie, tot aşa ca şi faptele povestite în ele“. 

Nu vom greşi afirmând că prin activitatea lui loan Bogdan 
a dat până acum Ardealul cea mai de valoare contribuţie la pro- 
gresul istoriografiei române încetățenind în domeniul ei metoda 
analizei crijice obiective şi conştiincioase, în lipsa căreia nu ar îi 
fost în stare să țină pas cu cercetările istorice ale neamurilor în- 
vecinate. 


o 
99% 


0.9 

Un împiedecător al avântului național 
al Românilor brașoveni de acum 200 de 
ani: popa Teodor Baran 


de Aurel A. Mureșianu 


Trecutul neamului nostru românesc nu este încă nici până 
astăzi destul de lămurit din cauză că el a fost studiat în mod 
prea unilateral. Atâtea fapte măreţe ale strămoșilor noștri au 
rămas necunoscute și neînțelese tocmai din cauza —la aparență 
atât de paradoxală — că n'au fost băgate în seamă în mod su- 
ficient şi defectele lor. 

Istoria noastră atribue în genere toate suferințele și neno- 
rocirile din trecut ale Românilor asupririi şi prigonirii lor din 
partea neamurilor ce i-au copleșit și stăpânit. Adevărul este însă, 
că aceste cauze exferne ale apăsării lor ar îi putut fi de cele 
mai multe ori domolite sau chiar înlăturate cu totul printr'o or- 
ganizare a ior internă mai puternică, printr'o mai mare unire și 
solidaritate între ei. 

Puţini îşi vor fi dat până astăzi seama de importanța pentru 
viitorul neamului nostru a cunoscutei admoniţiuni din una dintre 
cele mai puternice strofe ale autorului “Răsunetului“ Ardealului 
deia 1848. Acelaș mare adevăr îl găsim şi în următoarele cuvinte 
ale unuia dintre barzii României de atunci, ale lui Dumitru Bo- 
lintineanu: „Vrâjmașii națiunei sunt în sânul naţiunei; vrăjmaşii 
ca să supue țara se îndreaptă la Români... ială de doi secoli ce 
bântue țara Românilor !“!) 

Adevărata valoare a unei medalii ne-o dă și cunoașterea 
reversului ei. Cunoscând piedecile, pe care le-a pus aproape 
întotdeauna în calea progresului neamului nostru desbinarea 
dintre proprii săi fii, vom putea înțelege mai bine măreția lup- 
telor până la jerifirea de sine a acelora, cari au reușit să împingă, 
cu toate acestea, greul car al vieţii din trecuta neamului nostru 
cât de puțin înainte. 

Precum cucerirea şi ocuparea Ungariei de cătră Turci, din 
primele decenii ale secolului al 16-lea, marchează începutul de- 


"9 Bolintineanu D., Viața lui Țepeș Vodă ș? Mircea Vodă cel Bătrân, | 
edițiunea Ii, București 1870, p. 70. : 

cadenței totale, naţionale, politice și sociale a Românilor din 
Ardeal și celelalte părți ale coroanei regatului Sf. Ştefan, tot astfel 
realungarea Turcilor din Ardeal și Ungaria de cătră armatele creş- 
tinilor coaliați, dela sfârșitul veacului următor, înserinează înce- 
putul renașterii lor naţionale și politice. 

Floarea clasei luminate a Românilor dintre Tisa și Carpaţi 
apucase, în urma îndelungatei convieţuiri cu Ungurii, pe calea 
desăvârșitei sale desnaţionalizări, pe care era gata să tragă cu 
sine în prăpastie și mulțimea cea mare a poporului românesc. 
Stapânirea Turcilor, popor înrudit cu Ungurii, nu putea decâtsă 
favorizeze progresele acestor din urmă față de Români, pentru 
cari nu mai rămăsese decât o singură scăpare: scuturarea jugului 
turcesc şi stăvilirea supremaţiei ungurești cu sprijinul și cu aju- 
torul puterilor și popoarelor dușmane amânduror acestor naţii. 

Această singură cale mântuitoare în împrejurările de atunci 
a politicei românești fusese indicată, doar, și de marele nostru 
voevod Mihai, care se aliase spre acest scop cu cel mai puternic 
monarh al Europei creștine de atunci, cu împăratul „romano- 
german“ Rudolf II. Situaţia neschimbându-se mult nici cu un 
veac mai târziu — căci singurul stat latin puternic de atunci, 
Franţa lui Ludovic XIV, urmărea mai mult o politică egoistă și 
ambițioasă — nici Românii din epoca Brâncovenilor nu putură 
acționa mai bine în interesul lor propriu, decât alergând dim- 
preună cu ceilalţi creștini balcanici, cu Venețienii și cu Polonii, 
sub steagurile victorioase ale marelui căpitan împărătesc Eugeniu 
de Savoia, nu numai împotriva Turcilor şi Tătarilor, dar chiar și 
împotriva: duşmanilor lor celor mai apropiați, a Ungurilor. 

Ori care vor fi fost relele pricinuite poporului nostru de 
Austriacii şi Nemţii, cari curmară la sfârșitul veacului al 17-lea 
stăpânirea principilor maghiari din Ardeal, ea a însemnat totuși o 
mare ușurare pentru Români. Aceasta o mărturiseşte și cel mai 
bun cunoscător al istoriei neamului nostru din veacul al 18-lea, 
Gheorghe Şincai, scriind despre anul 1689 între altele: „După 
ce s'au luat Ardealul dela Turci prin armele biruitoare ale 
Austriei, Românilor din Ardeal îndată mai bine le-au mers“.!) 

Am văzut în articolul nostru din numărul dela 1 Febr. 1930 


') Şincai, Hronica Românilor, laşi 1853, vol. II, p. 152. 

al revistei „Ţara Bârsei“ însufleţirea cu care Românii au prins 
armele împotriva „Cruţilor“ ungurești. Profunda schimbare poli- 
tică survenită înlăuntrul Ardealului a înlesnit întrucâtva încercările 
de reorganizare națională și politică ale Românilor ardeleni; ea 
a contribuit şi la înteţirea luptelor pentru independența munici- 
pală și economică a Românilor din Brașov și Ţara Bârsei, lupte 
bogate în epizoade interesante, dar și în momente triste și du- 
reroase, ca și acela, despre care ne-am propus a vorbi în arti- 
colul de faţă. 


ae 
Ei * 


Românii din Brașov și Ţara Bârsei aveau pe lângă duș- 
manii lor externi un adversar am putea zice şi rai puternic: 
Sașii, popor mic dar bine organizat și întărit prin scutirile și 
privilegiile acordate lor de vechii regi ai Ungariei. In virtutea 
acestor scutiri ei îşi însuşiseră de mult dreptul exclusiv de ocâr- 
muire și administrare a tuturor locuitorilor așa numitului „pă- 
mânt regesc“, în care se cuprindea și Ţara Bârsei dimpreună cu 
toate vechile ei sate românești și cu cartierul românesc al Bra- 
șovului, Şcheiul întemeiat la sfârșitul veacului al 14-lea. 

După încercarea nereușită din ! Octombrie 1600 a cuce- 
ririi cu armele a cetăţii interne a Brașovului, cu ajutorul trupelor 
lui Mihai Viteazul, ce se găseau atunci în retragere după lupta 
nefericită dela Mirislău'), Românii din Brașov și Țara Bârsei nu 
pierdură totuși nădejdea de a putea dobândi cel puţin o organi- 
zaţie a lor independentă municipală deosebită de a Sașilor. 

Despre aceste năzuinți firești și legitime ale Românilor 
vechii cronicari săsești vorbesc nu numai odată în scrierile lor. 
Așa de pildă Toma Tartler, vorbind despre niște deputații tri- 
mise de Sași la Viena în 1738 în cauza certelor lor cu Românii, 
cari obținuseră deja unele favoruri dela împăratul din Viena și 
erau pe cale de a obține chiar satisfacerea în parte a cererilor 
lor, ne istorisește următoarele: „Aceasta s'a întâmplat în timpul 
când Românii făceau multe greutăți Magistratului (Brașovului), 
voind să înjiințeze o republică deosebită și să nu mai atârne de 


1) Vezi studiul nostru: Crădirea școalei românești din Brașov de cătră 
popa Mihai în anul 1597, în „Anuarul Institutului de Istorie Naţională“ al Uni- 
versității Cluj, anul IV, pag. 205. 

loc de Sași!), spre care scop au încercat în patru rânduri dife- 
rite, întrebuințând toate puterile și mijloacele de a întemeia un 
magistrat separat şi de a ruina cu totul pe Cronerii”) noștri“. 
Tartler pune întâia mișcare în acest sens a Românilor la 'nce- 
putul veacului al 17-lea, a doua la anul 1707, a treia la anul 
1728 și a patra la 17355). 

„Magistratul și Comunitatea, scrie Tartler la anul 1735, nu 
mai știa ce să înceapă mai ales în privința aferei Românilor 
malcontenți (nicht gewusst, was anzufangen, zumal was der mal- 
contenten Walachen ihre Affaire betraf) ... Românii se linguși- 
seră și pregătiseră binișor terenul (haben ... ziemlich insinuiert). 
cu multe daruri, atât la generalul comandant (al Transilvaiiei), 
cât şi la secretarul consiliului de războiu ai Curţii din Viena, 
Beckers“*). 


Vrednicii conducători de atunci ai Românilor din Brașov și 
Țara Bârsei, n'au ezitat a face, pentru atingerea scopului lor, 
cele mai mari jertfe materiale, atât cu deputațianile trimise la 
generalul comandant și guvernatorul Ardealului și la însăși can- 
celaria împăratului din Viena și cu darurile, pe atunci atât de 
obicinuite, făcute diferitelor personagii sus puse. Şi Tartler ne 
spune că la acestea „au contribuit cu câte ceva toți Românii din 
Tara Bârsei“. Şi tot el scrie la alt loc, că „nu numai la Viena, 
dar chiar și la generalul comandant al Transilvaniei, Wallis, au 
reușit Românii să-și creieze, cu argumentele și pretenţiile lor, o 
situație atât de favorabilă, încât erau aproape să reușească în 
mod fericit“ (dass sie bald gliicklich reussiert hătten). 

Cu noii guvernanţi ai Ardealului, ar fi putut-o scoate Ro- 
mânii mai ușor la cale, dar ce puteau ei face, dacă nici acești 
guvernanţi nu puteau birui cu împotrivirea îndărătnică a Sașilor. 
Nici chiar poruncile împărătești nu erau. respectate de aceștia. 
Aşa o pățiră Românii brașoveni și cu „privileghiumul“ pe care-l 


1) „... eine besondere Republique anrichten und von den Cronern gar 
nicht dependieren wollten“. — v. Cronica lui Tartler, manuscris în biblioteca 
liceului Honterus din Brașov. 

) Cetăţenii saşi ai Brașovului, al cărui nunte latinesc era Corona. 

3) Quelien zur Geschichte der Stadt Brass6, vol. VII., pag. 171. 

4) Ibidem. 

primiseră în toamna anului 1701 dela împăratul Leopold I. Nu 
numai documentele timpului dar chiar și vechea cronică contim- 
porană a marelui cărturar și luptător pentru emanciparea politică 
a Românilor, Radu Tempea, ne spun că acest „decret sau di- 
plomă împărătească ... nu s'au luat în samă (de Sași), pentru 
că nu Sau publicăluit și dela gubernium“. Pricina nepublicării 
ei din partea guvernului a fost, ne spune cronica, că „sau scor- 
nit cruțșagul la 1703“, adecă se ivi războiul cu Curuţii. Tre- 
bile nu s'au îndreptat în spre bine nici mai târziu, căci sfârșește 
cronica, diploma,a fost ascunsă de atunci de frica Sașilor până 
acum 1735 Dechemvrie“.!) 

Se știe că Sașilor le succese, încă cu un secol mai "nainte 
să împiedece chiar și pe principii și pe magnații Transilvaniei 
de a putea cumpăra proprietăți și a zidi case în interiorul cetă- 
ților lor. Cu cât trebuia să fie deci mai grea lupta cu aceiași 
Sași a Românilor braşoveni, cari nu aveau de cât slabul sprijin 
al domnilor fanarioți și a căror soarte atârna cu totul de „îm- 
păratul Romii“ cu-reședința în Viena. și cu cât trebuiau să scadă 
încă și mai mult șansele lor de reușită, când ei întâmpinau 
chiar și piedecile și împotrivirea unora dintre ai lor. 

Un reprezentant tipic al inconștienței naționale de atunci, 
între Românii de aici, a fost și fiul slab de înger și pornit spre 
păcate al îruntașului protopop al bisericii Sf. Nicolae din Șchei, 
Florea Baran: popa Teodor Baran. 

„Popa Teodor“ nu este un necunoscut. Cu „gâicevile“ lui 
se ocupă chiar şi cronica lui Radu Tempea, dedicându-le un 
întreg capitol. Intriganții, denunţianţii și trădătorii au fost de 
multe ori oameni deștepți și învăţaţi. Caracterul şi însușirile 
morale ale unui om nu sunt în totdeauna în funcţie de inteli- 
genţa lui. Căci dacă ar trebui să judecăm numai după scrierile 
și însemnările sale, ar trebui să-l înșirăm între cei mai distinși 
cărturari români ai timpului. Activitatea lui destrămătoare și de- 
moralizătoare este însă cu atât mai mult de condamnat, cu cât el 
singur ne mărturisește întruna din scrisorile sale de pocăință şi 


') Radu Tempea, Istoria besericei Șcheilor Brașovului, publicată de 
Sterie Stinghe în 1899, pag 138. 

iertare, că familia lui a slujit biserica Si. Nicolae din Brașov 
„din moși, din strămoși“1). 

Incă în anul 1732 popa Teodor provoacă mari turburări și 
neînțelegeri între Românii din Brașov, născocind clevetiri și în- 
vinuiri nedrepte împotriva episcopului Inochentie al Râmnicului, 
de a cărui eparhie se țineau dela 1729 și bisericile ortodoxe din 
Ardeal. Căci se știe, că Austriacii, cari în virtutea tratatului de 
pace de 1718 puseseră stăpânire peste Ţara Românească până 
la Olt, au forțat pe Românii neuniți din Ardeal să întrerupă ori 
și ce legături cu Mitropolitul Ungrovlahiei, rămas în „Valahia 
turcească“. Episcopul Râmnicului Inochentie fu nevoit să cate- 
risească pe popa Teodor printr'o scrisoare adresată chiar tatălui 
acestuia, bătrânului protopop Florea. La 10 Decemvrie 1732 epis- 
copul Inochentie scrie Românilor din Braşov între altele: „Pentru 
popa Teodor, ce au fost scornit nişte vorbe, precum l-au ajuns 
țestul lui cel uscat, care nici la gândul nostru n'au fost, și au 
făcut atâta turburare între norod, arătându-se cu atâta împotrivire 
asupra noastră, de vreme ce așa l-au ajuns mintea lui cea rea, 
iată acum s'au oprit de noi de tot darul preoției.... Pentru aceia 
nimenea să nu îndrăznească a se obști și a se uni cu el, nual 
cunoaște ca pre un preot de acum înainte, căci aceasta s'au 
făcut întru greime de afurisenie“?). 

Fugind în miez de iarnă din Brașov și pribegind mai mult 
timp în Ţara rămasă sub stăpânirea turcească, popa Teodor reu- 
şește, după moartea episcopului Inochentie, prin intervenții și 
cerându-și iertare deia fii săi sufleteşti din Brașov, să reîntre în 
slujba altarului bisericei din Brașov. Firea lui neastâmpărată de 
clevetitor invidios nu-l lăsă însă să se poată ţine de cuvânt. 
intrigantul social se transformă în curând și în trădător naţional. 
Prilejul i-l dădu în curând frumoasa mișcare de emancipare a 
Românilor din Brașov și Ţara Bârsei de sub jurisdicția și ad- 

') Dr. St. Stinghe, Documente privitoare la trecutul Românilor din 
Brașov, vol. |, Braşov 1901, p. 202. — Samuil Micu (Klein) amintește în a sa 
Historia Daco- Romanorum sive Valachorum, între familiile nobile româneşti 
ale Transilvaniei „trecute în parte la religiile catolică şi calvină“ şi mia 
„Baranyi“ (v. „Foaia pentru minte inimă și literatură“, Nr. îl din 1862). 
cunoaștem originea familiei Baran din Braşov, dar înrudirea ei cu cea ăi 
e probabilă, ca și originea românească a faimosului călugăr catolic iezuit 
Ladislau Baranyi, agentul principal al „Unirii“ bisericeşti a Românilor arde- 


leni cu biserica Romei, considerat de istoricii noştri drept Ungur. 
2) Stinghe op. cit., p. 152. 

ministrația Sașilor, pornită cu un nou și puternic avânt de câţiva 
fruntași culți și entuziaști de atunci ai Românilor acestui ținut, 
precum erau: Radu Tempea, Eustatie Grid, Radu Duma, Enachi 
Stama, Gheorghe Hârs, Radu Pricop, Petcu Şetraru, Vasile Mogoș, 
Cristo Voicul, Necula Răuţ etc. etc. 

Protopopul Florea Barân, îmbolnăvindu-se greu în iarna 
anului 1735 și fiind tocmai atunci la Brașov și episcopul „sâr- 
besc“ al Cruședolului, Nicanor Meletievici'), care venise să 
adune bani pentru „reghementul ce au lăsat împăratul ca să facă 
naționul de ritul grecesc“) preoţii și orășenii români ai Bra- 
vului aleseră și hirotoniră protopop pe popa Radu Tempea, in- 
spiratorul principal al mișcării naţionale românești. Popa Todor 
Baran, știind că Sașii „au mare mânie pe Popa Radu“, pentru 
energia cu care conducea lupta pentru drepturile Românilor, a 
făcut pe Sași, prin tot felul de denunțuri și acuze împotriva lui 
Tempea și a celorlalți fruntaşi români braşoveni, să-l numească 
pe el protopop în locul lui Tempea, întrun mod cu totul abuziv 
și neobicinuit până atunci. 

Scrisorile înedite publicate de noi mai la vale, ale noului 
episcop al Râmnicului, Climent, adresate „cinstitului sfat“ al 
„haţionului“ săsesc din Brașov, protopopului Florea și însuș ră- 
tăcitului fiu al acestuia, Teodor, ne aduc nouă lămuriri asupra 
actului revoltător de „silnicie“ și „îndrăzneală“ al magistratului 
Brașovului. Episcopul admoniază energic pe Sași scriind: „lar 
de va rămânea după sfatul dumneavoastră noi cinstea Noastră 
nu vom pune jos nici vom îngădui să vă atingeți de vrednicia 
beserecii şi vom cerceta și la locuri mai înalte pentru aceste 
lucruri care silnicește le faceți“. 

Radu Tempea, care în urma instigațiilor popei Todor a 


1) Pe actul ce însoţeşte copia scrisorii românești de intărire în proto- 
popia Brașovului a lui Radu Tempea, Nicanor este numit „episcop românesc“ 
(valachischer Bischof). 

=) Această întrebuințare a cuvântului „naţion“ ne dă lămurirea înţele- 
sului cosmopolit al „naționului“ nobililor ardeleni din vechea hierarhie poli- 
tică a Transilvaniei. In altă formă aceste „reghementuri“ se numeau ale „illirico- 
Rasţianilor-Sârbilor“. Am constatat într'un studiu trecut că sub numirea de 
„Rasţiani“ sau „Răuţi“, numire dată de Saşi și Unguri Sârbilor, se înțelegeau 
toate popoarele creștine din Balcani și Românii. Radu Tempea ne vorbeşte 
întrun loc de „privileghiile tot neamului de legea grecească“. 


OBCU CLUJ 


— 211 — 


suferit și un arest de mai multe săptămâni în închisoarea „Sta- 
tului“ din Brasov, scrie despre activitatea rușinoasă și slugarnică 
a popii Teodor, cu ocaziunea anchetei făcute de magistratul Bra- 
şovului după îndepărtarea episcopului Nicanor, în lanuarie 1736, 
între altele: „Pe popa Todor l-au băgat întâi în sfat, țiind-ul 
ca 2 ciasuri, și ce va fi vorbit nu ştim, numai să cunoaşte, că 
i-au adâpat din tainele noastre“. In ce termeni le va fi vorbit 
popa Todor, cu acest prilej, jupânilor „senatori“ și „centumviri“ 
săsești putem deduce din denunțurile scrise, găsite de noi în 
arhiva acestui oraș și care cuprind și unele date nouă foarte 
interesante. 

Astfel aflăm dintr'o scrisoare cu titlul „Făcătorii de gâlcevi“, 
care mare dată, dar din cetirea căreia reiese că a fost scrisă în - 
timpul petrecerii la Braşov a episcopului Nicanor (Decembrie 
1935), că au contribuit cu bani la recrutarea mai multor sute 
de „regulași“,!) pe cari i-au trimis la Viena; că au dăruit 
„ghenerariţii“ dela Sibiu, soția generalului comandant numit și 
„marele drector“ al Transilvaniei, brâul de aur lăsat de „Bălă- 
ceanul“ bisericii Sf. Nicolae din Braşov pentru achitarea unei 
datorii; că au cheltuit din banii bisericii „noao sute de florinţi“; 
că trimit mereu deputaţii costisitoare la „Beci“ (Viena) etc. etc. 

Punctul al 6-lea ai pârei ne indică și numele persoanelor, 
care au jucat rolul principal în luptele de atunci pentru inde- 
pendenţa municipală a Românilor braşoveni. „Sumeţia Popei Ra- 
dului — scrie denunțul — a pop Stati Grid, a lui Mogoș, a 
Dumei, a lui Gheorghe Îrțul (Hârs) şi a celor mai de frunte 
Şchiai, afară de cei de mijloc și sărăcimea, tot să întărește cu 
mare laudă asupra măriilor voastre cu tot soborul lor“. 

Vom lăsa pentru altă dată caracterizarea individuală a 
acestor vajnici luptători ai Românilor din colțul sud-estic al Ar- 
dealului de acum două sute de ani. Deocamdată ne vom mulțumi 
de a aprecia valoarea lor după însuș denunțul unui concetățean 
și contimporan al lor, care găsea cu cale să avertizeze pe Sași, 
că „dacă nu se va astupa gura lor“ și dacă „nu se vor sili ia 
locurile cele mai de sus să se strice semeţia lor“, atunci ei, 
Sașii, „nu wpr mai porunci“. 


') Nouele regimente illirico-rașciano-româneşti făceau parte din armata 
regulată. 

Intrun alt denunţ cu titlul .lzvod de faptele a doi Popi și 
trei Şchei de lângă cinstita cetate a Braşovului“, ce poartă și 
iscălitura sa și data de 8 August 1736, popa Teodor se încumetă 
să aducă cele mai josnice acuze de necinste și incorectitudine 
conducătorilor intransigenţi ai Românilor. Pe popa Radu Tempea 
îl învinuește că ar fi făcut prin mijlocirea unui cumnat al său 
contrabandă cu argint viu. Despre popa Eustatie Grid spune că 
ar îi înșelat „la târg la Văleni“ pe „Gheorghe neguţătorul“ cu 
„doi galbini de pădure de cei răi“, iar lui Mihai Samaragiu i-ar 
fi dat pe „piei saftiane“ iarăși „70 de galbini de cei răi de pă- 
dure“. Despre Vasile Mogoș scrie că mai "nainte cu „trei sau 
patru ani, când era armele oprite“ a trimis „totuși în vremea 
Sfitiliei când se face târg“ cu trei oameni din Șchei un întreg 
transport de flinte și pistoale „peste plaiu“, adecă în Țara Ro- 
mânească. Şi fruntașul gociman Radu Duma!) e învinuit că ar 
fi dat „mai mult de două sute de galbini de cei răi lui Radu 
Munteanu ce a fost ginere căpitanului Marco la Ciuc, și acel 
Radu s'au dus cu galbinii în ţara nemțească la Lipţca şi au 
cumpărat cu ei de la un neguțători de acolo amaneturi“ și așa 
mai departe. 

Laş și perfid ca toți denuţianţii, popa Teodor, care precum 
se vede avea și complici, scrie „cinstitului sfat“, între altele: „Să 
caute Prea cinstitul Sfat cu amăruntul pe supt cumpănă, că sănt 
adevărate, ca să se dovedească răutățile lor, să-i cunoască cin- 
stiții Domnii cei mai mari cu ce neguțătorie dreaptă au trăit ei 
în ţara înălțatului împărat. Numai despre noi ne rugăm măriilor 
voastre să fim neștiuţi şi pe mare taină“. 

Deși în cele politicești Românii brașoveni suferiră înfrân- 
gere peste înfrângere, în cele bisericești ei nu s'au lăsat bi- 
ruiți, până ce n'au reuşit prin intervenţii la mitropolitul Belgra- 
dului și la curtea din Viena, ca să înfrângă rezistența Sașilor și 
să îndepărteze din locul nemeritat pe nevrednicul și servilul 
lor cirac. 

Afacerea turburătorului popă brașovean a ajuns și înaintea 
marelui sobor al mitropolitului dela Belgrad, care înlocuia acum 
pentru Românii ortodocși din Ardeal pe cel al Ungro-Vlahiei. 


__1) Radu Duma este tatăl „namesnicului“ Braşovului Dimitrie Duma și 
bunicul învațatuiui dascăl şi scriitor Radu (2) Duma. 

Mitropolitul Vichentie loanovici comunică Brașovenilor la 26 No- 
emvrie 1736 rezoluţia acestui sobor, prin care protopopul Tempea 
este reașezat în toate drepturile sale. „Pe mai 'nainte zisul popa 
Teodor, scrie mitropolitul, ca un însuși de sine chiemat și ne- 
sâlnic, și a sa legătură fără de nice o pricină blagoslovită... nici 
cum să-l cunoașteți de protopop și blagoslovenie dela el nici 
cum să luați. lară acest popa Teodor nici cum să nu pue epi- 
trafir pe sine și nimic la cele preoțești să nu se amestece, sau 
să îndrăznească, până nu va sta înaintea pravoslavnicului săbor 
al prea-sfinților arhierei... lar de se va mai umfla cu potrivnicia 
lui, și nu să va mai arăta cu plecăciune cătră prea sf. săbor, 
atunci să lie proclet întru potrivnicia sa cea drăcească și afară 
din sfânta beserecă, ca un călcător cei de Dumnezeu date puteri 
săborniceștii și apostoleștii besereci, și cinstea lui să fie cu toți 
risipitorii sfintei beserecei lui Hristos...“!) 

Teodor Baran se deosebește totuşi de denunţianții și tră- 
dătorii zilelor noastre prin faptul că în cele din urmă recunos- 
cându-și greșelile, s'a întors pe calea pocăinţei. La 3 Martie 1739 
el își cere, printr'o lungă scrisoare în care-și mărturisește păca- 
tele, iertare dela „preoţi“, dela „oroșani“ și dela mai marii săi. 
Nu putem să nu reproducem o parte a acestui interesant act de 
penitență. lată ce spune el între altele: 

„...lar după ce sau dus episcopul Nicanor din orașuj 
nostru, fiind eu îndemnat de vrăjmaşul diavol, cu neajungerea 
minții mele, am început în tot chipul a meșteșugi înpotriva prev- 
ților și orășanilor, și am început mai vârtos împotriva acestui 
protopop Radu (Tempea), care din nedirepte pârile mele și din 
multă zavistie, au încăput acest protopop la arești, şi din istru- 
mentul meu Va ținut maghistratul Brașovului la arești luni 3 și 
m'au pus pe mine să fiu protopop fără voia săborului și a oră- 
Șanilor.... Şi socotird sfinţii arhierei ai săborului de supt stă- 
pânirea chezariceștii împărăţii... după canoanele sfintei biserici 
mi-au trimes carte de cateres, ca să fiu oprit de preoție... Dar 
cu sumeţie eu nebăgând seamă, am umblat cu multe meș- 
teșuguri, turburând beserica și orașul, cu sila să fiu iarăși în 
rânduiala preoției.... şi văzând că nu hăsnuesc nimic, căzut-am 


1) Radu Tempea, op. cit. p. 147. 


OBCU CLUJ 


— 214 — 


în multe chipuri la sfinţia sa protopopul Radu și la ceilalți preoți 
aşijdere şi la gocimani și juraţi și la toţi orăşanii cu lacrimi 
rugându-mă, ca să li să facă milă să scrie la soborul arhiereilor, 
ca să mă iarte să fiu iar la rânduiala preoţiei, ca să nu piei și 
sufletește și trupește și văzând ticăloşia casei mele, sau plecat 
ca să scrie arhiereilor ca să mă iarte“.!) 

Activitatea aceluia care a dat tot concursul adversarilor 
neamului nostru „ca să se împileze grumazii cei semeți“ ai con- 
ducătorilor mișcării de renaștere naţională a Românilor din 
Braşov şi Ţara Bârsei, va rămânea pentru totdeauna o pagină 
de tristă amintire în istoria evoluţiei poporului nostru din acest 
ținut și un vecinic memento pentru aceia, cari nu vor să priceapă 
adâncul adevăr cuprins în cuvintele unui luptător mai recent 
pentru desrobirea, progresul și mărirea neamului nostru de aici, 
ale tatăl scriitorului acestor rânduri, că „patima și ticăloșia dintre 
Români au fost arma cea mai puternică a dușmanilor lor în toate 
timpurile“. 


DOCUMENTE INEDITE 


1, 
Hristos Aneste 
A tot cinstitului sfat Al sas naționului, A cinstitei cetăți 
brașovului, cea căzută cinste o dăm. 


Cât pentru trebile besericii ritului grecescu din bulgarsecul Brașovului. Nu 


de multă vreme trimițind pentru cercetare a celor din lăuntru şi acelor din afară 
pe eclicsiarhul nostru, carele și la județul cel bătrân au fost spuindui cu ce 


treabă sau trimis de noi pentru obiciaiurile biserecii. Carele viind de acolo 
Neau spus cumcă Dumneavoastră cu toată îndrăzneala vaţi atinsu şi de cinstea 
noastră, și de a sfintei besereci. Şi nici dupe cum au avut poruncă dela noi, 
de nici unele nu sau atins văzând strămutate tocma și protopopiile de care 
lucru stăm la mirare, că noi ştim că dupe porănca austreceştii curți: şi mai 
nainte și acum de iznov, iaste porănca cumcă toată ascultarea precum și în 
chesariceasca valahie aşa şi în ținutul birsii supt supunerea catedrei noastre sau 
așezat și în volnicia noastră noastră iaste a judeca clerul beserecescu, şi a 
pune protopopi şi a lipsi protopopi, măcar(ă) că auzim că cel bătrân popa 
Florea necum să poată căuta de ale protopopii. ci nici din pat nu să poate 
rădica: pă fiiul său popa Teodor nul îngăduim să fie la slujba aceasta: pentru 
multe pricini ce au avut şi cu răposatul Episcup Chir Inochentie. Ci după 
cum au tost aşezământul beserecii Şcheilor iaste datoria să rămie care iaste 
popă al doilea: după dânsul: chir popa Radul: precum că au fost şi aşezată 


) Idem, p. 151. 

cu voia protopopului celui bătrân și a clerului beserecii: și noi aceasta poftim 
să fie: lar de va rămânea după sfatul dumneavoastră noi cinstea Noastră nu 
vom pune jos nici vom îngădui să vă atingeți de vrednicia beserecii și vom 
cerceta şi la locuri mai înalte, pentru aceste lucruri care silniceşte le faceţi iar 
de aveți în statuta sau mai veche sau mai noao să mi răspundeţi că noi bi- 
serecii nui vom scădea cinstea nici o vom da să o stăpânească alții mirenii. 
dupe cum și cu luminat decrăt. austriceștii curți ni sau dat cu aceasta vă 
înștiințăm pe dumneavoastră și vom aștepta răspuns: 


SEE up ai Dumneavoastră de tot binele voitori 
1 A și . ET] . . 
Din poruncă iaste această iscă- Climent, epscop. Rămnicului 


litură supt nume de ipiscop 
2; 
Cuvioase Chir popa Florea, ce ai fost protopop sănătate 
dela Dumnezeu îți poftim 
Pentru neputința și bătrâneţele tale team iertat de protopopie, și cu 
voia molitvei tale și a săborului biserecei sau fost rănduit popa Radu 
a fi protopop, și ţi sau luat şi sama, de 4 ani, ce nu ai dat rănduiala 
catedrei Râmnicului, măcar că din dăjdiile ce ţi să cuvenia să le aduci au să 
le trimiți aici. Am înțeles că ai dat florinți ungureşti 54 Episcopului Nicanor 
fără de nici o întrebare, care au mai rămas la molitva ta florinți 78 din so- 
coteala dereaptă. Care fără de nici o zăbavă săi trimiţi, ca să nu trimitem noi 
după dânșii, dei va lua cu cheltuială și cu zeciuială, că bine ai știut că aceştia 
sânt ai catedrei sau ai scaunului Rămnicului. Căţi ajunge că ai luat alte gloabe, 
de care până acum sama nu țai dat. Că ai fost numai un protopop. iar nu 
arhiereu ca ce vei câştiga să fie al molitvei tale, ce precum îţi scriem așa să 
faci. Aceasta şi fi cu Dzeu 


Craiova Bun Voitori 
Mai 28 1736 Climent Eppul Rămn. 
3, 
Molitvei tale popo Teodore din Șcheii Brașovului sănătate 

Am auzit că afară din canoanele Sfintei pravile, ca şi mai nainte în 
vremea răposatului parintelui chir Inochentie Episcopul Rămnicului, aşa și 
acum silnicește cu sas naţionul teai aşezat a fi protopop, care obicei, nu laţi 
avut pănă acuma. Pentru care lucru iată că îţi poruncim ce vei fi câştigat de 
ale protopopiei până acum, săți dai socoteala la săborul biserecei, și dupe 
cum sau așezat întâi că sau ertat taicătău de protopopie, și cu voia voastră 
a tuturor, sau fost orănduit, chir popa Radu așa să rămăe pănă cănd vom 
putea Noi a veni acolo, şi atuncea precum vom vrea aşa vom face. Iar de vei 
sta împotriva poruncii noastre și te vei mai lăuda cu sas naţionul vom vedea 


ce ţi vor folosi. Ajungăţi nebunia care ai făcut în vremea părintelui Inochentie, 
care şi cu scrisoarea molitvei tale am văzut care acum iaste la Sinta Epis- 


copie că să au ţi să înoiască gâlcevile, aceasta îţi scriem 


Din Craiova De bine Voitor 
Mai 28. 1736 Climent Epscop. Rămn. 

4. 
Făcătorii de gâlcevi 


Acum așa iaste gândul lor,. al zurbagiilor, de zic: că au pe mitro- 
politul sârbescu, unde le iaste lor toată nădejdea. 

1. Că au gătit dân reghiment şase sute de regulași, şi au trimis la 
Beci, iară acum în luna ce vine merge Mitropolitul cu patru sute de regulași 
la impăratul și atunci să meargă Popa State Grid și Radul Duma la Beci la 
Impărăţie. 

2. Au dăruit Doamnei Ghenerariţei de la Sibii un brâu de aur, ce au fost 
preţul talere opt sute, care au iuat dela Balaceanul pentru o datorie a beserecei. 

3. Aşa se aude, că să fie dat și Domnului Chemendir Ghenerari (ge- 
neral comandant) o sută de galbini, și Doamnei acel brâu, şi sicretareșului 
galbini cincizeci. 

4. Până acuma au cheltuit în nebuniile lor banii Biserecei noao sute 
de îlorinţi, și acum iară fac gătire de Beci. 

6. Sumeţia Popei Radului a Pop Stati Grid, a lui Mogoș, a Dumei, a 
lui Gheorghe Irțul, și a celor mai de frunte Şcheai, afară de cei de mijloc şi 
săracimea, tot să întăreşte cu mare laudă asupra măriilor voastre, cu tot so- 
borul lor. 

7. Noao ne zic că ţinem cu Mariile voastre, și se laudă cu multe rău- 
tăți și aturisenii că ne va aduce asupra, şi să ne gonească de aici cu ocară 
mare ca şi întâi. 

Aceasta acum Joi, și astăzi sau sfătuit, iară Măria voastră siliţi de la 
jocurile cele mai de sus, să se strice semețţia lor, și puterea acelui Vlădică 
sârbesc de aici, că iei numai capul Măriilor voastre au vrut să c...: ce și 
porunca Domnului Comandir Ghenerari, încă şi a curții. Că au fost daţi ei 
la Râmnic de Domnul Directorul cu știre împărătească acolo, iară nu la Bel- 
grad, ci de toate părţile sânt iei mincinoşi și fără credinţă. 

Să ştiţi Măriilor Voastre de nu se va astupa gura acestor și voia lor, 
nu mai porunciți, și cu multă spaimă, iei mari nebunii de acum înainte or 
îace, iară de se (va) muia nasul lor, atunci toate lucrurile vor veni la îndrep- 
tare bună, având Măria voastră la acest loc ispravnici oameni credincioși ai 
Măriilor voastre și ai cinstitului Sfat. 

Și după voia Măriilor Voastre Domnul Comandir Ghenerari, va da 
poruncă episcopului dela Râmnic de va rândui și Sfinția sa ispravnic aici pe 
care va pofti Măria sa după potta Măriilor voastre. 


5. 


Din „Izvod de iaptele a doi Popi şi trei Șchei, de lângă Cinstita 
Cetate a Brașovului“. 


„Să caute Cinstitul Sfat cu amăruntu pe supt cumpănă, că sânţ 
adevărate, ca să să dovedească răutățile lor, săi cunoască cinstiții Domnii 
cei mai mari, cu ce neguţătorie dreaptă au trăit ei în ţara înălțatului împărat. 
Numai despre noi ne rugăm măriilor voastre să fim neștiuți și pe mare 

talnă. Dară ei să să cunoască cu ce sau îmbogăţit, ca să le vie foc la capul 
lor, să să împileze grumazii lor cei sumeţi, să stea și de capul lor și să aibă 
și altă grije. Să să descopere minciunile lor, cu care stau ei în aleanu și în 
potriva Cinstitului Sfat şi al vestitei Cetăți. Și noao ne caută de ar putea 
multă răutate şi mare nevoe, căci urmăm al ascultării şi cinstei şi plecării 
Cinstitului Sfat, cum iaste vechiul obicei, de au trăit supt mila și și arepile 
Ciustitului Sfat moșii, stremoșii, preoții, protopopii și părinţii noştri până la 
noi. Așa şi noi rugăm pe Dumnezeu să putem trăi cu plecăciune şi cu as- 
cultare lângă vestita Cetatea aceasta. 

Dară unii ca aceia ce sănt neascultători și amestecători și turburători 
de Cinstitele Cetăți și de înţelepții Domni ca după faptele lor să li să în- 
toarcă la capul lor faptele lor, ca unor oamini făcători de vrăjbi, iar nu de pace. 

Cum va alege Cinstitul Sfat lucru de popa Radu, așa şi el cinstea îşi 
va lua. Dar fără scrisoare foarte tare să nui scape și aceasta, Cinstitul. Sfat, 
săi poruncească mai mult nici în biserecă nici afară să nu să mai amestece, 
în lucru protopopiei, în nimica, încă şi toiagul să il ia cinstitul Sfat, săl pue 
întrun cui în zid mai îndărăt în cinstitu Sfat să stea să să vază acolo, să să 
pomenească pănă va putrezi, ca să să veghie (sic) altă dată altu să nu mai 
facă ce au făcut el. Căci la noi la protopopie altu nu să mai face de vlădică, 
numai îi dă toiag şi șade în scaunu cel de protopopie, atăt iaste isprava. Ci 
să i să ia toiagul din mănă jos în cinstitul Sfat, făr nici un păcat, pe cum 
iau fost lui omenia și mojicia. Aşa tribue să aibă canonul de la tot Cinstitul Sfat. 


Anu 1736 
luna Avgust zi(ua) 8 
Plecatul şi mai micul Cinstitului Sfat 
și cătră Dzău rugători 
Popa Teodor, fiul protopopului 
Florea din Șchei. 

Versuri inedite de Anton Pann 
de I. Prișcu 


Anton Pan a fost în două rânduri cântăreț la Biserica Sf. 
Nicolae din Brașov — odată în 1821 și a doua oară în 1828. 
În paraclisul cel mare al acestei Biserici se află un Minei pe 
lanuarie, în care după o mică însemnare se poate -ceti: „Brașov 
în 10 Fevruar 1828“. 


„Antonie Pantoleon“ 
„protopsalt al aceștei Biserici“. 


lar întrun Octoih, elevul lui Gheorghe Ucenescu, fost cân- 
tăreț 43 ani la aceeaș Biserică, scriea la „l-iu Septem: 1891:* 
„Anton Pan, dascalul mieu a fost Psalt în 1821 şi 1828....., 
la Sf. Nicolae“. 

A. Pan a fost simpatizat de Braşoveni, cărora și el le-a 
păstrat acelaș sentiment până în apusul vieţii. Dovada se poate 
cunoaște din serviciile ce le făcea. 

Reprezentanţa Bisericei Sf. Nicolae — cum se numea odi- 
nioară consiliul parohial — după multe şi triste experiențe, făcute 
cu atâți cântăreți călugări şi mireni, cerea lui A. Pan, ca celui 
mai competent, un cântăreț, prin Febr. 1851. La scurt timp le trimitea 
pe Gheorghe lonescu. În acelaş an tânărul Gheorghe Ucenic 
sosea la București, trimis pe chieltuiala Bisericei celei mari din 
Brașov, ca să învețe la A. Pan cântările bisericești. După 2 ani 
de învățătură se întorcea la Brașov, ca să-și ocupe strana dela 
Sf. Nicolae: Gheorghe devenit Ucenescu, 

La 12 April 1853 — A. Pan scriea domnilor Reprezentanți 
ai Bisericei din $chei, să dea lui Ucenescu câţiva băieți să-i 
învețe cântările bisericești, adăugând că „/ăsase ia Părintele Pro- 
fopop loan Popazul zece trupuri de cărţi, fiecare trup coprins în 
nouă bucăţi“, cari acum vor trebui neapărat pentru copii, să 
înveţe „a vă cânta în biserică“. Un trup va rămânea Protopopului, 
iar altul lui G. Ucenescu — celelalte opt să i se plătească. La 
15 Nov. 1853 A. Pan iar scriea domnilor Reprezentanţi, aducân- 
du-le aminte de cărțile „Musico-eclesiastice“, lăsate la d-lor, în- 
vitându-i să-i trimită sau preţul, sau cărțile. Se bucură că „au 
pus şcolari la învățătura aceștii arte“, fapt prin care „vă veţi face 

eternă suvenire în tot Ardealul“ „îmbunătățind podoaba sfintelor 
Biserici“. Oferă „cincizeci Bucăţi Basuri sau Gramatici musicale“, 
ca să fie pus și dânsul în coada fundatorilor acestei școale (de 
cântăreți). ăi 

(Despre toate acestea: |. Prișcu, Epistole dela A. Pan în 
arhiva Bisericei Sf. Nicolae din Brașov, publ. în Gazeta Transilv. 
N-rii 27 şi 37 din Febr. 1921). 

Între cărţile lui A. Pan, cari să mai păstrează la Biserica 
noastră (Sf. Nicolae Braşov) este și Privighierul lui tipărit „în a 
sa Tipografie de Muzică Bisericească“ Bucureşti 1848. 

La sfârșitul cărții am aflat scrise următoarele versuri: 


Preoteasa mie beteagă 
trala-ala lalala 

Da popa că 'mi o întreabă 
trala-ala lalala. 

Ceţi este de eşti beteagă 
Scumpă preoteasă dragă 
Preoteasa nu ascunde 

Ci către popa răspunde 
De când fu ospăț!) la noi 
ma sărutat dintre voi 

un popă cu barbă neagră 
și d'atuncea îs beteagă. 
Dar de mar mai săruta 
un popă cu barbă rasă 

eu 1m'Qș face sănătoasă. 


Deși autorul nu iscălește, totuși scrisoarea lui, mie bine 
cunoscută, mărturisește, că Anton Pan e autorul acestor versuri. 


') In orig. ospăt. 

Observaţiuni moriologice în regiunea 
Braşovului 


Basinul Târgul-Săcuesc ') 
de N. Orghidan. 





Recapitulare. Din descrierea sumară de până acum s'a putut i 
vedea, că basinul Târgul-Săcuesc reprezinţă o arie de adâncă scu- ; 
fundare pe o axă orientală dela SV—NE. In prelungirea acestei 
axe, la Oituz, făşia Carpaţilor răsăriteni apare îngustată iar profilul 
lor e scăzut simţitor. Latura estică a basinului prin înfăţişarea ei 
rectilină pune mai bine în evidenţă caracterul tectonic recent al 
acestuia de cât marginea dinspre Vest şi Nord, unde acțiunea ero- 
zivă a apelor curgătoare a avut o influență mai accentuată. După 
retragerea lacului pliocen, ale cărui resturi ne indică un nivel de 
circa 750 m. a urmat o perioadă de roadere grăbită, când o mare 
parte din depozitele acelui lac au fost spălate și duse la vale. 
Această acţiune de excavare la un moment dat s'a oprit, torțele 
erozive s'au potolit și prin conjugarea conurilor de dejecţiune ale 
apelor coboritoare din munţi a luat naştere suprafaţa mai întinsă 
şi mai ridicată — terasa cvaternară — a şesului actual. Astăzi ne 
aflăm într'o periodă de reintinerire a forțelor erozive, când râurile 
dinspre Vest şi Nord şi-au putut săpa văi mai lungi şi mai ra- 
mificate, în timp ce afluenții răsăriteni având a lupta cu o deni- 
velare mai mare şi mai recentă, continuă să clădească la eșirea în 
șes noui conuri de dejecțiune, pe care deocamdată nu le pot tăia. 
După toate semnele, forțele tectonice, care au provocat marile 
schimbări în trecut, nu sunt încă adormite. 

Poarta dela Bita. Până în dreptul satului "Țufalău (Czofalva), 
Valea Neagră, artera de scurgere a basinului, păstrează direcția 
SV. În acest punct ea formează un genunche, îndreptându-se direct 
spre Apus până la Comalău. Aici se face legătura între basinul 
Târgul-Săcuesc şi basinul central! al câmpiei Brașovului. Ne aflăm 
în colțul sud-vestic al figurei în formă de oblong, cu care am 
comparat basinul 'Târgul-Săcuesc. Munţii Bodocului dinspre Nord 


5) V. Țara Bârsei, II, 2. 

și munţii Buzăului ardelean dinspre Sud se apropie unii de alţii, 
Jăsând între ei o poartă de circa 6 km. Faţă de lățimea de 14—16 
km. a basinului Târgul-Săcuesc pasagiul acesta are înfăţişarea de 
adevărată poartă, prin care Valea Neagră îşi trece apa leneşe, 
mâloasă, în basinul Oltului. Câteva observaţiuni culese în acest loc 
„pot contribui la explicarea naşterei acestei porți, pe care o numim 
după satul Bita, aşezat în mijloc. 

Un punct bun de observare ne oferă movila Oltârhegy (564 
m.) de lângă Boroşneul-Mare. O frumoasă vedere panoramică 
avem de aci asupra şesului apropiat ca şi asupra ramei muntoase 
dimprejur. Larga suprafață a terasei cvaternare se apleacă din Nord 
spre Valea Neagră, fiind întreruptă din loc în loc de coridoarele largi 
ale văilor ce coboară din munți. Spre Răsărit, pe stânga Văii Negre 
se întinde un vast teren mocirlos (circa 30 km. p.) în forma unui 
golf ce se înfundă în estuarul dela Zagon. Miaştina aceasta mare 
(Egerrct) este locul de concentrare a păraelor dela Covasna, Pă- 
păuți, Zagon etc. Și astăzi, cu toate că e brăzdată în lung şi în 
jat de canale de drenaj, primăvara după topirea zăpezilor, se pre- 
face într'o largă înseninare de apă. Satele ca şi drumurile o ocolesc. 
Pe marginea ei dinspre Nord câteva grinduri au înlesnit întemeierea 
de aşezări omeneşti şi pe stânga Văii Negre. Un astiel de grind 
este d. e. Bugeacul (sic) dintre Valea Neagră și părăui Povarca. 
Marginea sudică a acestei depresiuni este acoperită de conurile 
conjugate, de o perfectă netezime, ale păraelor ce coboară con- 
centric din munții vecini. 

La Răsărit de Boroşneu se menţine aşadară deosebirea, re- 
levată mai sus, între malul drept al Văii Negre, cu terasa cva- 
ternară bine pronunţată şi între malul stâng coborât şi confundat 
cu lunca acoperită pe margini de conuri tinere. Spre Apus această 
deosebire încetează. Terasa cvaternară apare acum şi pe stânga 
văii, punându-se foarte clar în evidonţă mai ales între Boroşneu 
şi Aninoasa (Egerpatak). Ea dominează cu 8—10 m. lunca, în- 
gustată aci, a Văii Negre. Dela Aninoasa spre Vest ea se mai poate 
urmări câtva timp apoi se pierde în nisipurile dela Retiu. Pe dreapta 
Văii Negre terasa aceasta represintă o suprafață continuă, ce se 
racordează Perfect cu Câmpul Frumos din basinul central. 

Bătătoare la ochi în această regiune de trecere dintr'un basin 
în celălalt sunt câteva movile, ce se desprind ca mici unități dis- 

tincte deasupra câmpiei. O astfel de movilă este însuş punctul 
nostru de observaţie, Oltârhegy, ridicat cu 30 m. deasupra terasei. 
La 2'/, km. mai spre Apus, lângă satul Aninoasa, găsim exact 
aceeaş cotă (564 m.) în capul dealului ce se desprinde ca un picior 
prelung din înălțimile dela Sud. Oltârhegy a fost de sigur capul 
unui alt picior, paralel cu cel menționat, care însă apare curmat 
aproape de Boroşneu, rămânând numal extremitatea iui nordică în 
formă de movilă isolată. Sâmburele acestei movile este o gresie 
dură, rocă frecventă în aceste părţi. De aceeaş natură este probabil 
şi movila din fața Boroşneului, pe malul drept al Văii Negre, nu- 
mită Vârhegy (Dealul Cetăţii, 550 m.). Cât despre Kobânyatetă 
(Vâriul Băii, 552 m.) şi Doboica (573 m.) aşezate una după alta 
în mijlocul strâmtorii dela Bita şi având sâmburele din aceeaş 
gresie dură, nu încape nici o îndoială că sunt resturile rezistente 
ale pragului stâncos ce leagă munții vecini pe sub această strâm- 
toare. Ingustimea ei se datorește aşadară împrejurării că acest prag 
a fost mai bine fixat şi a opus o rezistență mai mare de cât in- 
teriorul basinului, unde am văzut că depresiunea e foarte adâncă. 

Privind aceste movile în formă de popine suntem ispitiţi a 
crede că poarta dela Bita se datoreşte eroziunii, care a fierestruit 
transversal puntea de legătură dintre munții Bodocului și ai Bu- 
zăului ardelean. In acest caz Valea Neagră pe porțiunea Boroşneu- 
Comalău ar urma să fie considerată ca o vale transversală, apro- 
priată de tipul jurasian. In realitate problema nu e aşa simplă. 

E posibil că movilele menţionate să represinte într'adevăr 
vechi nivele de eroziune ale Văii Negre şi afluenților ei. Pe Oltâr- 
hegy se găseşte pietriș adus şi depozitat acolo de părăul Boroş- 
neului. Nu le putem însă îngloba întrun sistem de terase din 
cauza diferenții prea mari de nivel dela una la alta. Numai despre 
Oltărhegy şi capul dealului dela Aninoasa se poate afirma precis 
că represintă acelaș nivel ambele având aceiaș cotă (564 m.). 

Pentru înțelegerea exactă a chestiunii ce urmărim e de mare 
interes constatarea că legătura dintre cele două basinuri vecine 
era stabilită în pliocen, după cum se poate vedea din depozitele 
lacustre păstrate pe ambele povârnișuri ale înălțimilor ce o măr- 
ginesc în Sud şi Nord. Astfel de depozite găsim d. e. pe curmă- 
tura peste care trece drumul dela Angheluş la satul Beşeneu. Pă- 
răul Beşeneului, a cărul vale brăzdează munţii Bodocului dela N. 

la S. ar fi avut un drum mai direct peste această curmătură, ca 
să se verse în valea Neagră. EI s'a abătut însă spre SE. pela 
Moacşa, unde a fost atras spre interiorul mai puternic scufundat 
al basinului. 

Tot în legătură cu această chestiune mai amintim, că munții 
Bodocului priviţi dela oarecare distanță mai ales dinspre apus au 
înfăţişarea unui scut perfect netezit, aplecat uşor dar constant spre 
Sud. Aceasta presupune o acțiune îndelungată a apelor modela- 
toare, în deosebi a Beşeneului, în acelaş sens spre acest vechiu 
nivel de bază care este strâmtoarea dela Bita. 





Fig. 1. Valea Beşeneului privită din marginea sudică a satului cu acelaș 
„nume. De o parte și alta munții Bodocului arată forme bine netezite. 


Interesant este pentru chestiunea ce ne preocupă și aspectul 
povârnişului de sud al strâmtoarei dela Bita. De pe dealul Doboica 
avem o bună, vedere asupra acestui povârniş. Munţii Buzăului din 
marginea lor apuseană până la Zagon sunt roşi şi reduși la înăl- 
țimi între 800 şi 1000 m. Excepţie face vârful Prejmerului (1222 m.) 

care se înalță cu vre-o 300 m. peste înălțimile dimprejur. De pe 
Doboica avem impresia că din acest vârf se desprinde un picior 
de înălțimi, care îndreptându-se spre Nord se termină brusc în 
Dealul Stânei (Esztenai mezâtetă, 719 m), al cărui vârt teşit, aco- 
perit cu pături groase de sol mobil este după toate semnele un 
rest din vechiul nivel pliocen. Şirul acesta de înălțimi în realitate 
nu e continuu, ci e tăiat în massive singuratice de către păraele 
Lisneului şi Dobârlăului, care coboară spre Apus, vărsându-se 
primul în Valea Neagră, al doilea în Tărlung. Din cauza acestei 
împărțiri în înălțimi isolate, cu profilul triunghiular, munţii Bu- 
zăului priviţi dinspre Apus se deosebesc de masivul continuu, 
aplecat spre Sud, al Bodocului. Vârfurile acestor înălțimi însă se 
înşiruesc pe o linie ce coboară spre aceeaş poartă dela Bita. Avem 
impresia că şi aceste înălțimi, ca şi munţii Bodocului, formau o 
singură massă aplecată spre Nord şi că păraele menţionate, ce se 
arcuesc spre Apus abătându-se dela direcţia lor iniţială, au feres- 
truit-o ulterior. 

Un alt picior de înălțimi, paralel cu cel descris aci şi mai 
la Răsărit, este cel despre care am spus că se termină lângă satul 
Aninoasa, la cota 564 m. El se poate urmări spre Sud peste vârful 
Comloşului (806 m), al Vulturului (1072 m.) până în Predealul 
(820 m.), peste care trece şoseaua Teliu-Intorsura Buzăului. Intre 
aceste două şiruri de înălțimi, ale căror capete nordice pe măsură 
ce scad se depărtează, ascuţindu-se, se află o albie largă şi adâncă, 
ce urcă pe nesimţite spre Sud, lăsând să se vadă în fund creasta 
semeaţă a Ciucaşului. Avem impresia că această albie e opera 
unui râu ce venea dinspre Sud. Micile părae (Cornel, Saciova) ce 
drenează astăzi capătul nordic în formă de golf al acestei văi par 
urmaşii piperniciți ai acelui râu, decapitat pe rând de păraele 
Dobârlăului şi Lisneului dinspre Apus. Chestiunea aceasta se leagă 
de problema complicată a formării văii superioare a Buzăului. Ne 
rezervăm s'o urmărim cu altă ocasie. 

Incheiem acest capitol cu următoarele conclusiuni, ce credem 
că se desprind din arătările de mai sus. 

Poarta dela Bita este o veche strâmtoare, pe unde comu- 
nicau apele lacului pliocen din basinul Târgul Săcuesc cu cele 
din basinul central! al câmpiei Braşovului. Vechimea ei reiese şi 
din adaptarea morfologică a munților învecinaţi, ai Bodocului și 

ai Buzăului ardelean, la acest nivel de bază scăzut. Că avem a 
face tot cu o linie tectonică se vede şi din faptul că movilele de 
care ne-am ocupat, sunt înconţurate ca nişte insule de depozite 
pliocene: şi cvaternare. Totuş față de centrul basinului Târgul 
Săcuesc porțiunea aceasta e mai puțin scufundată şi are înfățișarea 
unui prag rezistent, unde alături de dislocările tectonice a trebuit 
să aibă un roldestul de important şi acțiunea erozivă. 

Dunele dela Retiu.!) Sub acest nume înțelegem o mică unitate 
morfologică — circa 8 km. p. — care este interesantă prin con- 
stituția ei particulară, prin locul unde a luat naştere şi mai ales 
prin lumea bogată şi foarte variată a plantelor, care o populează. 

Se află pe malul stâng a! Văii Negre, în dreptul satelor Retiu 
şi Comalău (Komolidi-R&tyi nyir). 

Valea Neagră abătută spre Apus la Țufalău îşi păstrează 
această direcție până la Comalău. Apoi se îndreptează spre Sud, 
descriind un arc mare înaintat în şesul, ce-şi poartă cu bună drep- 
tate numele de Câmpul frumos (szep mez6). In cotul acesta larg 
al Văii Negre se află suprafața, de care ne ocupăm. Forma ei 
ovală mărgineşte dinspre Nord deschiderea în formă de golf din- 
tre cele două şiruri de înălțimi dela Măgheruş şi Saciova. Printre 
ele privirea străbate peste munţii Buzăului până în jghiaburile sure 
ale Ciucașului, care închid orizontul în fund, 

E mare deosebire între cele două maluri ale Văii Negre în 
acest loc. Pe dreapta se. întinde netedă şi înaltă terasa cvaternară, 
în straturile căreia Valea Neagră a deschis dela Comalău înainte 
o admirabilă secțiune pe o adâncime de circa 18 m. Satele Co- 
malău, Laborfalva, Sântion, neavând loc în lunca joasă şi îngustă, 
s'au urcat sus pe terasă. Marginea acesteia ne apare astfel tivită 


1) Sunt menţionate în literatura geografică pentru prima oară la Orbân 
B. A szekelyf6ld leirâsa, 1869, vol. 3. In scurta descriere a acestui autor găsim 
exagerări inadmisibile. Regiunea e numită „Sahara judeţului Trei-Scaune“ și 
se afirmă, că nu arareori vântul Nemirei îngroapă de vii călători și turme. — 
Temeinic a fost studiată din punct de vedere botanic de către Dr. Moesz 
Gusztâv, Magyar bot, lapok, 1910. — Sawicki, care n'a vizitat regiunea, intri- 
gat de aspectul curios al imaginei ei pe harta topografică, a dat o interpretare 
greșită despre formarea lacurilor de aci. O succintă descriere a dunelor, cu 
specială atențiune asupra proveniențţii nisipului lor a publicat d-l H. Wachner 
în „Jahrbuch des Burzenlânder săchsischen Museunes“, 1, 1925. 

de un chenar de case mari, gospodărești, îngrijit văruite cu alb, 
purtând acoperișuri de şindrilă; dintre ele se înalță biserici impu- 
nătoare. Frunziş bogat de pomi roditori complectează peisagiul. 

In fața acestui tablou, pe stânga Văii Negre vedem o supra- 
față largă şi joasă, acoperită cu făşii lungi de pădure de pini, a 
căror prezenţă în aceste locuri ne surprinde. Culoarea lor de un 
verde întunecat, contrastând cu sclipirile de argint ale deselor 
meandre prin care rătăcește Valea Neagră, contribue în mare mă- 
sură la înfrumseţarea vederii de ansamblu. Nimic nu ne face să- 
bănuim că frumoasa pădure, anume plantată, a țintuit pe loc va- 
luri galbene de nisip sburător. 





Fig. 2. Dunele dela Retiu privite de pe movila Doboica. In planul din 
fund înălțimile Buzăului ardelean cu deschiderea dintre Saciova (stânga) și 
Măgheruș (dreapta). 


Dela Boroşneul Mare terasa cvaternară apare şi pe malul 
stâng al Văii Negre. Nu ţine însă decât vre-o 4!/, km. la vale, 
până dincolo de satul Aninoasa. Eşind din acest sat şi înaintând 
spre Apus, observăm, că în locul solului vegetal gălbui de până 


OBCU CLUJ 


— 227 — 


aci, se iveşte un nisip fin, albicios, ca cenuşa. Vântul spulberă 
lesne această pulbere albă, răspândindu-o în toate părţile pe la- 
nurile dimprejur. Mai facem câţiva pași şi ne aflăm la marginea 
pădurii, care indică totodată hotarul adevăratelor dune. La extre- 
mitatea aceasta răsăriteană a lor ne aflăm tot pe terasă. Harta ne 
arată întrun punct cota 541, un nivel cu 20 m. .mai înalt decât al 
luncii vecine. De aci în jos, pe o distanță de 4 km. suprafața 
ovală acoperită de dune este un plan uşor înclinat spre Apus. 
Trebue să accentuăm însă că această suprafaţă se distinge clar de 
aceea a luncii şi ori de unde am intra între dune, avem de urcat 
câţiva metri. Marginea apuseană a dunelor (circa 520 m.) este cu 
vre-o 6 m. mai sus ca lunca. În cele mai multe locuri trecerea în 
cuprinsul dunelor se face brusc, marginea acestora fiind indicată 
printr'o treaptă binişor pronunțată. Această împrejurare ne sileşte 
să considerăm suprafața cu dune tot ca o terasă a Văii Negre. 
Ea ne va ajuta să înţelegem, care este adevărata proveniență a 
nisipului din dune. 
| Parcurgând fășşiile de pini şi rariştea de mesteacăni dintre 
ele ne convingem, că întradevăr avem de a face cu dune de 
formă tipică. Valuri lungi şi șerpuite de nisip, în mare parte aco- 
perite de vegetație, se perindă rânduri, rânduri, înălțând ici colo 
creste boltite, deasupra cărora vântul mai puternic flutură neconte- 
nit nisipul ca pe un vă! fumuriu. Inălțimea crestelor variază între 
3—7 m. Valurile alungite închid mici basinuri de formă ovală în- 
dreptate în direcţia dunelor. Primăvara după topirea zăpezii şi pe 
timp de ploi îndelungate coveţile acestea adună puțină apă pe fun- 
durile lor. Indată ce se îndreptează vremea şi se iveşte căldura, 
apa seacă. i 
Această stare de lucruri datează numai de câţiva ani. Inainte 
vreme puzderia de lăculeţe dintre dunele dela Retiu aveau apă tot 
timpul anului, unele dintre ele erau mari şi adânci, aşa încât vizi- 
tatorii se puteau plimba pe ele cu barca. Ţăranii din satele vecine 
vorbesc cu părere de rău despre vremea nu prea îndepărtată, când 
îşi puteau adăpa vitele tot timpul verii din apa acestor lacuri şi 
când aveau la îndemână un aliment ieftin şi gustos în peştele, ce-l 
pescuiau acolo. Stoluri de rațe sălbatece populau păpurișul şi 
atrăgeau numeroşi vânători dela Sf. Gheorghe sau chiar dela Bra- 
şov. Era mai multă vieaţă altădată în dunele dela Retiu! 

Vorbind de acest interesant fenomen morfologic se impune 
să răspundem mai ales la două întrebări. 

1. Nisipurile sburătoare sunt o raritate în Ardeal, Trebue să 
mergem departe în câmpie, pe malurile Dunării sau ale afluenților 
ei mai mari, ca să vedem atâta nisip în forme atât de caracteris- 
tice ca dunele dela Retiu. In câmpiile din jurul Brașovului nu mai 
găsim nicăeri nisip la suprafaţă, fie consolidat, fie liber. De unde 
provine nisipul dela Retiu şi cum se explică presența acestor dune 
tocmai acolo ? 

Inainte de a răspunde la această întrebare trebue să consta- 
tăm, că în cuprinsul dunelor precumpănesc două feluri de nisip, 
deosebite mai ales prin culoarea lor. Unul e galben-roşietic, cu 
elemente foarte fine de rocă nefărămițată, mai ales cvarţ. Alcătu- 
eşte partea cea mai mare a dunelor. Celălalt e alb-cenuşiu şi mai 
prăfos. 

E greu de admis ca massa aceasta de nisip poligen să fi 
fost adusă şi depozitată aci de Valea Neagră, pentru simplul motiv 
că în acest caz ne-am aştepta să vedem şi în alte părți pe vale 
în sus depozite ca acesta. Trebue să ne gândim aşadară la ori- 
ginea autohtonă a nisipului dela Retiu. In frumoasa secţiune des- 
chisă de Valea Neagră în marginea retezată a Câmpului Frumos 
se vede sub pătura de pământ vegetal şi de loess un strat de nisip 
galben-roşietic, de o culoare asemănătoare nisipului din dune. Fi- 
ricelele de cvarț sunt însă mai mari acolo. E curios că acest nisip 
nu se vede în secţiunea dela marginea movilei Doboica, în ne- 
-mijlocită apropiere de dune. In lunca Văii Negre însă, lângă 
podul dela Retiu, deci chiar în marginea dunelor, se văd câteva 
gropi săpate într'un nisip nerăscolit din posiția lui primară, ase- 
mănător cu cel din dune. 

Lămurirea complectă a problemei urmărite o găsim, dacă dăm 
ocol dunelor pe la Sud. Pe drumul ce duce din Aninoasa spre Ozun 
lângă podul de pe părăul Beldi (Cornel) vedem o secţiune, care ne 
dă cheia acestei probleme. La suprafaţă găsim un strat de circa 
40 cm. sol cenuşiu ca cel pe care-l găsim în unele dune şi pe 
drumul dinspre Aninoasa. Urmează apoi 1 m. argilă densă de cu- 
loare galbenă închisă cu urme de plante (cărbune). Este aceeaş 
argilă pe care am găsit-o pe curmătura dinspre Beşeneu la 600 
m. deci cu 70 m. mai sus. In fine,la bază se vede un strat gros, 

descoperit numai pe circa 21/, m. de nisip roşietic-brun, cu firicele 
de cvarț ca păsatul. De mare importanţă ni se pare faptul că stra- 
tele acestea (nisipul e stratificat) urcă spre Sud. Această deplasare 
trebue pusă în legătură cu ridicarea masivului muntos de pe 
margine. 

Cercetând albia părăului Beldi observăm că ea e ca şi îm- 
potmolită în acelaş îel de nisip. Dunele sunt în prelungirea acestui 
părău, care neputându-le străbate le ocoleşte pe la Sud. O parte 
din nisipul lor se datoreşte desigur acestui părău. 

Pig. 3. Dunele dela Retiu, vedere parţială. 


Putem prin urmare conchide, că nisipul dunelor e într'a- 
devăr autohton, de origine pliocenă şi a fost descoperit prin 
spălarea păturilor de deasupra în parte de micul părău Beldi, 
înt”o măsură mai mâre de însăş Valea Neagră, care curgea altă- 
dată peste dunele de azi. După cât se pare s'a petrecut acelaş 
fenomen ca pe malul stâng al Jiului, la Sud de Craiova, unde Jiul 
deplasându-se spre dreapta a părăsit pe stânga o terasă tăiată în 
mare parte în păturile de nisipuri levantine. 

Odată nisipul descoperit, el a devenit jucăria vântului, care 
Pa răscolit din loc, purtându-l de ici colo şi aşternându-l în forme 
de dune. Să nu pierdem din vedere, că ne aflăm la o răspântie, 
într'o adevărată strungă, unde acţiunea vântului se simte cu mai 
mare intensitate ca în alte părți. Vântul cel mai cunoscut și mai 
temut aci este al Nemirei, Crivăţul ce-și face drum din Moldova 
peste crestele joase dela Oituz. Acestui vânt se datoreşte direcţia 
est-vestică a dunelor şi a albiilor dintre ele. Destul de frecvent este 
însă şi vântul de NV dinspre Baraolt şi Harghila, precum şi cel 
de SV și S, venind dinspre Țara Bârsei sau dinspre munţii Bu- 
zăului ardelean prin despicătura largă dintre Saciova și Măgheruș. 
2. Presenţa nisipului sburător întrun basin destul de redus, 
împrejmuit de munți, e un fenomen destul de curios prin el însuș. 
O notă de adevărată originalitate imprima însă dunelor dela Retiu 
mulțimea de mici lacuri ascunse printre dune. De unde provenea 
apa acestor lacuri? 
Sawicki a crezut, că poate explica acest fenomen prin pragul 
de stâncă impermeabilă, apropiat de suprafaţă. Sub dunele dela Retiu 
„însă nu se vede nicăiri suportul de stâncă, ci numai nisip per- 
| meabil, care pare a avea o grosime considerabilă. Nici. Valea 
| Neagră nu poate alimenta aceste lacuri cu apă, căci talvegul ei 
tămâne cu 6—15 îm. sub fundul acestora. Chiar şi în timpul celor 
mai mari inundaţii nivelul apelor din luncă nu putea ajunge 
| deasupra fundului lacurilor, pentruca ele să se poată alimenta 
| pe calea aceasta. 
[* Explicarea cred că o găsim în structura specifică acestor 
forme. E clar că puţina apă ce se mai vede astăzi din când în când 
în unele gropi mai adânci provine din ploi sau zăpezi. Putem 
“admite foarte bine, că tot pe calea aceasta se alimentau lacurile şi 
când conțineau apă mai multă în tot timpul anului. Pe de oparte 
prin scurgerea şi depunerea mâlului mai fin din nisipul înconju- 
rător, pe de altă parte mulțumită învelișului vegetal, s'a format pe 
fundul depresiunilor dintre dune o pătură de sol impermeabil, su- 
ficient de groasă ca să împiedece scurgerea apei adunate. Nisipul 
din dune, îmbibat cu apă din zăpadă şi ploi prin infiltrare de sus 
în jos, precum şi pe cale de absoarbere de jos în sus în timpul 
inundaţiilor, contribuia la păstrarea apei din lacuri. E probabil că 
o parte din umiditatea regiunei se datoreşte și stratelor de nisip 

nerăscolit, care formează baza dunelor și care urcă uşor spre Sud. 
Dintr'acolo aducea şi părăul Beldi o cantitate de apă dunelor așe- 
zate în calea lui. 

Astăzi mai vedem doar albiile vechilor lacuri fără belșugul 
de apă de odinioară. Această dispariție nu se poate atribui numai 
relativei secete a anilor din urmă. Inundaţiile ca fenomen general 
și-au pierdut din proporțiile de altă dată. In regiunea, de care ne 
ocupăm, regimul natural al apelor a suierit o însemnată perturbare 





Fig. 4. Dunele dela Retiu. In planul întâiu nisip sburător, în fund dune 
consolidate prin plantație. 


odată cu facerea liniei ferate Sf. Gheorghe—Brețcu, când s'au tăiat 
canale de scurgere, s'au clădit viaducte etc. Terenul mlăștinos, în 
care se pierde părâul Beldi pe latura sudică, mai înaltă, a dunelor 
de asemenea a fost drenat. Multe lacuri au fost secate de oameni 
prin canale "de scurgere tăiate înadins de dragul peştelui din ele. 
In fine, învelișul vegetal a contribuit de sigur și el într'o măsură 
însemnată la ridicarea fundului lacurilor şi la secarea lor. Un 

complex întreg de cauze a provocat așadar dispariţia micilor la- 
curi, elemente de înfrumseţare şi de însuflețire cu podoaba vieţii 


a nisipurilor sburătoare dela Retiu. 
* 


e n Cetate ir si 


Adevăratul farmec al dunelor de pe malul Văii Negre il con- 
stitue învelișul lor vegetal. Lumea bogată şi foarte felurită a plan- 
telor rânduite după condițiunile lor de viață în acest mediu atât 
de restrâns şi totuş atât de variate, a transformat un ţinut pustiu şi 
sterp de nisip sburător într'o minunată grădină botanică. Vre-o 
410 speţe de plante populează micul ocol al dunelor. Unele speţe 
sunt iubitoare de căldură şi de uscăciune şi deci au ocupat povâr- 
nișurile bătute de soare ale dunelor, a căror culoare se schimbă 
în cursul anului după vegetaţie: primăvara sunt galbene-verzi, la 
începutul verii roşii, iar cătră toamnă devin alburii. Altele se fe- 
resc de prea multă lumină şi s'au retras prin locurile umbrite 
din dosul dunelor sau pe sub tufișul rar al pădurii. In sfârșit 
altele sunt plante de apă (36,5%) şi au dat ocol albiilor ovale ale 
lacurilor de altădată, iar acum au năpădit fundurile secate ale 
acestora. 

Oscilând între extreme, mediul acesta ambiguu a fost disputat 
și de pădure. Mai ales două feluri de copaci şi-au împărţit frățeşte 
terenul, ale cărui însuşiri deosebite sunt şi mai bine puse în evi- 
dență prin această aplicare benevolă a principiului suum cuigue. 
Coastele uscate ale dunelor sunt ocupate de mesteacăni luminoși 
iar pe marginea ghiolurilor s'au îndeşit pâlcuri de arini cu umbra 
neagră. Un regim de bună gospodărie a adus în timpul mai nou 
un musafir exotic, în faţa căruia locuitorii băstinaşi sunt îu vădită 
retragere. Pădurea plantată de pini a cuprins regiunea din trei părți 
Și împrimă peisagiului pentru privitorul de departe nota ei parti- 
culară. La mijloc se mai găsesc însă suprafeţe întinse cu aspectul 
mai vechiu, neschimbat. In luna Mai, când copacii sunt înverziţi, 
când iarba măruntă de stepă smăltată cu mii de flori multicolore 
a cuprins costişele domoale ale dunelor, când albul. trunchiurilor 
de mesteacăni cu frunzișul vaporos se proectează pe cerul albastru, 
o preumblare prin rariştea aceasta însorită procură momente 
de adevărată plăcere estetică. 

Invelişui vegetal atât de variat a atras, cum era firesc, şi 
o faună bogată în fel de fel de spețe. Impresionează în deosebi 

marea mulțime a paserilor. Atât flora cât şi fauna erau în toată 
amploarea lor atunci când micile lacuri dintre dune nu secau în- 
timpul verii, ci constituiau un element statornic de continuă in- 
viorare. 

* 

Astăzi toată această lume bogată şi atrăgătoare e în curs de 
prefacere, de scădere şi nimicire. Odată cu secarea lacurilor e pe 
cale să dispară împreună cu animalele de apă bogata felurime a 
plantelor acvatice. In libertatea de după răsboiu omul neprevăzător 
şi rapace grăbeşte opera de distrugere. Intră cu plugul tot mai 
adânc în cuprinsul dunelor consolidate cu atâta trudă, folosite mai 
nainte ca pășune, iar resultatul se vede imediat: vântul ia în pri- 
mire nisipul răscolit de plug şi înăbuşe cu el plantele însămân- 
țate, pe care acesta trebuea să le hrănească. Arinii şi mesteacănii 
din rariştea veche şi mai ales frumoşii pini din plantațiile bine 
crescute sunt tăiați fără milă şi în locul lor se întinde tot mai 
mult nisipul rămas golaş. Unde tufișul e mai des se recurge la 
foc, ca să se întindă pășunea sau locul de problematică arătură. 
Cu un astfel de regim în câţiva ani nisipul se va desface din că- 
tuşele lui şi în locul minunatei grădini botanice de astăzi vom 
avea 0 paragină. Dela varietatea de forme aşa de impresionantă 
regiunea evoluiază grăbit spre tot mai mare uniformitate. E o cale 
contrară progresului, 

Cei dintâi culegători ai numelor 


românești de plante 
de Dr. Emil Pop 


— Urmare — 


lată însă altele: „Ghimber galbin“ 1) (g'imber g. = „Curcuma longa“), 
„Boroszlin“ (boroslan = „Syringa vulgaris“); „Csikorie de jărne“ (cicoare de 
iarnă = „Valeriana Locusta olitoria“ == Valerianella locusta); „Herdne“ (hrană? 
ci că i-s'ar zice astiel secării prin Ţara Hațegului)! „Bu'ser“ (ungureşțe „bu- 
zer“= „Rubia tinctorum“); „Mintsune” (minciună = „Plantago major“; se nu- 
mește așa și în jurul Alba-luliei); „Kaptalan de cse gâlbin“ (căptălan de cel, 
galbin = „Verbascum thapsus“) ; „Maszlag*“ (ungureşte maszlag --= Datura Stra- 
monium); „Flore Kodruluj“, (iloarea codrului =: „Atropa Belladonna“); Putu- 
răsza“ (Puturoasă — „Coriandrum testiculatum“ — Bifora radians),; „Szokmik“ 
„Soc mic == „Sambucus ebulus“); „Uszturoj Urszului“  (UstoroiwUrsului — 
„Allium ursinum“); „Portsin“ (ung. Portsfii — „Polygonum aviculare“); „Szin- 
tets“ (Sinteci? — „Sideritis hirsuta“?)2) „Buszujokul fecelor (secelor ?)* (Busu- 
jocul fets'elor? =——,„Mentha Pulegium“); „Lip“ (Lup =—,Rinanthus crista galli“); 
»Tyus“ (T'iuş, după ungurescul „tâvâs“ — „Brassica napus“); „Kesulz“ (Cășuţi 
== „Malva rodundifolia“; d-l Prof. Borza,) a găsit acest nume dat de Mi- 
schiueni altei plante); „Csicsere“ (Cicere ? Numire foarte probabilă, macedo- 
nenii îi zic feaţire = Cicer arietinum); Cardo Măjke]j precseszte (Cârdu Maicăi 
Preceste == „Cardus marianus“ = Silybum Marianum); „Puine babe“ (Pâinea 
babei =— „Carlina acaulis“); „Putzoke“ (Puţoacă ? ungureşte: „Putzâk-repa“ 
= Helianthus tuberosus); „Cardo szânto“ (Cârdu sfânt ? == „Carduus bene- 
dictus“ = Cnicus benedictus); „Lop6“ (un maghiarism == „Cucurbita lagenaria“ 
— Lagenaria vulgaris); „Pepen Grecseszk“ (pepen grecesc == „Cucurbita ci- 
trullus“ = Colocynthis Citrullus); „Frsikar“ (Fişicar? = „Pistacia vera“); „Vir- 
czid'sa“ (? = „Polypodium vulgare“); „Notote“ (Nototă — „Lycopodium Se- 
lago“. — Această numire lipseşte în Panţu, ed. |; în a II-a se găsește); „Muszt 
de lemne, Muszt de pe kopăcs“ (Mușşchiu de lemne, mușchiu de pe copaci=— 
„Lichen pulmonarius“ = Sticta pulmonaria). 

Pentru cele mai multe din aceste plante Benks și dă alte 
numiri cunoscute azi 

Din categoria a II-a, a numirilor cu o pronunțare isbitor 
deosebită sau cu precizări întregitoare — față de Panţu — fac parte: 








1) Cuvintele. româneşti sau latineşti scrise între semnele citaţiunii sunt transcrise 
întocmai din Benkă. Unde numele latinesc citat de Benkd nu mai e întrebuințat azi, am 
adăogat și numele ştiinţitic actual al plantei în chestiune. — Primul nume din paranteză e 
transcrierea cuvântului lui Benk5, cu semnele obişnuite la Muzeul Limbei Române, Cluj. 

9) Numele latinesc neprecis ; âr putea fi Sideritis montana, Stachys recta sau 
Stachys danica (— Betonica hirsuta). 

3) Borza Al: Flora grădinilor ţărăneşti române. II. Plantele de podoabă de leac, 
de farmece şi credinţe. (Buletinul de Informaţii al Grădinii bot. şi a! Muzeului bot. dela 
Universitatea din Ciuj, V. 1925, p. 55). 

Jezsmin (Jasmin); „Holbure mike“ (Holbură mică = Volbură);') „Morkur“ 
(Morcur?) == morcov); „Morkur de kimp“ (Morcur de câmp =— morcov sălbatic); 
„Tyim de kimp“ (Tim de câmp — chimion de câmp); „Rdkovina“ (Racovină 
= rocovină); „Ravent“ (Ravent — revent); „Szorponeli“ (Sorponel — Soponel); 
„Makrisor de pdszere, Makris cu trifoj“* (Macrişor de pasăre, M. cu trifoi == 
Macriș-păsăresc, macriș-tritoios) ; „Idrbe grăsze de gredine“ (larbă grasă de 
grădină — larbă grasă); „Alior de padure“ (alior de pădure — alior); „Malin 
alb“ (Malin alb =— mălin); „Szorb de pădure, Szorb szelbatik“ (Sorb de pă- 
dure, S$. sălbatic = Sorb); „Burjane de Frâd'se, Foj de Frdd'se“ (Buruiană, 
ioi de fragi = Fragi), „Mdk nyegru, Măk dlb“ (— Mac; numit deosebit după 
culoarea seminţelor); „Forasztd“ (Forastău? — Ferestrău ? — Foresteu) ; „Bujor 
ros“ (Bujor roş=— Bujor); „Napratznik ku flore albe“ (Năpraznic cu floare 
albă =— Năpraznic); „Szkletsi mits“ (Scălci mici ? pentru Ranunculus Ficaria ; 
o plantă înrudită, Caltha palustris, se numeşte Scai/ce); „Tsimbru szelbătyik“ 
Cimbru sălbatic — Cimbru de câmp); „Izma szelbătike“ (lzma sălbatică — 
mintă sălbatică); „Csormoly“ (maghiarism — ciormoiag); „Burjân kd Jinu“ 
(— Buruiană ca ynu — Buruiană de in); „Flore de Viole“ (Floare de Vioală 
= Floare de vioară); „Nap retund“ (Nap rătund — napi) ; Răpitze nyăgre“ (Rapiţă 
magră =— rapiţă de muștar, muştar negru); „Flore Niprale gălbine“ (Floare de 
Niprală galbină — Niprală); „Fuszule“ (Fusulă— Fasole); „Trifoj de Lunke 
dlbe, Trifoj de Lunke rosu“ (trifoi de luncă alb și roșu==trifoi alb, trifoi 
roşu); „Pelin de Csemik“ (Pelin de cel mic == pelin mic); „Pelin stirp“ (Pelin 
sterp ? =— Pelin); „Kaptalan de cse mare“ (Căptălan de cel mare == căptălan); 
„Ferfen mik“ (Ferten mic — Ferfen mare): „Burjâne de Rimpff“ (Buruiană 
de Rimf = Remi); „Frâd's de lemn alb, Frăd's de lemn nyegru“ (Fragi de 
lemn, albe și negre); „,Lubenitze buborosze“ (Lubeniţă buburoasă == Lubeniţă); 
„Burete de kimp“ (Burete de câmp = ciupercă, îi zice şi Bureţi); „Burete de 
zade“ Burete de zadă, — ? In Benk6 „„Agaricus'). 

Sunt în Benkă încă multe numiri dialectale, cari se deo- 
sebesc de cele din Panţu prin felul pronunțţiei. 

Următoarele 25 de numiri sunt cunoscute pentru alte plante, 
nu pentru cari le semnalează Benkă: 

„Szkumpine“ (Scumpină =— „Syringa vulgaris“); „Skaj“ (Scaiu — „Dip- 
sacus silvestris“ şi „Arctium Lappa“); „Polomnide“ (Polomnidă = Convolvulus 
arvensis“) ; „Otyd bouluj“ (Ochiu boului — „Campanula persicifolia“) ; „Lipdn“ 
(Lipan =— „Verbascum thapsus*); „Luminotz“ (Luminoţ ? Luminoasă ? — „As- 
clepias vincetoxicum“); „Izme“ (Izmă =,Chenopodium botrys“); „„Poldj“ (Polai, 
= Teucrium polium); „„Jdrbe flokoasze“* (larbă flocoasă — „Marrubium vul- 
gare'“); „Matatsina“ (Mătăcina — „Ocimum Basilicum ?); „Zirne“ (Zărnă ? — 
„Rhinanthus crista galli“); „Lubitz“ (Lubiţ =— „Myagrum perfoliatum“); „Lippdn“ 
(Lipan — „Tataria hungarica“ — Crambe tataria); „„Kdptalan“ (Căptălan — 
„Tataria. hungarica“ — Crambe tataria); „Mazeritye“ (Măzărit'e = Canvallaria 
majalis) ; CĂ oszdme mik“ (Grosamă mică — Genista sagittalis); „Szuvulf“ 


1) Ultima numire din paranteză este a lui Panţu. 
2) ladică însă şi „Morkov“ (morcov) şi „murkoj“ (murcoi) 

(Suvâli ? — Melilotus officinalis); „Flore Szorului“ (Floarea soarelui 2 — „Leon- 
todum taraxacum'* = Taraxacum officinale); „Dyntye dr'kuluj“ (Dintele dra- 
cului = „„Bidens tripartita“); „ Viole“ (Vioale — „Viola odorata“); „Arsor“ (Aișor 
== „Asphodelus ramosus“ =— Anthericum ramosum ?); „Ldba urszuluj“ (Laba 
ursului = „Haracleum sphondylium“. In Panţu ed. II Laba ursului este He- 
racleum sibiricum) ; „/ârbe Bojerilor“ (larba boierilor — „Ricinus communis“); 
„Flor Domnesti“ (Flon domnești — „Convallaria majalis“); „Kodd rdkuluj“, 
(Coada racului = „Convallaria Polygonatum'“ — Polygonatum officinale). 

Este de sigur greu să aduc prea multe exemple prin cari 
să dovedesc superioritatea ştiinţifică a acestei liste de numiri, 
superioritate afirmată înainte de toate în intenția și planul de 
lucru al autorului. Ea este de sigur lucrarea de temelie în ce 
priveşte strângerea numirilor de plante la noi nu numai pentrucă 
e cea mai veche culegere conștiincioasă și corect concepută, ci 
și prin faptul că materialul ce-l aduce s'a infiltrat pe neștiute în 
celelalte colecții de această natură socotite pân'acum funda- 
mentale. 

Spuneam la început că autorii noștri nu cunosc lista lui 
Benk5. Ea a rămas întradevăr înmormântată. Singur Crâiniceanu 
o pomenește!) (p. 347), dar nu se servește de conţinutul ei. Ci- 
tatul lui Crăiniceanu trece la Leon?) (p. 54), dar opera însăși 
îi rămâne necunoscută și deci neconsultată. D-sa ne dă o lu- 
crare originală. In o a doua lucrare?) Leon nici nu mai citează 
pe Benkă în bibliografie. 

Lista lui Benkă s'a popularizat însă totuşi — deși nu com- 
plect — prin Sigerus și Lexiconul dela Buda. 

Farmacistul sas din Sibiu, Sigerus a fost considerat până 
acum drept cel dintâi culegător de numiri româneşti de ale plan- 
telor. El publică la 1791 o listă?) de 175 de numiri dela 157 de 
plante medicinale, cari cresc spontan în Ardeal. Aproape toate 
aceste numiri le-a luat, fără a ne-o indica, -- dela Benkă, repe- 
tând adeseori greșelile sau nonsensurile acestuia. Firește limi- 
tându-se la plantele de leac, lista lui este mult mai scurtă decât 


1) Crăiniceanu Gh., Nomenclatura româno-latină din istoria naturală. 
Convorbiri Literare, XXII, 1889. 

) Leon N., Botanica medicală a ţăranului romîn. Archiva Societății 
Științifice şi Literare din laşi, X. 1899, p, 54—80. 

3) Leon N., Istoria naturală medicală a poporului român. Extras din 
Analele Academiei Române. S$. Îl. t. XXV Bucureşti, 1903. 

4) Sigerus, P., Verzeichnis der in Siebenbiirgen wildwachsenden offizi- 
nelien Pilanzen. Ein Versuch. — Siebenbiirgische Quartaischrift. II, 1791. 

a lui Benkă. Ortografia ungurească a lui Benk5 o schimbă cu 
cea nemţească, ba pe ici colo face și modificări gramaticale. In 
felul acesta unele numiri se prezintă mai bine („Muschkatu 
drakului“ în loc de „Muskât de drâk“, „Entortzel“ în 
loc de „Entorszel“, „Turtiae“ în loc de „Tutiche:, „Kuade 
schoritschelului“ în loc de „K6da szoretsului“), altele 
mai rău decât la Benk5 („Ssuline“, la Benk5 „Csuline“; 
„Spinge drakului“, la Benkâ „Szpine drâkului“ etc.). Aci 
trebuie să pomenim de monstruosul „Speribahne tarkate“ 
(Acorus calamus) copiat sau cules greșit după destul de stâlcitul 
„Spetihatze târkâte“ (Spetează tărcată!) a lui Benk5. Această 
greșală grosolană a lui Sigerus s'a intrus în listele lui Şincai 
(care ia zis „Speriban tărcat“), Fuss, Cipariu și Barițiu (Speri- 
bane tarcată), Brândză, așa încât a putut înșela chiar criticismul 
necruţător al d-lui Panu, unde găsim „speribana tărcată“ 
— nerostită de nici un țăran român. 

Sigerus se îndestulește să transcrie din Benkb numirea fun- 
damentală și cel mult un sinonim. (Benkă are la 429 plante 173 
sinonime, Sigerus abia 18 la 157). 

EI complectează sau reduce unele numiri de ale lui Benkă. 
(„Petrinsei szelbatik, Tjim selbatik“ în loc de „Petre- 
selj de kimp, Tyim de kimp“, „Tschintsch deschetie, 
Burumitze albe“, în loc de „Frunsze de tsints desitye, 
Burunutze albe mike“ etc.). 


Dar Sigerus, pe lângă numirile copiate evident dela Benkă 
are şi vre-o 18 numiri noi, originale: 

„Schkapie“, „Floare wunete“ (Iris germanica) „Patladschine enguste“, 
„Trifoi amar“, „Dijinizure“, „Kalmesze“, „Buridne de nedschei“, „Tsints klc- 
potzegle“, „Jarbe usturoje“, „lisme de muntje“, „Punga popi“, „Milot“, „Aron“, 
„Murtz“, „Tzinkrauk“, „Jarbe Scharpi“, „Pappel“ (Păpălău? — Physalis Al- 
kekengi), „Polei“ (Mentha Pulegium). 


Deși contribuţia originală a lui Sigerus este atât de dis- 
parentă față de materialul împrumutat dela Benk6, totuși lucra- 
rea lui a avut o importanță deosebită, căci majoritatea autorilor 
de aci încolo a consultat-o și a trecut-o pe de antregul în lis- 
tele din ce,în ce mai cuprinzătoare. — 

Trecem în revistă pe autorii vechi de liste, oprindu-ne în 
special acolo, unde găsim influența lui Benk6 sau vre un autor 
necunoscut pân'acum. — 

Krăutner, un alt farmacist, complectează la 1793 pe Sige- 
rus!) cu 21 de numiri de plante, originale. Nu cunoștea pe Benk5. 
Vre-o 3 numiri le sunt egale sau asemănătoare, celelalte nu: 
Krăutner introduce a. z. „Polytrichon“ (Adianthum capillus 
Veneris), iarăşi un cuvânt inexistent la Români. — 

O listă semnalată recent de D-l Dr. V. Bologa?) este cea 
a lui Neustădter, publicată la 1795 în actele administrative ale 
guvernului ardelean?). — El copiază conspectul lui Sigerus, dar 
fără coloana |, cu numele latinești. Păstrează însă numele farma- 
ceutice în exact aceeaș ordine și număr. la coloana numelor 
românești transcrie asemenea pe Sigerus, dar aci găsim și câteva 
complectări originale, ca d. e. „Popionki leporesk“ (Popilnic 
iepuresc), „Hincej“ (?=— Hieracium pilosella), „Rekoinne“ (ra- 
coină —Anagallis arvensis?), „SzOr ku frâtye“ (Sor cu frate— 
Parietaria?), „plop“, „Tscher“ (cer), „Moru Lupului“ = 
Scabioasa arvensis). Nu mai zice „Speribahne tarkate“ ca 
Sigerus, ci „Szpetyasze fârkâte“ (sic!). La sfârșitul conspec- 
tului său adaogă și câteva plante medicinale cultivate (Mărar 
Isop etc.) de cari Sigerus nu s'a ocupat. — Câteva nume de ale 
lui Neustădter, noi faţă de Sigerus par a fi copiate de Benk5 
(„Limba vetschinye“, „Nalbe mike, „Mintsune“, „Sir- 
na“ etc.). Totuși faptul, că are câteva nume necuprinse în 
Benki, iar alte câteva numiri latinești, cărora Benkd le alătură 
numirea românească, iar Neustădter nu, ne oprește să afirmăm 
că Neustădter cunoștea opera lui Benkă — Pe Krăutner nu-l 
utilizează. — 

Nu de. mult a fost publicat și adnotat de cătră d-l Prof. 
Borza, dicționarul de științe naturale al lui Șincai, păstrat ca 
manuscris la episcopia din Oradea și scris pela 1808—1810%) 


1) Krăntner, S., Nachtrag zu des Herrn Provisor Sigerus Verzeichniss 
wildwachsender Siebenbiirgischen offizinellen Pilanzen. Siebenbiirgische Quar- 
talschrift, II. 1793. 

2) Revista istorică, XV, 1929, p. 87—88. 

3) Consignatio specifica omnium plantarum quae in magno hocce Prin- 
cipatu sponte sua crescunt. — „Opinio deputationis regnicolaris systematicae 
in cameralibus ordinatae circa promotionem agriculturae, manufacturarum 
commerciique transsilvanici deprompta, 1795. 

1) Borza A., Primul dicţionar de științe naturale românesc. „Vocabu- 
larium pertinens ad tria regna Naturae“ de: Gh. Şincai. Dacoromania, V, 1925 
— 26 p. 553-562. 

Şincai nu cunoștea pe Benk6, dar copiază, aproape toate nu- 
mirile de plante din Sigerus (e influențat deci fără să știe și de 
Benk5). Are însă și numiri originale: „Ghimberiu nemţesc* 
„Floricea mult țiitoare“, „Puciogna“ etc. — 

Uu culegător mai modest, necunoscut de botaniștii și 
îilologii noștri este Domenico Sestini, un naturalist italian, 
care a călătorit în 1780 prin Muntenia și Transilvania, fiind cel 
dintâi care a făcut observaţii floristice în Muntenia 
Strânge cu această ocazie 21 de numiri românești de a dreptul: 
din gura poporullui. Când nota el aceste numiri, încă nu apăruse 
nici lista lui Benkă; și-le publică însă abia la 1815!) Ortografia 
italienească a lui Sestini nu ne permite să bănuim ce va să zică 
„Timintij“ („Nastrutium indicum“ =— Tropaeolum majus?), „Tur- 
ndri“ (=— Bryonia, „Lentichie“ (2). Celelalte numiri sunt cunos- 
cute. Este interesant că pe atunci salcâmul — proaspăt întrodus 
— se chema „spine“ în Ardeal. 

In ce priveşte contribuția lui Sestini asupra îlorei, faunei 
şi solului din Țara noastră pregătesc o dare de seamă deosebită. 

Baumgarten, medicul sas din Sighișoara, tipărind o enu- 
merație a plantelor transilvănene în 1816”) comunică și o mul- 
țime de numiri românesti, auzite afirmativ dela gospodari și 
ciobani (p. XXI — XXII). Nu l-a cunoscut pe Benk5, a între- 
buințat însă pe Sigerus. Aduce întradevăr multe numiri noi și 
neaoșe, dar le-a italienizat întrun mod supărător. 

Baumgarten introduce și în limba noastră obiceiul de a bo- 
teza artificial plantele, când acestea nu sunt numite de popor, o 
operație ce ni-se pare aproape cu totul lipsită de sens și care 
în schimb a avut rolul să nască multe confuzii și să ispitească 
pe mulți botaniști. Mai ales că acești inovatori nepioși nu erau 
— nu erau cum ar fi trebuit să fie —- cunoscători desăvârșiți 
ai limbei noastre și ai spiritului ei. | 

Baumgarten, sau acei „Oeconomiae gnari“ cari îi comu- 
nicau numirile, au fost de-a dreptul barbari în această privință; 


1) Viaggio curioso-scientifico-antiquario per la Valachia, Transilvania e 
Ungheria finovo Vienna 1815. Firenze. 

2) Enumeratio stirpium Magno-Transsilvaniae Principatus.... I-1l, 
Vindobonae 1816. — Vol IV, apărut la 1846 n'are numiri românești (cripto- 
game). (N. A.) 

ei traduc din latinește, italienește, franțuzește sau chiar nemţește 
numele nout). 

Din nenorocire aceste elucubrații botanico-filologice au pă- 
truns în lista lui Fuss și prin asta multe din ele au devenit ce- 
tățeni de contrabandă ai nomenclaturei românești. — 

Un alt culegător rămas necunoscut până acum este 
Leonhard (Daniel Josef), profesor la Sibiu, apoi preot evangelic 
în Orăștie”) (Născut în 1786, mort în 1853). A urmat diferite 
studii academice la Viena, apoi la Gâttingen, unde a făcut și 
Ştiinţe naturale, de care zice că sunt cele mai frumoase științe. 
In 1812 publică la Sibiu o disertaţie asupra mamiferelor și a 
paseriior din Ardeal. 

In 1818 publică un interesant „Lehrbuch“ de 400 pagini, 
despre Ardeal5). Aci face descrierea geografică (cap 1.) şi isto- 
ricul (c. III) Ardealului, iar jumătate din carte e ocupată de 
„Naturgeschichte von Siebenbiirgen“ (c.1l.) Tratând pe 
rând cele 3 regnuri ale naturii ne dă și numirile românești. 
Aceste ar merita atenție deosebită ; aci ne ocupăm numai de cele 
ale plantelor. 

Plantele le împarte în pomi, copaci, tufe, plante agricole, 
tinctoriale, medicinale (cultivate și spontane), și veninoase. Co- 
munică 103 numiri româneşti de plante. 

Colecţia aceasta este originală Leonhard nu cunoștea pe 
Benk6. La plantele medicinale are câteva numiri comune cu Si- 
gerus, dar aduce și altele noi. Cunoștea pe Sigerus (care se gă- 
sește printre cumpărătorii cărţii lui), dar Leonhard ţinea să-şi 
afirme observaţiite sale personale. 

Este interesant, că nu acceptă nici numirile lui Bamgarten, 


1) Ex. „Odolano entrei foi: (=— Valeriana tripteris), „O. de munte“ 
(= V. montana), „O. lungito“ (= V. elongata), „O. de piatrâ“ (V. saxatilis). 
„Pâine porcului“ 4 pan porcino), „Fagopiro de Sardcieni“ (= |! Formento 
Saraceno) etc. 


2) Vezi „Allgemeine Deutsche Biographie“, XVIII, Leipzig (bibliografie 
mai amănunțită). 


3) Leonhard [., Lehrbuch zur Beforderung der Kenntnis von Sieben- 
biirgen. Sibiu 1818. Cu o hartă. 

Intre „prenumeranțţii“ acestei cărți găsim și pe „Moga Basilius Bischof 
der Nichtunirten Walachen“. 

a cărui enumerație, indicată și de Leonhard, apăruse cu 2 ani 
mai înainte. Arată chiar localități de plante diferite de ale lui 
Baumgarten. 

Numirile lui Leonhard sunt ardelenești și cele mai multe 
neaoșe. Au rămas însă uitate şi unele din ele nu se cuprind 
nici în Panţu. 

D. e.: „Brad bun“ (— Picea excelsa); „Lifschin kigneschd“ (— Licin 
cân'esc =— Rhamnus frangula); „spin“ (= Crataegus monogyna), „Jarbe kria!za“ 
(= larbă creață — Mentha crispa); „Jarbe frigurului“ (larba frigurilor 2 = 
Erythrea centaurium). „Fluore sorului“ (— Floarea soarelui == Taraxacum offi- 
cinale). „Jarbe rae“ (= larbă rea — Ranunculus sceleratus). ,„,Bolundarine* 
(= Bolundarină =— Datura Stramonium); „Nebunale“ (— Nebunele ? = Lolium 
temulentum). — 

In 1825 apare cu multă întârziere Lexiconul dela Buda!) 
unde găsim numiri neaoşe surprinzător de multe față de autorii 
citați pâmacum. Co-autorul care prelucra această parte a con- 
sultat și pe Benkă vulgarizându-i cele mai multe numiri, 
cari mau trecut în lista limitată la plantele de leac a lui Sigerus. 

Lexiconul consultă probabil și dicționarele manuscrise amin- 
tite la început. Mulțimea și preciziunea datelor ne face să bă- 
nuim că unii din colaboratorii lui cunoșteau numirile poporale 
de plante și chiar plantele. Poate să fi cules material tocmai 
Petru Maior, care isprăvise Lexiconul până la litera K. După 
moartea lui însă s'a revizuit din nou şi partea |, unde vre unul 
din urmașii lui Maior avea deci prilejul să introducă noutăți. 
Bănuim, că dintre urmașii lui sa putut ocupa de partea știin- 
țelor naturale medicul A/exandru Theodori (alias Theodorovifs), 
angajat ce-i drept cam târziu la revizia dicționarului. Acesta 
fusese „al frumoaselor învățături și al filozofiei doctor“, iar în 
anul ce a urmat apariţiei Lexiconului și-a trecut doctoratul în me- 
dicină, cu o disertaţie interesantă asupra bolilor de care sufăr 
literații?). A mai făcut apoi literatură?) și a murit la 1875 în 
calitate de medic primar al orașului Roman“). 


1) Lexicon romanescu-latinescu-ungurescu-nemțescu quare de mai mulți 
autori în cursul a trideci și mai multor ani s'au lucrat. Budae, 1825. 

>) Dissertatio inauguralis medica de valetudine literatorum. 

3) Vezi I&rga: Istoria lit. rom. în sec. XVIII-lea, II, p. 318. 

4) Crăiniceanu Gh., Literatura medicală românească. Biografii şi biblio- 
grafie, p. 30. 

După pregătirea ce o avea deci Alexandru Theodori era 
indicat pentru redactarea părții botanice. Adevărat că era tânăr 
și pe când a ajuns să colaboreze, o parte din Lexicon probabil 
era tipărit. 

Oricare a fost acest colaborator, el a cunoscut și utilizat 
lucrarea lui Benkă. li transcrie — cu ortografie românească —- 
chiar şi numirile oficinale streine, despre cari farmaciştii citați 
de Benkă credeau că au trecut în graiul românesc (Hirundine, 
Valerian, Sasafrasu, Pimpinela etc.). Unele le romanizează 
(Kâlmusz=—calmu; âromate de tot île = aromate de tâta plasa 
seu spegia). In general Lexiconul le modifică dându-le un aspect 
mai românesc sau mai ardelenesc (preferă să zică „aiu salba- 
tecu“ în loc de usturoi sălbatec cum prinsese Benkă sau Molnar 
din Muntenia și din jurul Brașovului). Aproape toate numirile 
„originale“ ale lui Benki (cari n'au fost publicate de Panţu) se 
găsesc în Lexicon. Câteva ni-se par transcrise greșit din Benkă 
(Benkă: Jarbe bojerilor, Lexicon: Erba boilor; Bk.: Puine 
babi, Lex.: Punga babii, Bk.: Fl6re Pastilor, Lex.: Flâre 
paserilor etc.). 

Deci este incontestabii că opera lui Benkd a fost princi- 
palul izvor de alimentare pentru această parte din Lexicon. Este 
adevărat că sunt câteva numiri de-ale lui Benkă, despre cari co- 
laboratorul Lexiconului necrezându-le românești sau scăpându-le 
din vedere nu le-a reprodus (Ingber, Damarhindi, Bu'ser, Mint- 
sune!), Morcur, Turbalye, K6da râkuluj. Dijentzian, Flore ko- 
druluj etc.). 


Este probabil că Lexiconul nu a mai întrebuințat alte liste 
tipărite, afară de a lui Benkă. Numirile lui Sigerus originale față 
de Benk nu se găsesc în Lexicon; dintre cele publicate deo- 
sebit în Benkă și Sigerus, Lexiconul le are publicate pe cele 
dintâi. Deci Lexiconul n'a utilizat pe Sigerus, asemenea nici pe 
Krăutner. Din exagerările lui Baumgarten nu găsim nici una în 
Lexicon. 

Trebuie să insistăm însă asupra contribuţiei originale, foarte 
bogate şi preţioase a Lexiconului în ceeace privește numirile de 
plante și terminologia botanică poporală. Colaboratorul necu- 


1) „Minciuna“ lipseşte cu totul din Lexiconul dela Buda!) 

noscut trebuie să îi fost un bun cunoscător al poporului ca și 
al plantelor. lată câteva din aceste numiri: 

„Scrinte“ (se zice în Munţii Apuseni) „Parincu“ (mei. un cuvânt ro- 
tacizat din Panincu = Panicum). „Măzeroiu“ (Lathyrus odoratus 1), „Mișculă“ 
(Mespilus), „Zizanie“, „Nucșoră“, „Moronţa“ (Persicum duracinum), „Rădă- 
cina ciumii“ (Tussilago Petasites), „Rădicina dulce“, „Rădicina șerpilor“, 
„kodie“, „Ruşine fetelor“, „Scorţișoră“, „Secărea“ (Carum carvi), „Secărea. 
de grădina“ (Anisum), „Silha“ (— Pinus silvestris?), „Șnepu“, „Brădişoru“, 
mSpichinatu“, „Stiru“, „Straiu de borsca“, „Lâna broştii“, „Urda vacii“, „Mă- 
ăcinet moldovenăscă seu furcescă“. etc. 

Colaboratorul Lexiconului a fost cel din urmă care a con- 
sultat pe Benk5 pentru compunerea unei liste de numiri româ- 
nești de plante. 

Lexiconul stătea firește la dispoziţia oricui, dar materialul 
lui Benkă risipit în Lexicon, ca şi frumosul aport original al 
acestuia?) ma fost cu toate acestea pe deplin utilizat de autorii 
de mai târziu. Ar fi bine să fie reluat Lexiconul dela Buda, mai 
ales de naturaliști. 

Mai mult a fost studiat Lexiconul (deci și Benk6) de Cipariu 
In 1847 a apărut lista de numiri de plante a botanistului sas 
Fuss, dela Sibiu5), listă în.care a utilizat pe Sigerus, Krăutner 
și Baumgarten (cu mai toate artificiile acestuia din urmă). Are 
și numiri de ale lui Benk5, dar numărul lor redus dovedește că 
le-a luat din popor, nu dela Benk5. Publică multe numiri noi. 

Lista lui Fuss a ambiţionat pe Cipariu să scoată un dic- 
ționar de numiri de plante în „Organul Luminărei“ încă în 
acelaș ant). In introducere spune că a întrebuințat pe Sigerus, 


1) Cele cărora le-am alăturat şi numele latinesc nu se cuprind în Panţu. 

2) Nimeni din autorii noștri de manuale sau articole botanice na în- 
trebuințat termenul poporal „rânsă“ în loc de „ament“. Lexiconul îi dă deti- 
niția exactă la 1825; subsemnatul am notat „rânsa“ de arin, de salcie, de alun, 
de carpin din multe părți, mai ales de pe valea Someșului. 

3) Fuss, M., Alphabetarische Zusammenstellung der săchsischen, unga- 
rischen, walachischen und deutschen Trivialnamen in Siebenbiirgen wildwach- 
sender oder ailgemein cultivierter Pilanzen. — Archiv des Vereins fiir sieben- 
biirgische Landeskunde III, (Heft II) 1848, p. 177-208, (caietul al II-lea apăruse 
în 1847! N. A.). 

1) Vocabulariu de numele planteloru transilvane, romanescu, latinescu 
(după Sistema lui Linne, L.) nemţiescu şi ungurescu. Organulu Luminarei, 
1847, Suplementu, p. 161-162, 167-168, 173-174, 179-180, 185-186, 191. 

Krăutner și mai ales pe Fuss. Nu-și recunoaște alt merit, decât 
că s'a nevoit a-l „întoarce cu romani'a înainte, al curaţi pe cât se 
potea dela noi de smentelele de tipariu și locurile goale în 
Romania a le împlini de airea și mai alesu dein Dictionariulu 
Ms. latino-rom. a lui Corbea şi dein celu rom.latinescu dela 
Buda“. 

Așa s'a ajuns la lista așa de cuprinzătoare a lui Cipariu, 
și Barițiu!). Ea aduce mai multe numiri noi față de listele de 
mai înainte („Strugurulu ursului, Titva-de pamentu, Co- 
sitia, Cod'a-epei, Erb'a-de-bou-selbaticu“ etc. etc.), și 
dacă-i adevărat că Cipariu n'a adaos nimic, atunci aceste numiri 
trebuiesc căutate în dicționarul manuscris al lui Corbea (care se 
găsește la Blaj și e pe cale de a îi studiat, după cât știu). 

Numirile de plante din Lexiconul dela Buda (și deci și din 
Benk5) au mai trecut și în dicționarele românești-nemţești ale 
lui Iser (Brașov 1850) şi Polizu (Brașov 1857), iar dintre bota- 
nişti le-a mai utilizat Porcius (Flora phanerog. din fostulu dis- 
trictu alu Naseudului, 1881). — 

Ne oprim aci, căci culegătorii noștri de numiri poporale de 
plante din jumătatea a l-a a veacului XIX și din veacul nostru 
se cunosc mai bine, iar intenţiile, metodele de lucru și izvoarele 
de care s'au servit sunt asemenea mai lămurite. 


| % zi * 

Dupăce cunoaştem astfel mai bine începuturile culegerilor 
de numiri românești ale plantelor, cred, că este evidentă datoria 
noastră de a revizui vocabularul nostru botanic. Comparând pri- 
mele liste între olaltă și cernând cuvintele neaoșe de cele arti- 
ficiale, suprimând numirile greșit copiate vom scăpa de mulți 
termini ilegitimi și nepoftiți. Această operă socotesc că trebuie 
tăcută prin colaborarea unui botanist (d-l Panţu cel mai indicat) 
şi a unui filolog, care știe bine ungurește și nemţește. 


1) Care reproduce exact vocabulariul lui Cipariu în „Calindariu pentru 
poporulu romanu“. 1858, p. 25—35 şi 1859, p. 15—32. 

LOTRII 


„.. Că n'am durdă, puiu de corb, 
Zilele să ţi le sorb... (Cântec pop.) 


Sub ramuri de mesteacăn plângătoare, 

Se sfâșie un lotru pe dulamă, 

— Departe hăt, de zbuciumul iău, mamă, — 
Și geme şi se 'ntunecă și moare.,, 


„„+ Și ramuri de mesteacăn se destramă 
Pe trupul lui — ciuntit din cingătoare — 
Precum i-a fost ursit de ursitoare, 

Şi-l plâng doi ochi pustii pe cel de-o samă, 


Ci 'n clipa când sub crucea aburită, 
Pe veci se înfrăţi cu brazda, mortul, 
Cel viu, făcându-și cruce întreită 


Şi spumă coama roibului ca tortul, 
Cetia 'n scânteia ruptă din copită 
Meleagul călătorului și portul, 


Dumitru Olariu 

Solul lui Boedan-cel-Chior. 


Când pe scaunul Sucevii se urcă Bogdan-cel-Chior, 
Strânse Vodă, de iznoavă, toți boierii la sobor. 


Și, precum din vremea veche era 'n Țară obicei, 
Le ceru pe rând județul stătuindu-se cu ei. 


Au, să lupte mai departe cu puternicul sultan ? 
Au, să 'nchine Țara Porții — după 'ndemnul lui Ștefan ? 


Și-au pus cumpătul, boierii, și cuvântul la cântar 
Și răspuns i-au dat lui Vodă c'orice luptă e 'nzadar. 


Nici Muntenii şi nici Leșşii nu-i mai țin Moldovei pas, 
lară oastea e sleită — câtă brumă-a mai rămas! 


A 'nțeles pe gânduri Vodă că boierii știu ce spun 
Și sultanului să-i ceară scut, e lucru cel mai bun. 


Deci, numindu-l pe Tăutu să-l închine la Divan, 
A purces lon Tăutu cu plocon după firman... 


* 
* * 


Spun în cronici că Vizirul din Stambul l-ar fi rugat 
Pe macat să stea cu dânsul, când a fost de s'a 'nchinat. 


Și ciobotele trăgându-i — după lege doi copii, 
La nădrugi lon Tăutu n'ar fi fost avut mestii. 


Fiind numai cu colțunii încălțat pe dedesupt, 
Pe picioare Logofătul se 'nvârtia neîntrerupi. 


Deci, luând el ceașca 'n mână ca pe-o donilă cu vin, 
Incepu să 'nchine astfel: — „Eu, Tăutu, sol creştin, 


„Mă 'nchin Vouă cu credință și să nu mai fim dușmani. 
„Să trăiască Împăratul şi Vizirul, la mulți ani!“ 


Și, Tăutu, — Logofătul — neștiind cum o va bea, 
A 'nghițit dintr'o sorbită toată ceașca de. cafea ! 


Dumitru Olariu. 

Eroi din romane moderne 
de Gabriel Zare 


Vous me disiez cepandant que ces 
sentiments ne sont point si rares et 
que souvent ce que nous dissimulons 
comme une bizarrerie de notre nature 
est aussi le secret de ceux qui nous 
entourent (E. Clermont) 2). 


Inchid romanul din urmă a lui Jaques de Lacretelle?). Se 
pare că autorul vrea să ne prezinte un caz particular, un tip cu 
structură psihică eșită din comun; și totuși am impresia că, 
pentru a nu știu câtea oară întâlnesc tipul acesta într'o carte: 
un om nemulțumit, sbuciumat, inconstant.care omoară cu impu- 
sături de ac o femeie. 

Dealungul timpului el sa chemat când Hamlet, când 
Adolphe?), când Andre Cornelis. 

Mă voi ocupa mai pe larg numai de întrupările mai recente 
ale acestui erou. Firește, între personagiile pomenite mai sus 
sunt nuanțe și nuanțe. Astfel, Hamlet datorește turburarea sa su- 
îletească unei crime incestuoase, care ar fi provocat în Yiecare 
din noi o gravă deraiere psihică. 

Totuși, nu de motive e vorba aci, — de reacții! 

Intre cauză și efect (act) la Hamlet intervin atâtea raționa- 
mente, deliberări, oscilații, încât au timp să nască alte tragedii. 

Eroul lui Shakespeare ucide mai mulți inocenți cu otrava 
din sufletul său, decât ar fi putut-o face un om de acțiune 
înarmat cu un pumnal. 

Victimele acestui fel de eroi sunt în primul rând ei înșiși, 
în al doilea rând fiinţele cele mai iubite. 

Analiza, hiperanaliza, iată viciul lui Hamlet: iată prin ce 
îl recunoaștem ca strămoș literar al eroilor noștri. 

Intrun cerc mai puţin filosofic, dar mai aproape de subi- 
ectul nostru întâlnim pe Adolphe, eroul lui Benjamin Constant. 

Mania analizii îl face pe acesta să descopere în iubire o 
piedică a libertăţii lui individuale, să vadă în devotamentul iu- 
bitei o strangulare a puterii lui creatoare. 

) E. Clermont unul dintre cei mai înzestrați scriitori francezi, mort în 
răsboiu. + 


>) Amour nuptial. 
3) „Adolphe“ de Beni. Constant. 

Abia după moartea Eleonorei își dă seamă că în el na 
mai rămas decât vid definitiv şi neputinţă absolută. 

In „Le Disciple“, Paul Bourget face răspunzătoare teoria 
determinismului de crima eroului său. De fapt și aci nu întâl- 
nim altceva, decât acelaș prețios instrument de tortură: analiza, 
care denaturează un suflet și ucide un altul. Ceiace trebuie să 
remarcăm însă în cazul din urmă, ca și în cele precedente, este 
că analiza vine înaintea sau în urma unor fapte trăite, a unor 
sentimente și senzaţii simţite, nu numai gândite ; căci oricât sar 
apăra „Le Disciple“ de iubire, de milă, de sinceritate, ele îl 
prind în capcană adesea şi atunci analiza e învinsă. 

Cu alte cuvinte, pasiunea alternează cu reflexiunea, vier- 


mele analizei nu e în însuș miezul iubirei, — ori cât ar vrea 
să-l facă Bourget de odios — eroul e încă uman prin oare cari 
îndoieli, oare cari ezitări, oare cari remușcări — ceiace nu e 


cazul cu eroii romanelor recente. 

E timpul deci să abordăm subiectul direct, începând cu 
romanul lui ]. Lacretelle. 

Eroul din „Amour nuptial“ este un tânăr scriitor, pe care 
îl întâmpină la intrarea în viață o deziluzie — nu sentimentală 
— o dărâmare de valori morale! 

Atunci consideră manifestarea intelectuală ca singură demnă 
de el și ambiţionează să scrie romane „în cari viața persona- 
giilor să fie covârșită de viața ideilor lor“. In această stare de 
spirit i se prezintă viitoarea soţie: plină de farmec, expresie, 
curiozităţi superioare. 

Mintea lui analizând e silită să admire, dar inima lui nu 
se poate încălzi, căci simțul critic înăbușe în el orice simțire. 
Prima tentaţie i-o oferă Eliza întrun moment de revoltă contra 
impurității sensuale. Ce contradicţie! Şi în timp ce o sărută pe 
gura mobilă, femeia surprinsă îl întreabă: „Crezi... că mă 
iubești 2“, 

Caracteristic acest „crezi” și plin de presimţiri. — „Aș putea 
zice că iubirea mă dedublează — nu mă cuprinde întreg — aşa 
încât o consider dușmană ori cărei gândiri superioare“. 

Cu astfel de idei eroul nostru debarcă în căsătorie; scizi- 
unea lăuntrică din sufletul său se accentuiază. 

Eliza vede în toată natura prilej de înălțare morală, dar pe 

măsură ce-l copleșeşte pe soțul ei cu atenții, virtuţi, sacrificii, 
spiritul defensiv al acestuia se revoltă. Atmosfera pașnică a in- 
teriorului nu convine unui creer atât de sbuciumat. 

Pe oamenii buni „acea speță nesimţitoare și mulțumită“ îi 
disprețuiește, căci nemulțumirea e o notă distinctivă a eroilor 
noştri. 

Nemulțumiţi au fost și Hamlet și Adolphe și Rene și alți 
iluştri tenebroși, dar nici unul nu a îndrăsnit să-și proclame 
nemulțumirea „isvor de voluptăţi superioare“, să o întreție ca pe 
o boală de lux. 

Dacă Eliza îi oferă preferințele ei e nemulțumit, dacă îi 
previne gustul lui e nemulţumit, dacă se arată sensuală sau dacă 
se retrage și tace e iarăși nemulțumit; numai când doarme o 

iubește, fiindcă atuncia poate imagina sentimente în abstract. 

| Virtutea în jurul său îl irită într'atâta, încât devine șampi- 
onul răului. Deviaţia lui sufletească se reflectă în romanul pe 
care-l scrie!). Acolo se complace să dea fiecărei fapte frumoase 
un mobil meschin, fiecărui gest nobil o interpretare inferioară. 
Aceasta numește el atitudine imparţială, intelectuală. Și când 
soția sa îi ripostează că „binele nu e incompatibil cu inteligența“, 
el îi răspunde : „Inclinarea spre bine e inferioară inclinării spre 
rău din punct de vedere intelectual, fiindcă înlătură mintea dela 
curiozitate“. lată ideile la cari l-a condus analiza — și nu e 
încă tot! 

Intrun moment de supremă excitare, acuză pe soția sa 
de toată desagregarea din sufletul său. Ravagiile, urmărite cu 
luciditate pe fața Elizei, nu îl opresc un moment de a lovi, a 
striga, a răni. 

Rămas singur, neliniştea lui este pur cerebrală: se întreabă 
dacă vorbele lui au exprimat exact gândul lui, dacă raționamen- 
tele au decurs în mod logic, dacă procesul cerebral e în regulă; 
și conchizând afirmativ e aproape încântat! Dela înălțimea or- 
goliului său intelectual privește cu ironie la „comedia binelui“ 
pe care o joacă nevinovata sa soție. Toate calităţile ei îi apar 
diformate, analiza îl face să vadă în ele numai caricatura. 

Cartea, lui se sfârșește printr'un faliment general al moralei, 
spre marea disperare a Elizei, Care-i născuse în ziua aceia un 


1) Silbermann. 

fiu. Rămas singur la Paris, eroul nostru caută în aventuri sen- 
suale cheia cunoștinței. Astfel se complace să destăinuiască fe- 
meilor ușoare aspecte din viaţa lui interioară şi să le ceară re- 
velaţii din propia lor intimitate: „aceasta, nu dintr'o nevoie senti- 
mentală de confidenţe, ci dintro necesitate a imaginaţiei mele: 
Voluptatea astfel simțită, fără dragoste, îmi dădea cunoștința ful- 
gerătoare a unui suflet uman“. Într'o călătorie la Londra îşi dă 
seama că ceia ce îi lipsește lui este „acel echilibru între creer 
Şi simţuri, acea simplitate a societății engleze care-ţi procură 
impresia de securitate“. 

In Franţa spiritul critic răspândit prin saloane îl făcea să 
se observe tot timpul, să se dedubleze, să se ironizeze. 

„Absența curiozităţii, ideia că individualitatea nu trebuie 
forțată, faptul că omul natural are tot atâta succes ca și cel „re- 
cherchs“ e ceva repausant“. Cu cele mai bune intenţii eroul 
nostru se întoarce în fine acasă; dar este deja prea târziu. Doc- 
torul îi declară că inima soției sale are nevoie de un climat 
moral temperat: nici prea puţine, nici prea multe emoții. 

Şi atunci, simțind că o pierde, își dă seama de perfecțiunea 
tovarăşei lui: acolo unde vedea mai înainte ingustime de spirit» 
descoperă acum o alegere rară, voită. După exemplul ei, recu- 
noaște că „practicarea virtuții duce adesea la rarităţi mai sur- 
prinzătoare decât analiza viciului“. 

Se simte deodată cuprins de un devotament fără de mar- 
gini și nu se mai satură admirând frumusețea ideală a Elizei; 
dar când, din întâmplare, se regăsește în lume, jocul spiritului 
său reîncepe și imaginând viața cu sensaţiile celor dimprejur, 
se trezește iar într'o casă de plăceri. 

De acum viaţa lui se împarte între devotament și voluptate. 
Nar îi nimic deosebit în aventurile eroului nostru dacă nu și-ar 
motiva tribulaţiile prin necesități cerebrale: „ceia ce continuă 
să mă atragă în voluptate era credința că ating prin ea cunoș- 
tința supremă a sufletelor“. 

Și dela revelațiile abjecte ale curtezanelor, imaginaţia lui 
trece cu aceiași exaltare ia atmosfera de puritate, nobleţă și vir- 
tute a Elizei: dualism pe care soția sa îl întrevede, dar tace și 
rabdă şi iartă.... până ce moare. 

Intre două morminte, al soției și al mamei, eroul își dă 

seama de sterilitatea vieţii lui trecute și plânge — dar e prea 
târziu. Fiul său reprezintă simbolul răsbunării naturii ; căci el 
manifestă încă de timpuriu un individualist accentuat; dar între 
o mentalitate și alta nu există apropiere și tatăl, la rândul său, 
izolat, ispășește. 

Eroul lui Lacretelie ar putea avea scuza că e literat — ar- 
tiștilor li se iartă orice aberaţii. Unii critici au pus în sarcina 
căsătoriei drama celor două conștiințe; alții au vrut să vadă în 
motto-ul romanului sugestia dată de însuși autorul: „chacun de 
nous a de la haine pour ce quiil aime“. 

Totuși să nu ne înşelăm! 

Chiar dacă ar fi o parte de adevăr în toate interpretările 
date mai sus, măsura în care eroul lui Lacretelle se aseamănă 
cu acel al lui Emile Ciermont e un fapt destul de elocvent 
pentru a da cheia dramei în ambele cazuri. 

Eroul lui Clermont nu e nici însurat, nici scriitor, prin ur- 
mare nu are nici scuza de a preschimba analiza în creaţiuni 
literare ; la ei procesul cerebral e steril și analiza merge de data 
aceasta până la extrem, la neuman. 

Dar să nu anticipăm. 

Andre e un tânăr, care dela vrâsta de doisprezece ani e obsedat 
de o fetiță. Intre prima și a doua lor întâlnire trec opt ani de 
studiu. Singur, în Parisul străbătut de toate vânturile îndoielii, 
el își face din propria sa minte un idol și se dedă la analiză 
ca la un viciu. Cu această structură sufletească își regăsește 
iubita. Primele lui manifestări par normale: dorință și ciudă, 
speranță și decepție în fața femeii care-l ignorează. Dar voința 
lui de putere găsește drumul spre inima fetei, inoculându-i vițiul 
său: analiza. Un timp, susținută de mediul solid şi senin în care 
trăise, Elena își păstrează echilibrul. „Am evitat totdeauna acest 
fel de gânduri, în urma cărora ai impresia unui vid sufletesc“. 

Dar criticând una câte una va!orile morale și tradiționale 
ce o înconjoară, eroul nostru sbuciumat smulge încă un suflet 
agăţat de al lui, pentru a-l naufragia: căci abia întrevede lică- 
rirea iubirii în ochii Elenii și opera analizei începe. Ori ce 
decor i. se pare uzat, cântecul preveghetorii banal, iubirea lui o 
romanţă desuetă și peste tot vede procedee de poezie învechită. 

Pasiunea lui este tot c rală: nu se poate bucura nici- 

odată de o scenă simțită în timp ce o trăiește. Viaţa lui se con- 
centrează în imaginație sau în memorie; de aceia se întreabă 
torturat : „între speranţă și amintire realitatea nu înseamnă nimic“. 


Elena îşi dă seama că atenția iubitului ei e aiurea și-i 
spune : „desigur ai vrea să iubești, dar în fond rămâi totdeauna 
absent și îngheţat, mă întreb dacă eul tău nu trăiește în atară 
de sentimentele tale. Chiar dacă mă iubești, adevărata ta viață 
nu e într'asta. Ești turmentat, neliniștit și nimic din ce capeţi 
nu te mulțumește“. 

Intradevăr mania morbidă de a se dedubla în emoții îl duce 
totdeauna la o stare de indiferență lucidă în faţa iubitei. Analiza 
îi decolorează orice vorbă, paralizează orice gest. In urma acestor 
scene se simte hărțuit, contrariat, plin de tristeţă. 


Dar ce e mai interesant (şi aci amintim pe eroul lui La- 
cretelle) tristețea e cultivată de el ca un har superior, căutată ca 
o glorie rară; eroul își iubește durerea și își prețuieşte neli- 
niștea mai presus de ori ce. „In mijlocul fericirii mele căutam 
un loc să mă rănesc“. 


lată ce speță de eroi ne prezintă romancierii moderni. 
Legănat între impulsii contrare, eroul nostru se complace în ele și 
le acceptă pe toate. — „Schimbi sufletul la fiecare ceas“ — îi 
reproșează Elena. — Mult mai des — îi răspunde Andre, fără jenă. 

Desigur atitudinea aceasta ar fi părut altădată cel puţin 
curioasă; caracteristica eroilor noștri moderni e însă aceia, că 
acceptă toate manifestările eului lor: pe cele mai înalte ca și 
pe cele mai josnice, ca egal de îndreptăţite intelectualicește. 
Fiecare tinde să-și realizeze natura, fără consideraţii pentru con- 
secințele morale sau sociale ale desordinii lor. Şi iată cum eroul 
nostru își împinge victima pas cu pas spre ruină: o chiamă, o 
lasă, o imploră, o respinge, o îmbrăţișază şi o părăsește. 

Excedată, Elena îi strigă: „dar tu nu știi ce vrei. Eşti 
așa turmentat și aşa mizerabil încât preferi dorințele și regretele 
tale obiectului viu“, și nefericitul erou recunoaște că nu poate 
trăi nici cu, nici fără iubită : îi trebuie o victimă și deaceia o 
caută mereu. l-a distrus liniștea, acum că îl iubește, rămâne să 
îi distrugă și cinstea și viața. 

„Eram hotărît să sfarm legătura cu Elena şi nu bănuiam 


OBCU CLUJ 


— 253 — 


că ceiace mă împingea la renunțare era atracția unei voluptăți 
dureroase, mai rare“. 

i Şi în timp ce conștiința lui secreta astiel de gânduri, el 
cere Elenei sacrificiul suprem, conjurându-o că numai posesiunea 
totală, i-ar restabili echilibrul. Invinsă, la perspectiva de a-l 
pierde, mândria ei se supune; sacrificiu inutil. Până să ajungă 
la camera ei, eroul rezonează și-și distruge dorința. De abia îi 
cedase, — o respinge și fuge afară să-și asculte gândirea. „Astfel 
nimic nu mă reţinu: nici amintire, nici frică, nici milă. Mă în- 
depărtai, părăsind camera aceia, făcui o crimă desigur..... Dar 
voiam să ascult nemulțumirea din mine“. 

Dacă acesta nu e vițiu! 

Spectator în iubire, spectator în durere, eroul lui Clermont 
Tămâne spectator şi în fața morții. Decât, ne mai având pe cine 
tortura după sinuciderea Elenii, povestea se oprește aci. 

După mulți ani se destăinuiește unui prieten: „adesea un 
tânăr abia intrat în viață, o vede scurtă, inutilă, monotonă. E: nu 
se mai complace decât în negațiune și se mângăie de disperarea 
lui, multiplicând-o. Şi eu am dorit adesea să mă uit pe mine 
într'o viață fără reveniri, fără regrete; te invidiam, căci tu trăiai, 
în timp ce eu gândiam! Dar viața îţi scapă de îndată ce cugețţi 
la ea. Şi am iubit prea mult curgerea profundă a vieţii inte- 
rioare, transparența ei voluptoasă“! 

După cum vedem, în toate exemplele mai sus citate, avem 
de-aface cu tipi cerebrali, cari din exces de analiză sunt inapţi 
de iubire, de acţiune. 

Şi paralel cu această infirmitate față de viață, întâlnim la 
ei frenezia de a tortura o femeie, cu atât mai irezistibil cu cât 
sunt mai conștienți, 

Cel mai reprezentativ în această privință este desigur eroul 
lui Emile Clermont. 

In confesiunea lui Adolphe e durere, umilință — în „Dis- 
cipolul“ lui Bourget nesiguranță, luptă, căință! 

La eroii moderni, nici remușcare, nici scuze. 

Se pase că ascultă cu seninătate, cu orgoliu imperativul ca- 
tegoric al Intelectului lor egoist. 

— Amorali? — Imoraliști ? 

Ce e mai trist este că structura sufletească a acestor eroi 
nu este invenţie pură, livrescă. 

Din nenorocire ne recunoaștem prea mulți și prea mult din 
secretele noasire, în acțiunile lor. i 

Analiză, desagregare, scepticism. 

Ce mai rămâne în picioare, dupăce religia și morala au 
fost discreditate, ca simple produse omenești ? 

In schimb, dacă observați întreaga galerie de femei cores- 
punzătoare eroilor tenebroși, turmentați, invertiţi sufletește, veți 
întâlni, cu mici nuanţe de cultură sau de simplitate, acelaș tip 
de femeie — ași putea zice — pasivă! 

Fiinţe generoase, senine sau resemnate „Eleonora, Eliza, 
Elena...“ vibrează la toate fluctuațiile iubitului lor, îndurerate, 
dar supuse și nu găsesc altă soluție personală, la urmă, decât 
moartea-violentă sau lentă. 

la întrebați-vă acuma: ce ar fi iubirea, căsătoria, civilizaţia 
noastră în viitor, dacă și femeile ar atinge gradul de complexitate 
spirituală și descompunere â eroilor analizați? 

Vorbim, firește, numai de pătura inielectuală a societăţii 
moderne. 

Căci în afară de romanele citate mai sunt și eroi ca în 
„Amour six-cylindres“ — și alţii — tot atât de moderni. 

Dar atunci nu ne mai înțelegem asupra termenului și ar 
trebui să definim „amorul“ după Marc-Aureliu. 

De o parte anihilarea iubirii prin reducerea ei la senzații, 
de alta descompunerea ei în abstracții. 

Amatorilor de „subtilități“ le recomand romanul lui Emile 
Clermont ca pe o curiozitate de preţ. 

Dar pe cei cari vor simți o prea mare afinitate cu eroul, 
îi îndemn să-și îndrepte atenția spre „Drumul Fericirii“ de Dr. 
Pauchet. 

Rafinaţii nu vor găsi în cartea aceasta ceiace caută — poate 
se vor și revolta! 

Și totuși rețeta lui Dr. Pauchet, a fost de puţin timp pre- 
miată de cea mai rafinată țară a Europei. 

Semn de criză — de criză! 

TISA 


de Al. Pefâfi. 


Intro zi de vară, în apus de soare, 
Mă oprii pe țărmul Tisei cotitoare, 
Unde Tur aleargă *n fluviul bătrân 
Cum aleargă pruncul la al mamei sân. 


Parcă sta pe gânduri să mai mearg” ori ba, 
Apa 'n matca-i largă așa se mișca. 

Nu voia, pe semne, piedeci să le pună 
hazelor de soare 'n a undelor spumă. 


Razele 'n oglinda apelor întinse 
Păreau zâne 'ncinse în danțuri aprinse ; 
O ureche fină le-ar fi deslușit 
Pașii chiar, — un ținchet de pinten vrăjit. 


Unde mă oprisem, era 'ntins pe jos 

Un covor de țărnă, galben și frumos. 
Brazdele de-otavă, de curând cosite, 

Ca șirele 'n carte steteau rânduite. 


Dincolo de luncă 'n măreție mută 
O pădure 'naltă, neagră și tăcută ; 
Dar jeratec svârle — apusul peste ea, 
Parc” ar fi aprinsă sau ar sângera. 


Plaja cea din față e împodobită 

Cu — aluniş și 'n parte tufe de răchită. 
Prin desişu — acesta numai 0 cărare, 
Se zărește-o turlă prin ea 'n depărtare. 


In aceste ceasuri, scumpe amintirii, 
Nori plutiau pe ceruri, roși ca trandafirii ; 
Jar prin văl de ceață mă priviau din zare 
Munţii Maramureș, pierduţi în visare. 

+ 


Dincolo de Tisa, drept în fața mea, 
Apare-o nevastă, apă vrând să-și ia. 

Pânăce urciorul cu apă-și umpli 
Se uită la mine, apoi dispării. 


Nimic nu se mişcă. Doar din când în când 
Câte-un ciripit în pacea de mormânt. 

lar îndepărtatul vuiet dela moară 

Un fântar îmi pare ce pe-aproape sboară. 


Și stătui acolo nemișcat şi mut, 

Parcă rădăcini din tălpi mi-ar fi crescut, 
Amețit de vraja dulce, nesecată, 

A frumsetei firii 'ntruna 'mprospătată. 


O, dumnezeească, splendidă natură ! 

Este oare limbă de a ta măsură?... 

Câr ești tu de mare! Cu cât mai tăcută, 
Cu — atât Spui mai multe celui ce te-ascultă. 


Innoptase bine când sosii acasă, 

De ne așezarăm cu toții la masă. 

Și cu camarazii Stătui mult de vorbă 

La focul de vreascuri ce ardeau în sobă. 


Intre alte multe le spusei aşa: 

Biata Tisă, ce veți fi având cu ea 

De-o huliți întruna, scotându-i la nume 

Și ea biata-i râul cel mai blând din lume ?... 


Dar abia trecură vre-o trei-patru nopți, 
Clopot tras în dungă ne trezi pe toți. 

„E pe noi potopul!“ — urlă lumea, sbiară, 
Și văzui o mare când privii afară. 


Tocmai ca nebunul scăpal din obezi 
Năvăleşte Tisa peste șesuri verzi ; 
Cu sălbatic vuiet rupe Stavili, trece 
Oarbă înainte, lumea vrând să'nnece. 


In românește de: Ax. Banciu. 

Pro memoria 


Era în ajunul Crăciunului din 1918 când, după 27 de lun; 
de privațiuni şi izbelişte, prin nevisate meleaguri, mă văzui iarăşi la 
poalele Tâmpei, pe care de atâtea ori o desmierdasem în nopțile-mi 
lungi, fără somn. 

Pe vechii colegi care supravietuiră anii de răsboiu, ştiindu-i ri- 
sipiți în cele patru vânturi, ajuns în Braşov, paşii mei se îndreptară 
instinctiv spre locuința celui pe care-l ştiam rămas la vatră, spre 
„Fratele“ Petru Roșca'). 

Mă mâna spre acest coleg nu numai prietenia care mă lega 
de el, ci şi starea sufletească în care mă găsiam. 

Simţiam nevoia contactului sulletesc cu o fire veselă, glumeață, 
care să-mi alunge impresia dureroasă ce o simțiam la fiecare pas 
prin preajma liceului nostru. 

Căutam un razim sufletesc şi — vai! — am dat de o nouă 
durere, nebănuită măcar. Cel pe care-l căutam, nu mai era Petru 
hoșca pe care-l lăsasem la plecare, — era numai imaginea lui di. 
formată. 

Dar, cu toată paralizarea puterilor sale — şi trupești şi sufle- 
feşti — de o boală care nu cunoaşte îndurare, simțiai, totuși, din 
sforțările pe care le făcea în atitudinile sale, că în sufletul lui se dă 
o luptă cumplită între puterea boalei şi între dragostea lui de viaţă. 

Ori câtă putere de viată i-a împrumutat însă această dragoste 
— căci Petru Roşca era un îndrăgostit de viață — boala, mai tare, 
vedeai cu ochii cum i-o frânge zi de zi. făcând din cel care nu cu 
mult în urmă te făcea să iubeşti viața, cel mai de compătimit ne- 
norocil. 

Acest Petru Roșca a murit. A murit pentru totdeauna acum 
zece ani. Trăeşte însă celalalt, cel de dinainte de răsboiu. 

Pentru mine. acel Petru Roşca nu va muri niciodată, cum 
nu cred să moară pentru nimenea dintre cei care l-au cunoscut și 
“au avut vrun contact cu acel suflet de adevărat prieten, de adevărat 
camarad, de adevărat cavaler, — cu acel suflet de elită. 

Și de câte ori ne vom găsi mai mulți împreună, veseli sau în 
discuții nervoase — care de atâtea ori duc la supărări chiar între 


') Mort în Maiu 1920. 

prieteni, — totdeauna vu răsări în mijlocul nostru acel Petru Roșca; 
în cazul prim: sporind buna dispozitie a socieiății, în cazul al doilea : 
descrețind frunțile și înseninând discuțiile cu umorul său sănătos. 

lar colo după Rusalii, cătră sfârșitul anului școlar, în vre-o zi 
de sărbătoare, pe la orele 5 după masă, sutletele noastre vor porni, 
grupuri-grupuri, spre modesta curte de lângă sala de gimnastică a 
liceului „Andrei Șaguna”, ca să asistăm la examenul elevilor pro- 
fesorului Petru Roşca, la acele sărbători naționale pe vremuri, unde 
producțiunile şi mușchii tineretului şcolar, hrăniau nădejdile noastre 
de mai bine. 

Și aceste nădejdi nu s'au desminţit. Un Stan Șteflea, crai- 
nicul sburător al Ardealului. la lași. înainte de intrarea a doua oră 
a armatei române prin trecătorile Carpaţilor, — un Stauciu, care 
s'a stins, luptând, în apele sângerate ale Jiului, — un I. Ciucășel, 
tânărul ofițer de roșiori mort pe frontul din Moldova, au dovedit-o. 

* 

Petru Roşca a murit nemângăial. S'a sfârșit cu marea părere 
de rău de a nu-şi fi putut da și el contribuția la opera consolidării 
edificiului noului Stat român, ridicat pe sursuiele atâtor sute de mii 
de morminte, 

A regretat-o el şi o regrelăm în măsură polențată noi, care 
ştim ce valoare ar reprezenta azi cinstea și fermitatea caracte- 
rului său. 

Cinste ne-a făcul cât a trăit, în cinste îi vom păstra amintirea. 


Ax. Banciu. 

Din stânga și din dreapta 
10. 


Pe poetul Coșbuc, care dupăce se stabili la București multă 
vreme nu mai Cutează să revină în Ardeal, îndatăce i se dădu 
iarăşi posibilitatea de a-și revedea plaiurile dragi, îl puteai în- 
tâlni adeseori pe străzile orașului dela poalele Tâmpei. Părea că 
renaşte de câte ori putea să-și plimbe în liniștea însorită sau 
umbrită a aleielor de aici nervii extenuați de nopțile de muncă 
și de sgomotul capitalei. 

Stetea la Hotel Coroană, dar masa o lua cu noi, la modestul 
restaurant din Str. Orfanilor „La Impăratul Romanilor“. Aceasta 
era de altfel singura masă românească în Brașov, unde ştiai că 
întotdeauna găsești pe cineva. Aci venia și Caragiale, când se 
opria în Brașov, aci şi losif. 

Câte seri, prelungite pe nesimţite până târziu după miezul 
nopţii, m'au prilegit aceste vizite, — seri neuitate pentru vechii 
și statornicii mușterii ai mesei !... 

Serile acestea se scurgeau uneori în necurmate glume şi 
râs, alteori în adevărate cursuri academice. Mi-aduc aminte de 
cursul pe care ni l-a ținut odată Badea Gheorghe despre Divina 
Comedia lui Dante. Tocmai îi terminase traducerea. 

„Sau scris biblioteci despre această operă — spunea între 
altele — dar nici unul din comentatorii ei de până acum n'a lovit 
cuiul în cap. Am convingerea că cheia găsită de mine pentru 
înțelegerea acestei capodopere e cheia cea adevărată. 

Studiul meu asupra acestei opere răstoarnă toate interpre- 
tările cari i sau dat până acum. Şi dacă-mi va ajuta Dumnezeu 
să-l pot publica în viață, mă tem co să ajung membru al Aca- 
demiei italiene înainte de ajunge al celei române. 

Am și muncit. Căci chestia asta nu mă preocupă de ieri- 
alaltăieri. Sunt mulți ani de când mă războesc cu ea. Am însă 
satisfacția că am izbutit“, 

Şi poetul ne vorbi în acea seară neuitată cu atâta mândrie 
de rezultateJe strădaniei sale, cum nu l-am auzit niciodată vor- 


bind despre vre-o lucrare a sa. 
* 

In seara de 7 lunie st. v. 1913 veni vorba de poezia po- 
porană și în legătură cu ea, de epigramă. 

— „Epigrama atâția inși o cred specialitatea celor culți. 
Firește, dacă nu cunosc poezia poporană. Dar spuneți-mi — ada- 
ogă Badea Gheorghe — ce cusur are de pildă: 

Lung e drumul Clujului, 
Da-i mai lung al dorului: 
Drumul Clujului se gată, 
AL dorului niciodată... 
sau 
Câte cară cu povară 
Toate suie ori coboară : 
Numai caru badiului 
Şaden vâriu dealului, 
Nici nu suie nici coboară, 
Bate boii de-i omoară. 
sau 
Spovedi-m'aș spovedi, 
Popă surd dac'aș găsi: 
De nu surd, măcar sârbesc, 
Să nu ştie ce vorbesc. 

Observaţi conciziunea, observați cele două părți distincte ale 
epigramei și mai ales, observați neașteptatul din partea finalăa lor?“ 

Şi epigramele poporului începură a se înșirui întro ne- 
sfârşită salbă. 

Eu, deși am reţinut câteva din ele, regret că pe cele mai 
perfecte nu le pot așterne pe hârtie. 

Sunt prea poporane. Ar trebui să-mi moiu condeiul în că- 
limara d-lor Al. Kirițescu, Pamfil Șeicaru sau T. Arghezi. 


* 


A doua seară ne duse în Hordoul copilăriei lui. Cât haz 
cu dialogul ce-l avuse, pare-mi-se cu fratele său, cu prilejul unei 
vizite pe care o făcu celor de-acasă, dupăce se stabilise la 
București. 

— Ne încălzirăm bine la vorbă într'o seară — nu ne vă- 
zusem doar de multișor — ne spune Badea Gheorghe — când, 
deodată, frate-meu se ridică să plece. 

— Da ce te grăbești, că nu-i târziu? — îi zic eu. 

— Aș mai sta io bucuros, da dimineaţă trebuie să mă scol 
cu noaptea'n cap. 

— Pleci undeva? 

— Mă duc pân” la Năsăud. 

— Cu treburi ori așa la plimbare? 

— La plimbare?... Nu ne arde nouă de plimbare! Da 
s'apropie Sfintele Paști și mi s'a rupt căputul. 

— Vreai poate să-ți târguești ceva. 

— Căput, n'auzi? 

— Bine că puți,... dar ce vreai să-ți cumperi? 

— Şi ce ţi-a răspuns? -— noi către Badea Gheorghe. 

— Nimic, dar s'a uitat la mine nedumerit, neștiind dacă 
sunt ori numai mă fac prost. 

Abia dupăce mă văzu zâmbind cu înţeles, făcu nod dialo- 
gului: 

— Să n'o pățești odată și d-ta ca Țiganul care sa făcut 
ca uitat în cătănie numele greblei!... 


* 


Intro după masă îl petreceam spre hotel. In Târgul Grâului 
mă opri în fața porții de lângă librăria Zeidner și, fixând o tă- 
bliță de tinichea bătutăn zid, începu a buchisa numele unui 
avocat: F-r-a-e-t-s-c-h-k-e-s. 

— Da ăsta ce nație-i? 

— Sas, 

—- Zi-i pe nume! 

— Fraetschkes. 

— Ai dantura completă? 

— Imi lipsesc două măsele. 

— Aşa da... Pentru dantura mea, imposibil... 

11. 

— Şi cum îţi spun: te crucești de ce le trăsnește prin 
căpșor prichindeilor ăstora !... Auzi d-ta treabă de mucoși!... 
Altul i-ar fi stâlcit în bătăi. 

— Bihe că nu ţi-ai făcut păcate. 

— Ba rău. 

— Ba foarte bine. - 

— De ce? 

— Sunt ei de vină? 

— Da cine? 

— Pilda ălor mari. 

Pilda societăţii, a cinemaului, a ziarelor şi revistelor, ilu- 
strate și neilustrate, a părinților chiar. | 

Să vezi ce mi-au aranjat ai mei mai deunăzi, — îi ia vorba 
celalalt părinte. 

Lipsiam de acasă, și eu și nevasta. Eram datori cu o vizită 
şi cum vremea era domoală, zic nevestei: Hai să ne repezim 
azi, că cine știe când o să mai avem vreme. Și ne-am dus. Să 
fi lipsit preţ de două ceasuri, mai mult nu. 

Când ne-am înapoiat,... ne-am pus mânile'n cap. 

— Ce se'ntâmplase ? 

— Ascultă. Poarta vraiște, ușile dela casă la fel. In curte, 
parcă dăduseră Tătarii. O colbărie,.... de-abia-ţi trăgeai sutletul. 
Şi-o hărmălaie, şi alergături, și ţipete, și zbateri desperate de 
aripi prin cele colțuri de curte, și fulgi în văzduh, şi pene pe 
jos... Ce să-ți mai spun? Un iad. 

Toată vecinătatea de copii la noi în ogradă. 

Când ne-au văzut lonel, pușcă spre noi: 

— Tată, mamă !... Moţata, Moţata!... Şi ţipa și săria și 
bătea din palme ca un smintit. 

— A mâncat-o dihoru? — ţip și eu. 

— Nuuu !,.. Miss-gâină ! — urlă el cu sufletul la gură. 

Stam îndobitocit. 

— Ce e mă? 

— Miss găină! 

— Ce Miss-găină? — eu, cătrănit. 

— Dintre toate găinile, băieții au ales pe Moțata mea 
„Miss găină“ ! — îmi aruncă el deslușirea din mitraliera-i guriță. 

Prinse a se face lumină în capu-mi-ciubăr. 

In mijlocul curţii, droaia de copii imita jocul desmățat și 
țipetele sălbatice ale antropofagilor în jurul albului sortit de- 
vorării. 

In mijlocul lor, cel mai voinic, cu aripile bietei Moţate pi- 
ronite la pământ sub genunchii-i scrijelaţi, o perchiziționa. Şi 
după acesta, ceilalți, la rând. 

— Ce faceţi mă? — eu către ei. 

— Căutăm de ou pe Miss-Moţata, — ei, triumfător! 

— Păcat să moară fără urmași așa o frumusețe de găină! 
— cel mai mare dintre ei. 

Când i-au dat drumul și și-a văzut favorita, săltărețul lonel, 
care cu câteva clipite în urmă sta să-și iese din minţi de îe- 
ricit, izbucni întrun plâns convulsiv. 

Moţata cu pliscul căscat, ochii bulbucaţi, aripile în secere, 
coada ferfeniță, ciupelită și tlocăită ca vai de ea, nu mai era de 
recunoscut. Rușinea găinilor... 

A trebuit s'o dau de pomană. N'o mai puteam vedea de milă. 
Nici în tigaie n'o mai doriam. 

— Copiilor ce le-ai făcut? 

-— Ce să le fac? Sunt ei de vină? Eram bucuros că nu 
i-a plesnit unuia prin cap să propună alegerea unei fetițe de 
„Miss-mucozitate“. 


— De-al tău ca de-al tău!... 


12. 
Profesorul, cu fața congestionată, — unii spun: de sforță- 
rile cerebrale, alții: de ceeace se trage la măsea — îşi scrie 


articolul pentru gazetă. Enervarea cu care-și suge căptușala buzei 
inferioare, pare a da dreptate celor din urmă. 

Elevii se ghiontesc pe sub bancă, simulând pe preocupații 
de subiectul de tratat. 

Din când în când, privirile profesorului cu gâtul adus a 
Duestru, lunecau de pe luciul hârtiei, peste ochelarii pătaţi, la 
elevii cari îi pândesc vigilența cu coada ochiului. 

— lar vânează după cineva! —- glăsuește stins către vecin 
un elev cu ochii vii, neastâmpărați. 

Şi în clipita următoare îl şi auziră: 

— Ce-i Purtună ? 

— Nimic. 

— Cum nimic?... De ce zâmbiai? (Furtună avea într'a- 
devăr ghihionul că de câte ori arunca ochii la profesor, un 
zâmbet uşor îi înmuguria la colțul gurii). 

— Nam zâmbit. 

— Spune-mi atunci — îi zice profesorul, sugându-și și 
mai enervat căptușala buzei inferioare — cine era la Romani 
zeul vânturilor și al tuturor furtunilor? 

= Pl 


— Așa-i că nu ştii? Şi-ți mai dă mâna să fii și obraznic, 
pe lângă că ești un leneș şi-un puturos? 

— Eolus, domnule profesor, își întrerupe Furtună, ajutat de 
șoaptele vecinilor, atributele cu care-l împodobia profesorul. 

— Ei, și unde-și ţinea acest Eolus vânturile? 

(— Ai dat de dracu, Furtună! Să știi că i sa isprăvit 
brânza din cămară, — îl mângăie, în surdină, vecinul din dreapta, 
de după paravanul unei palme pătate de cerneală). 

— Intrun burduf ! — spune cu neîncredere Furtună, ghiontit 
de vecinul din stânga. 

— Ei vezi, cei de azi țin brânză în burduf — cari au! — 
Eolus ţinea vânturile .... 

Peste o săptămână un burduf neînceput își făcu intrarea 
în cămara văduvită de brânză a profesorului. 

Și Furtună iarăşi a devenit elev bun, stăruitor, inteligent. 
Mai ales infeligent!. . . 


In altă oră, altă undiță. 

— Care-i mai tare în clasa asta? —- întreabă așa tam- 
nesam. — Elevii, nebănuitori de intenția profesorului, se uită unii 
la alţii și, dupăce se cântăresc din ochi taxându-se reciproc, cinci 
perechi de nări, transformate în cinci sorburi, se aud alimentând 
cu aier cinci piepturi bombate, ridicate deasupra capetelor ce- 
lorlalți. 

— Brava clasă! Nu credeam să fiți atâţia, — profesorul, 
înviorat, către ei. Dup'ameazi la mine acasă! Mi-au adus doi! 
stânjini de lemne.... 


13. 


— Grozav!... Ne mai pomenit!... 

— Ce s'a 'ntâmpiat, madam Inimă? 

— Grozav, domnule Curagescu... 

— Ce e, pentru numele lui Dumnezeu? 

— Un biet câne, în stradă, se chinuie îngrozitor, — îl 
deslușește madam Inimă în sughițuri de plâns. 

— A trecut vrun automobil peste el? 

— Nu, l-au otrăvit. 

— Şi pentru asta plângi d-ta? 

— Cum să nu plângi când vezi biata ființă nevinovată 
zbătându-se în chinuri și târându-ți-se la picioare, rugător, să-i 
ajuţi!... Ce barbarie! 

— Ce puteau să facă cei cu răspundere pentru viața cetă- 
țenilor? Nu s'a publicat carantină de 30 de zile pentru toţi cânii 
de pe teritoriul orașului? De ce nu-i țin acasă stăpânii lor? 

— Să-i pedepsească pe stăpâni nu pe câni! 

— Cu asta nu curmi primejdia. 

— Pe câini să-i prindă și să-i ducă afară din oraş, dar 
să nu-i ucidă în astfel de chinuri ziua'n ameaza mare, în vede- 


rea atâtor oameni — unii bolnavi de nervi — și în fața atâtor 
copii!... Ce vină au bieţii câni? 
— Că s'au născut câni și nu porci-de-câni!... — o lă- 


murește domnul Curagescu. 
14. 


Cu ochii logodiți, cu şuruburile capului slăbite și cu părul 
nădușit de căldura încinsă sub căciula-i flocoasă, se judeca cun 
ciocan de rachiu pe drojdii, 

— lar cu glăjuţa, măi loane? îl atinge, mustrător, un vecin. 

lon, sorbindu-și stropii de pe sfârcurile mustețelor blioșdite: 

— Cu glăjuța o trăit și măicuţa!... 

— Da tată-tău ţi-aduci aminte cum s'a săvârșit... 

— Cu păhăruțu... și tătuțu! — sughiţă lon în gâtul sticlei, 
gata-gata s'o umple din nou. 

S. Tamba 

O Istorie a Ţării Românești în versuri 
din 1792 


de Ion Colan 


Manuscrisul, un volum legat de 99 file ''/„, cuprin- 
zând, pe lângă o serie întreagă de „întrebări“ de origine 
bugomilică şi o „Cronică a Sloveanilor“, — poate acea 
traducere a lui Gheorghe Brancovici din a doua jumă- 
tate a secolului al XVIl-lea') — a aparţinut unui oare- 
care Petru sin lon Cojocariu din Braşov?). Anul 1797 
pus la sfârșitul cronicei, — alt scris şi altă cerneală?) — 
nu indică decât data la care, probabil, manuscrisul a 
fost sfârșit de transcris, pentrucă volumul, de fapt, nu 
pare a fi decât o copie, cu mult interes și încercată 
răbdare scrisă, de acest Cojocariu sau de altcineva. Cu- 
vintele, uneori legate unele de altele, numai rar sunt 
ilegibile. Titlul întreg, litera mare dela începutul versu- 
rilor și al capitolelor sunt scrise cu frumoasă cerneală 
roşie. Abrevațiuni: n, r, s, d, m,i, t şi | de cele mai 
multe ori aruncate deasupra. La mijlocul cuvintelor î şi â 
este redat prin a. 

Versurile pot fi, — şi aceasta nu-i numai decât o 
afirmaţiune — ale Pitarului Hristache: aceeași atitudine 
ostilă Grecilor venetici şi aceleaşi versuri cu rimă uşoară 
în cari spiritul, ironia şi gluma, deşi uneori triviale, mai 
totdeauna sunt potrivite şi la locul lor. 


1) Sextil Puşcariu: Istoria literaturii române. Volumul I. pagina 97. 
Sibiu, 1921. 

2) Astăzi se găsește în colecția de manuscrise a Bibliotecei „Astrei“ 
Brașov, donat de D-l Ilie Savu, comerciant. 


3) „Aciastă carte este a lui Petru sin lon Cojocariu, din Brașov, 10 
Martie 797“. Mss-ul citat fila 99, 

Săracă ţară rumânească 

Cine să te mai jelească, 
Că ai rămas la o stare 

De eşti vrednică de jale. 
Unde erai minunată, 

In toată lumea lăudată, 
Domnie ca o crăie 

Acum ai rămas pustie. 
Boierii cei cinstiţi, 

Prin ţeri risipiţi, 
Toată țara risipită 

Până în pământ sărăcită. 
Câmpii au rămas pustii, 

De cerezi de herghelii 
Câte orașe frumoase 

Toate până în pământ sunt arse. 
In Râmnic și la Buzeu, 

Tot ferice Dumnezeu, 
Din mânăstiri şi din case, 

Multe rămase nearse, 
lară acum mai de curând, 

Le arse până în pământ. 
In oraș şi în București, 

Dece întâi să te jeluieşti, 
Unde este minte omenească, 

Să poată să socotească, 
Acel oraș frumos și mare, 

La o jalnică schimbare, 
Este lucru de mirare, 

De nu are asemănare. 
Curți boierești și grădini, 

Să le vezi şi să suspini, 
Prin toate este drum mare, 

„ Tocmai ca drumul de sare. (sic) 

Ce întâi să scrii Sau să faci, 

Mai bine este să taci, 


OBCU CLUJ 





— 268 — 


Că primejdia este mare, 

Și mintea mea temei nare, 
Istoria este multă, 

Și mintea mea este scurtă. 
Dară nu voi să fac istorie, 

Ci numai o prothimie, 
Pentru țara mea oi să fac, 

Măcar să nu fie pă plac. 


SRR 


In patru părți ale lumii, 

Prea cuminţi era rumânii, 
Că sunt iscusiţi la fire, A 

Dar m'au între ei unire, 
Și dintr'a lor neunire, 

Va veni țării perire. 
lată acuma o văzum, 

Şi cu toții o crezum, 
Că cu unii din neunire, 

Și cu alţii din nemulțămire, 
Mâniind pre Dumnezeu, 

Ne-au sosit acest rău. 
Dela văleat 1765, 

Fu primejdii mari şi mici, 
Era în țară nelipsite, 

Să făcuse obicinuite, 
lară la 1769, 

Văzurăm şi altele mai noo, 
Uude Turcii cu Tătarii, 

Avea răsboi cu muscalii, 
lară noi după a noastră stare, 

N'aveam nici o supărare. 
Kirastele zacarele, 

Ne deprinsasem cu ele, 
lară la Noembrie în şapte, 

Joi spre Vineri din noapte, 
Auzim un ţipet, şi un zgomot, un hust și un loman 

De stupai şi de aman, 
Nu puteai să te pricepi, 

Ce socoteală vei să începi. 

Unii zicea că sânt tătarii, 

Alţii zicea că sânt muscalii, 
Dar anevoe să credea, 

Un lucru ce nu să vedea. 
Când începum a vedea mai bine, 

O mascara peste fire, 
Ce să vezi şi ce-i să zici, 

O grămadă de calici, 
Toate ulițele pline, 

De mișei de porci de câine, 
Cu câte un pișkir legat de mâni,(ă) 

Şi în cap pene de găină, 
Or la care mergeai și întrebai, 

Fi îţi răspundea stupai, 
Nu puteai să le alegi, 

Nici să le mai înţelegi, 
Atâta auziam stupai, 

Şi ne curăța de cai. 
Noi până să ne dumerim, 

De prin hanuri să eşim, 
Ei lucrase şi prădase, 

Pe Greci numai în pei îi lăsase. 
lară maioru Zgurali, 

El putuse năvăli, 
Și cu ai lui întrase, 

Tocmai la Vod' în casă, 
Vod' dacă l-au văzut, 

Cu totul la el au căzut, 
Salut. n oa a e a de a ea 

Pentruca să nu jefuiască, 
lară el să auză nu vrea, 

Vod'” foarte săruta, 

Numai când nu-l săruta, 
Afiseme para caloase, (?) 

Și cu altele şi mai frumoase, 
Ei atâta dezbrăcară, 

“Mai nimica nu lăsară, 
lară Corlava căpitanul, 

li luară şi gumanul, 

Cu un rând de haine îl lăsară, 

Şi de grab îl ridicară, 
La sieti George în han, 

Unde era şi vel ban, 
Fratele mării sale, 

Cu haremul Dumisale, 
Dupăce pe Vod” îl așezară, 

lară la curte să înturnară. 
Să lăsăm până aici, 

Să vorbim și de Turci. 
O milă Dumnezeiască, 

Fu cu legea creștinească, 
Nu este minte omenească, 

Vrednică să socotească, 
Această mare minune, 

De a Turcilor mulțime, 
Atât îi cuprinsese frica, 

De fugiră de nimica, 
Atâţia anadolen, 

Giurgiuven kicopiseni, 
Agalele cele de turci, 

Este minune ce-i să zici, 
Să i vezi fugind făr de frâne, făr de şele, 

De ţigani de haimanale, 
Dumnezeu cel ceresc, 

Nam gură să-ți mulțămesc, 
Că mila ta ne-au păzit, 

De tine s'au îngrozit, 
Deci de turci lăsăm, 

Și iară vorba să apucăm. 
Dupăce la curte veniră, 

Mai luară ce găsiră, 
Și aleseră mai cu cap, 

Pre Grigorie Scarlat, 
Să meargă ca un hamant (?) 

La sfeti son în han, (2) 
Şi fără de vorbe multe, 

Să aducă pe boieri la curte, 


OBCU CLUJ 


— 271 — 


lară el ca un politicos, 
Aduce pă boieri pă jos, 
Eşiră o vorbă mare, 
Că duce să-i omoare, 
Brâncoveanu ostenise, 
Prin tină să năduşise, 
Și când gândea să să odihnească, 
Mijlocul să-şi răcorească, 
lară până îşi luară sama, 
Ostașii îi fura blana, 
Luară-i blana din spinare, 
De fu mare mirare, 
Deci mergând boieri la curte, 
Văzură obraze foarte multe, 
Și umblam toți numai tare, 
Ca să vedem cine e mai mare, 
Dar când să vezi ce să zici, 
Să râzi au să lăcrămezi, 
Ședea în Spătărie, 
Acela Pocomnicul Ilie, 
Pă polecră Lăpoșat, 
„Cu conteșul lui Ciocârlan, 
Inbrăcat, înfăşurat, 
De parcă este unflat, 
Cu o săbioară încins, 
Și vorba lui cam cu plâns, 
La față cum rumeor, 
Numai cu capul gol, 
De-a dreapta lui Argeşanu, 
| Şi de-a stânga Veroşanu, 
Amândoi arhimandriţi, 
Cuminte şi iscusiți, 
Dădea mărita blogrodniciiată, 
Atâta de des era cât îț venea a vărsa. 
Amândoi ţinea bastoane, 
__ Şi judeca din canoane, 
Pe afmeni și pă ovrei, 
li lăsară numai în pei, 

Deci boierii aşteptară 

Până să lăsară, 
Că văzură pă lie, 

Despre dalba veselie, 
Apoi nu prea zăboviră, 

Insă priloforisiră, 
Precum că un om viteaz, 

Nici odată nu e treaz. 
Deci cu toate acestea, 

Prea se lungește povestea, 
Avem 0 grije mare, 

De nu ar fi venit Nazarie, 
Acesta cevași au păzit, 

La camară au străjuit, 
Destul cu Turcii sau lovit, 

Mulţi dintr'nşii au doborit, 
Poate ne-au slujit norocul, 

Pă noi nu ne-au călcat focul, 
De Dumnezeu am fost păziţi, 

Dar nu de ostași străjuiţi, 
Acestea să părăsim, 

Și altele să auzim. 
Pe Vodă îl gătiră, 

Și numai decât îl porniră, 
Făcură agă pe Varlam, 

Să dea oștilor nezam, 
Deci veniră veste la curte, 

Că vin oşti foarte multe, 
Ca să intre în Bucureşti, 

la'n să stai și să priveşti, 
Țara mult să veselește, 

Dacă aude și ş(g)indește. 
Şi bei ne mai veselim, 

Și mergem ca să privim, 
Dar de ne va veni vre-o putere, 

Ca să avem vre-o mângăiere, 
Clopotele trage toate, 

Lumea aleargă pă moarte, 

Când la oaste ce să vezi, 

Să râzi au să lăcrămezi, 
Venia un Marco căpitan, 

Un mojic și un brotan, 
Cu of... mare, 

De-abia să pișca călare, 
Toate altele să lași, i 

Şi să priveşti la ostaşi, 
Numai vieri plugari, 

Țigani şi mămăligari, 
Și a lui numită oaste, 

Le era mare. năpaste. 
Unii cu frâne de tei, 

Alţii cu scări de cormeni, 
Câte unu doi călare, 

Şi cu berzi la spinare, 
Era o primejdie mare, 

De nu Sar fi pus la ocare. 
Boierii să sfătuiră, 

Și mai bine o nemeriră, 
Câţiva din boieri să se aleagă, 

La împărăteasa ca să meargă, 
Să facă mare rugăciune, 

Pentru a noastră slăbiciune, 
Deci boeri să gătiră, 

Numai decât că porniră, 
Pleacă Mihai Măgureanu, 

Nicolae Brâncoveanu, 
Părintele Mitropolitu, 

Cesar Arhimandritu, 
Aceștia vor face trea'bună, 

Că aciasta nu este glumă. 
lar Spătaru Pârvu săracu, 

Pentru ţară îşi pusă capul, 
Tot ca să ne izbăvească, 

Bin robia cea turcească ;,,, 


p. Sfârșitul Istorii T. 

Ss. țării rumânești IL. 

K. şi lui Dumnezeu J. 

M. slavă, 27. 
792. 

Răstoind ziarele și revistele noastre 
III. 


O altă expresie la modă, înfiptă bine în tiparele limbii noastre 
uzuale, năzuind, la fel cu cele amintite în articolele precedente, să 
ne uniformeze graiul, eliminând din uz o întreagă serie de expresii 
variate şi frumoase, e şi: punerea la puncl. 

Citez din ziarele anului 1924. „Min. de instr. deleagă pe d-l insp. 
gen. Popa-Liseanu cu cercetarea şi punerea la punct a chestiunii“ (N. R. 
Nr. 94 p. 3 col. 2). 

„Mă întorsesem grăbit să pun la punct regulamentul permiselor“ 
(|. Minulescu, Gândirea Nr. 14 p. 344). = 

„D-l Prie încă vrea să-l puie la punct pe d-l G.“ (Ţara Noastră 
Nr. 18). 

„Credem că în privința aceasta găsim o justă şi unitară punere 
la punct, la care ajunge ziarul din Sibiiu (N. R. Nr, 99 p. 4 col. 1.) 

„D-l l. Băilă pane la punct frământările: minorităţii maghiare“. (N. 
R. 117 pg. 1). 

„Legea prezentată e o punere la punct a legii de organizare jude- 
cătorească a d-lui Toma Stelian (Univ. Nr. 127 pg. 7 c. 5). 

„Stăpân pe o sumă de chestiuni sociale şi economice pe cari ţi /e 
pune cu cea mai mare uşurinţă /a punct (N. R. 145 pg. 4c. 1). 

„D-l G.... pane la punct chestiunile ce vor figura în programul con- 
ferinței“ (N. R. 151 pg. 1c.7). 

„E necesar să pun lucrurile la punct“, spune d-l B. Cecropide 
(Univ. dela 11 lulie pg. 3. c. 3). 

„Aurora“ (dela 19 lulie pg. 4 c. 2) pune la punct un individ; iar 
cea dela 26 lulie (pg. 3 c. 2) pune la punct „Universul“, fiindcă a în- 
cercat şi el un răspuns. 

„Au descoperit o mașină infernală gata pusă /a punct“ (Univ. 26 
lulie pg. 3 c. 5). 

„O punere la punct“ (titlul unui art. din Univ. dela 27 lulie pg. 1 c. 1). 

„Ziarele anunță că delegaţia franceză a pus la punct noua formulă“ 
(Adev. 2 Aug. pg. 4 c. 4). 

„Gaz. Trans.“ pune la punct confuzia voită „a unor cercuri libe- 
rale“ (N. R. 19% p.1c.3). 

„Să fie puse la punct proiectele“ ... (Viitorul 13 Sept. pg. 3 c. 3). 

„Inainte de a pune punct unei desbateri“ (Aurora 13 Sept. pg. 1 c. 3). 

„Delegatul bulgar şi-a atras puneri la punct (la Sinaia) din partea 
delegaților români“ etc. (N. R. 216 pg. 2 c. 2). 

„O interpretare pusă la punct va sluji şi mai mult merituoasa lu- 
crare dramatică a d-nei Lucreția Petrescu“ (Univ. 28 Sept. foil. c. 8). 

„Nu s'a făcut nimic puntru punerea la punct a vechei noastre reţele 
(de cale fierată)“ (N. R. 297, 1925 pg. 2 c. 2). 

„Comentarii prin care s'a pus la punct pretenția maghiară“ (Cv..an 
|. Nr. 38 p.4c.1). 


„Bugetele anilor 1923, 1924 au trebuit să fie puse la punct prin 
votarea de credite extraordinare“ (N. R. 1825 Nr. 9 pg. 1 c. 2). 


„O aviaţie pusă la punct“ (N. R. 1925 Nr. 17 pg. 1 c. 2). 


„D-l min. al justiției a fost pus la punct de d-l P. Dragomirescu“ 
(N. R. 1925 Nr. 40 pg. 1 c. 4). 

„Vom pune noi învinuirile Ia punct“ (Cuv. an II. Nr. 9%,pg. 2 c.5) 

„Conducătorii partidului... au ştiut să pună la punct dorinţa de 
emancipare de magnați a ţăranilor unguri“ (Cv. an II. Nr. 104 pg. 1c. 5). 


„Un corectiv prin care se pune la punct atitudinea bazarului“ (Cv. 
II. 106 foil. c. 3). 


„Corriere della Sera pune la punct chestiunea întoarcerii țarului 
Ferdinand în Bulgaria“ (Cv. II. Nr. 135 pg. 4c.6). 


„Carabinele mute“ de experimentare şi le-a confecționat singur (in- 
ventatorul Savu Rogozea) din 'material insuficient pus la punct... (Cv. 
II. Nr. 238 p. 2 c.6). 


„Delegaţia franceză la Haga a terminat punerea la punct a liniilor 
generale de acţiune“ (Cr. 6 1. 1930 pg. 8c.5). 
„Ba am auzit pe unul povestind cum a pus la punct cu două pălmi 
pe un altul. 

lată, deci, cum această expresie fericită, — fericită fiindcă 
vine din Franţa, şi tot ce vine de acolo vine cu farmecul lui vi- 
no'ncoa, c'un aier de tinerețe contagioase — ne uşurează de atâta 
balast de dicționar, putând înlocui pagini întregi de alte expresii. 
Se dovedesc de prisos aşadar: aranjarea, punerea în ordine, 
regularea, rezolvirea, deslegarea, isprăvirea, terminarea, încheierea, 
finalizarea, desăvârşirea, ultima corectură, darea formei ultime (de- 
finitive), precizarea, repararea, înzestrarea cu cele necesare, între- 
girea, complectarea, spulberarea sau desminţirea (unei minciuni). 
lar când vom avea de furcă cu Nan sau cu Bran, nu vom mai 
avea nevoie de vechiul bagaj: aducerea la rezon, punerea la or- 
dine, reducerea la tăcere, cetirea levitelor, aplicarea căluşului, as- 
tuparea gurii, punerea cu botul pe labe, facerea cu ou şi cu oțet, 
spovedirea, facerea de două parale — după om și după împreju- 
tări, — fiindcă toate acestea pot fi înlocuite cu elastica, atotcu- 

prinzătoarea punere la punct. 
Inţelegem ca această expresie să înlocuiască, ca variaţie, si- 
nonimele: ultima corectură, ultima precizare, formularea definitivă a 
unui text, a unei chestiuni... Dar de aci până la a creia din ea 

mușamaua sub care să faci pierdute atâtea alte expresii frumoase, 
colorate, plastice, e o distanţă! 

Azi, expresia e încă monopolul nădragarilor şi-al semidoc- 
ților. Dar, cum e cu lipiciu, să nu ne mirăm dacă în actuala eră 
a democraţiei, când domnii strâng mai adeseori mânile noduroase 
ale ţăranului şi când țăranul care se respectă nu se mai mulțu- 
meşte cu slovenirea foişoarei sale provinciale, ci îşi poartă buricul 
degetului pe paginile Universului sau Dimineţii, — va începe şi el 
să-și pună la punct: opinca, dacă i s'a rupt; nevasta, dacă-şi ia 
nasul la purtare; fata, dacă-i prea luxoasă ori leneșe; băiatul, 
dacă-i prea ulițarnic. lar dacă o să i se strice carul, no să și-l 
mai dreagă, acoperișul spart n'o să şi-l mai repare, cojocul n'o să 
şi-l mai cârpească, calul n'o să şi-l mai pofcovească nici adape, ci 
toate le va pune şi el la punct, cum va pune la punct şi lelea 
Mărie copilașii, înainte de a-i trimite la şcoală sau biserică, ciorba 
şi mămăliga, înainte de a le servi la masă, găinile, înainte de cul- 
care, oalele cu lapte, dacă cumva găinile n'au fost puse la punct 
de vr'un dihor sau de vre-o vulpe, iar oalele cu lapte de niscaiva 
pisici. 


i 
i 


* 


O altă expresie ajunsă la modă pe urma îndrăgirii ei de cele 
mai bune condeie gazetăreşti e: în funcție de... Citez tot din zi- 
arele din 1924. 

„Succesul e în funcție de mijloacele sufleteşti şi materiale puse în 
activitate de către lucrător“ (N. R. Nr. 98 p. 2 c. 3). 

„Libertăţile şi drepturile sunt în funcțiune de restricţiuni, de obli- 

" gamente ce trebuesc împlinite în prealabil“ (Soc. de Mâine Nr.4p. 1 c.3). 

„Profesioniştii religioşi văd principiile în funcție de profesiune, iar 
nu profesiunea în funcție de principii (N. R. Nr. 103 p. 1 c. 2). 

„O chestiune în funcție de timp şi în funcție de cum“... (e vorba 
de sinceritatea monetară) (N. R. 114 pg. 1 foil. c. 7). 

„Adevărata popularitate e în funcție de ce vrei şi de ce îaci (N. R. 
117 pg. 1). 

„S'a aruncat vorba gravă în funcție de care s'ar părea că nici un 
alt argument nu mai are valoare: economii!“ (N. R. ll5 p. 1c.5). 

„Acei care judecă evenimentele totdeauna în funcție de preferinţele 
lor politice“ (N. R. 137 art. prim). 

„Un partid democratic care să nu fie în funcție de finanța capitalistă“ 
(N. R. Nr. 143 pg. 1lc.1). 

„Poate fi conceput altfel scrisul decât în funcție de bâţâiala de 
partid?“ (N. R. Nr. 134 foil. pg. lc.7). 

„Opiniile (d-lui A.) sunt în funcție de avantajele ce-i pot aduce“ 
(N. R. 149 pg. 1c.2). 
„Era, desigur, în funcție de faimoasa vorbă a lui |. Brătianu“ (N. 
R. 194 p.1c.2). 
„O solidarizare în funcție de alte așteptări viitoare“ (Cv. Il. Nr. 51 
pg. 4c.3). 
„Succesul unei comedii şarie este în funcție de o desăvârșită inter- 
pretare“ (Tot acolo pg. 2 c. 5). 
„Reforma dramatică în Germania este în funcție de regisor“ (N. R. 
1925 Nr. 27 p. 1 foil.). 
„Poporul cugetă și grăește în funcție de mămăligă“ (Cv. Il. 101 
pg. 1c.6). 
„Independenţa (magistraturei) e în funcție de modul de selecţionare 
a membrilor ei“ (Cv. II. 164 pg. 1 c. 2). 
„Partidul maghiar a încheiat cu D-l Goga pactul dela Ciucea, în 
funcție de care îl va susținea la Reghin“ (Cv, II. 105 pg. 4c. 3). 
Citatele sunt scoase numai din „Neamul Rom.“ şi „Cuvântul“. 
Și le cred suficiente spre a demonstra cum şi această expresie, 
generalizată odată, ne va sărăci lexicul de construcțiile: atârnă de..., 
depinde de..., conform cu..., potrivit cu..., după..., în sensul 
căruia (căreia), mulțumită (datorită) căruia (vezi citatul ultim!) 
Expresia e frumoasă și, în unele cazuri, indispensabilă. Nu 
se ridică nimenea împotriva întrebuinţării ei. 
Să n'o investim însă cu dreptul exclusivităţii. Să nu facem 
Şi din aceasta o „Mădchen fiir Alles“. 
Dacă nu de alta, de dragul varietăţii stilului şi de groaza 
uniformei atotnivelatoare. . 


Ax. Banciu. 


OBCU CLUJ 


— 278 — 


Insemnări răsleţe 
Gaz. Trans. dela 19 Iunie 1854 Nr. 49. 


„Mai multe persoane boerești din Moldova s'au retras la 
noi cu familii cu tot; iară mai mulți fugari de miliție (nu cătane: E 
dar civili, cari figurează, ca să nu-i înroleze) se întoarseră din | 
Moldova înapoi zicând: „că mai bine vor să fie aici ostaşi, 
decât sub Rus gospodar“. 

Noi suntem foarte îngrijorați neștiind încă încotro sună 
atâtea pregătiri. 

Săracii frați din Moldova și Valahia, dacă şi acum nu le-au 
răsărit soarele — apoi când oare le va mai răsări? 

Coresp. e datată din Bucovina 12 lunie. 

* 
Dintre confinii, 3 Iulie st. n. 1854. 


„Astăzi e anul când trecură Rușii sub comanda gen. Da- 
nenberg Rubiconul Principatelor, Pontul. Astăzi e și o zi ani- 
versară de gele pt. bieții frați Moldo-români carii fără vina lor 
au suferit amar și încă nu li s'a împlut cupa suferințelor etc. 

G. Tr. 1854 Nr. 5 dela 26 lulie pg. l col. 2. 

% 


In „Junimea Literară“ Nr. 9—12 din 1929 d-l Simeon Reli, 
în seria de acte oficiale „secrete“ ale guvernatorului Bucovinei 
din 1848 (baronul Henniger), aflătoare în arhivele statului, în 
Cernăuţi, dă la iveală şi o comunicare, cu data 7 lulie 1851, a 
guvernatorului Transilvaniei către „președintele țării“ din Cer- 
năuţi, despre sosirea repetată la poșta din Sibiu a mai multor 
exemplare din revista revoluționarilor români din Paris „Junimea 
Română“, — prin care C. A. Rosetti și N. Bălcescu pregătiau 
spiritele pentru revoluție — adresate în plicuri închise urmă- 
toarelor persoane : „Pierre Peretz, Jean C. Cantacuzino, ambii în 
București, apoi Const. Caragie, în Craiova, Contesse Zoe Rosetti, 
în Pitești, Jean Broșteanu fiul și Gligori Saftoriu, ambii în Târgu- 
Jiu, George Bariț şi Marie Maiorescu, în Braşov. 

Toate exemplarele au fost însă confiscate, ordonându-se, 
în aceeași adresă: „ca numitele persoane să fie supraveghiate 


de Poliţie, în caz că sar afla aici în țară“. 
* 

Cărturari, neguţători, meseriași. 

Montesquieu zice oare unde că oamenii până acum primiră 
trei feluri de creșteri și învățături: una dela părinți, care face 
din noi, nici mai mult nici mai puțin decât niște maimuțe obraz- 
nice; alta dela școale care, dacă suntem genii, ne deschide căi 
minunate, iar dacă suntem știi, mai așa, devenim tot atâtea nule 
în societatea omenească ; a treia creștere o luăm dela viaţă, în- 
vățând mai totdeauna cu dauna noastră. Ce învățătură tragem 
de aici ? Foarte mântuitoare: decât în 10 ani 100,000 iuriști, 
medici, teologi șcl. mediocri, slabi și calici, mult mai bine 90,000 
neguțători cu lăzile pline și meseriași foarte deștepți și avuţi și 
numai 10,000 cărturari, însă aceștia să fie iruntea și lamura na- 
țiunei, adecă nu numai învăţaţi, ci şi oameni de omenie și pa- 
trioți buni întru toată puterea cuvântului; iar celălalt popor încă 
să nu rămână a fi tot nule, în fruntea cărora D-lor să stea ca 
tot atâtea cifre mult semnătoare. 

Unum faciendum, alterum non omittendum. 


G. Tr. 1855 12 lan. 
Com. de B. 

Cronică 


Anuarul școalei normale de con- 
ducătoare „Domnița Florica“ din 
Braşov, pe anii şcolari 1926/27, 
1927/28, 1928/29, publicat de d-na 
Maria Popescu-Bogdan, directoară, 
Vălenii de Munte „Datina Româ- 


nească“ 1930. 

Anuarul începe cu „O conferinţă di- 
dactică“ în care, dupăce se arată inte- 
resul tot mai viu pentru problema ocro- 
tirii copilului, mai ales după războiul 
mondial — Brașovul, cu o singură gră- 
dină de copii înainte de războiu, are 
azi 10; Viena 103, cu 321 de secţii. In 
ultimii 8 ani a înființat 50, — se trece 
la sublinierea asemănărilor și deosebi- 
rilor dintre cele două sisteme de gră- 
dini de copii: îr6belian şi montessorian. 

De remarcat: constatarea că Școala, 
impunându-i-se programa şcoalelor nor- 
male de curs primar, nu mai poate da 
roadele pe care le dedea când îşi avea 
programa sa analitică specială. 

Răspunsul pe care direcțiunea şcoalei 
îl dă Ministerului în această privință ce 
logic şi concludent. Şi nu ne putem 
mira îndeajuns că Ministerul n'a ţinut 
seamă de el, vârând sub aceeași căciulă 
aceste două categorii de şcoală, cu ro- 
sturi diferite. 

După această conferință urmează un 
cuvânt ocazional, ținut cu prilejul ser- 
bării Zilei mamelor (2 lunie 1929). Re- 
ținem sfârșitul. 

„Ar fi foarte bine dacă şcoala, în loc 
de o oră de fizico-chimice, ar face la 
lună cel puţin o oră de Cultul mamei 
— fie chiar şi al tatei. Şi ar îi mai bine 
dacă s'ar mai reduce din unele şcoli, 
de cari sunt atât de multe, și s'ar or- 
ganiza „Şcoala mamelor“, în care fetele 
să învețe, înainte de a se mărita, cum 


să-şi crească copiii, valoarea copilului 
şi valoarea educaţiei acestuia prin di- 
ferite culturi, formând din ei oameni 
cinstiți, umani, oameni de artă, ştiinţă, 
de tot ce are lipsă un popor care se 
respectă. 

Şi dacă astăzi avem prin excepții 
mame idealizate prin pictură, poezie, 
proză, cele ieşite din școala mamelor 
vor fi desigur toate divinizate prin copiii 
lor. 

Și atunci când toate mamele vor îi 
conștiente de bogatele comori ce le-a 
hărăzit lor soarta, vom putea privi se- 
nini în viitorul poporului nostru“. 


Ambele conferinţe sunt ale d-nei di- 
rectoare Maria Popescu-Bogdan. 

Restul anuarului cuprinde date șco- 
lare din cari spicuim. 

1. Serbările şcolare la cari s'au jucat . 
piesele: „Se face ziuă“ (de Z. Bârsan), 
„Năpasta“ (?) (de 1. L. Caragiale), „Nunta 
țărănească“ şi „Piatra în casă“ (de V. 
Alecsandri“, „Sfârșitul pământului“ (de 
V. Eftimiu) şi „Nici pe aici nu se trece“(?) 
(de Sion). 

Dintre lucrările elevelor cetite la „So- 
cietatea de lectură“ amintim: „Prin ce 
poate contribui învăţătoarea la propă- 
şirea economică a ţării?“ (Frăteanu Ma- 
ria), „Calitățile unei bune învăţătoare“ 
(Alexe Maria), „Exemplul în educație“ 
(Stamati Elena). 

Mai remarcăm că „unele din păpu- 
şile confecționate la această școală, îm- 
dobesc azi muzeul școalei românești din 
Paris de sub conducerea d-lui profesor 
N. Iorga, altele muzeul Astrei-Brașov“. 

Au obţinut diploma de conducătoare 
în anul 1927: 36, în 1928: 56 șiîn 1929:20 
de eleve. Din 87 eleve, în 1926/27 au 
fost 21 fiice de agricultori, 21 orfane, 
17 fiice de invăţăt., prof., preoți, 9 de 

maeştri, lucrători, 8 de funcţ. publici. 
Din 92 eleve, în 1927/28 au fost 29 fiice 
de agricultori, 16 orfane, 19 î. de înv., 
prof., preoți, 7 de maeştri și îl de 
funcţ. publici. Din 98 eleve, în 1928 29 
au fost 24 fiice de agricultori, 22 or- 
fane, 16 de funcț. publici, 13 de prof., 
înv., preoți. i 

Sabin Anca, prof.: „Elementul 
esenţial în artă“ (conf.) Oradea 
1930 pg. 16, fără indicarea pre- 
țului, 

Pornind din analiza „Mioriţei“ autorul 
găseşte cauza ultimă a activității arti- 
stice „în sentimentul de solidaritate al 
omului cu semenii săi și cu universul 
întreg, iar cauza proximă, principiul ge- 
nerator, în tendiuța izvorâtă în mod 
natural din acest sentiment, tendință cu 
doi poli opuși, dintre cari unul ne îm- 
boldeşte să participăm la viața altora, 
iar celalalt, opus acestuia, ne îndeamnă 
să facem pe alţii să participe la viaţa 
noastră; tendință care ajunge la rea- 
lizarea ei integrală atunci când în mo- 
mentele de inspiraţie ale artistului și în 


czle de contemplaţie ale spectatorului 
se stabileşte o armonizare perfectă, o 
unificare integrală a individualității cu 
universalitatea sau cu o parte a aceleia“. 

Notele fundamentale ale oricărei opere 
de artă, notele cari constituesc ele- 
mentul specific al ei și pe care trebuie 
să le întrupeze orice operă de artă, 
sunt armonia şi sensibilizarea. 


„Tot ce nu e deci armonie și sensi- 
bilizare, aparține elementelor generice 
şi elementelor individuale — accesoriale 
ale operei de artă“. | 

lar „principiul călăuzitor de care se 
conduce în realizarea tendinței de ar- 
monizare este adevărul, dreptatea. Arta, 
prin urmare, nu poate fi nici imorală, 
nici amorală, ci e morală prin însăși 
această tendință spre adevăr și drep- 
tate“. 

De aceea, „singurul titlu de glorie 
în viaţă, este lupta pentru înfăptuirea. 
adevărului și singura măsură reală pentru 
valoarea pe care o reprezintă un om 
este partea de contribuţie ce a avut-o 


la realizarea aceluia“. 
e 


Muzeul naţional secuesc din Si. Gheorghe, instalat întro 


clădire cu aspect mai mult original decât estetic, dar cuprinzând 
între zidurile lui respectabila cifră de 273,575 obiecte, manuscrise 
şi cărți, a împlinit la 15 Sept. 1929 cincizeci de ani dela înfiin- 
țarea lui. Actualii conducători au organizat cu acest prilej o ser- 
bare comemorativă şi au publicat un volum festiv apărut prin în- 
grijirea d-lui director Csutăk Vilmos. 

Prin dimensiunile lui — cuprinde 780 pagini, — ca și prin 
seriozitatea celor mai multe din articolele cu care au contribuit un 
mare număr de colaboratori, printre cari şi doi români, d-ni Al. 
Tzigara Samurcaș şi |. Andrieşescu, volumul acesta frumos tipărit 
şi ilustrat, «se înfățișează ca o mare lucrare cu caracter monografic, 
indispensabilă pentru cunoaşterea ținutului secuesc. 

In general, diferitele articole sunt scrise cu interes şi cu dra- 

goste pentru obiectul studiat dar și cu obiectivitatea impusă unor 
cercetări strict științifice. Găsim însă și unele excepții, dintre cari 
relevăm următoarele două. 

D-l Bogdts Denes se ocupă de vechea toponimie a judeţului 
Trei-Scaune. Pe 16 pagini înşiră circa 2000 de numiri, culese de 
d-sa din documentele aflate în arhiva muzeului din Sf. Gheorghe. 
Cu toate că d-l B. subliniază, că lista d-sale nu cuprinde toate 
numitile vechi din Trei-Scaune şi deşi documentele cercetate nu 
sunt mai vechi ca din sec. 14-lea, cele mai multe fiind din sec, 
16—19, totuş d-sa conclude, că „după descompunerea imperiulni 
hunic“ în Trei-Scaune n'a fost altă populație veche afară de ma- 
ghiari şi slavi, pentrucă „din acele timpuri n'am găsit decât numiri 
slave afară de cele maghiare, deşi am cercetat mai multe mii de 
documente“. Numirile vechi cuiese de d-sa vorbesc despre bulgari, 
despre saşi (drumul saşilor), ba chiar şi despre ruşi (erumul ru- 
şilor). Nici o indicație despre români, nici chiar în satele, unde 
aceştia se mai păstrează și astăzi, 

Siculus întrun articol privitor la originea secuilor pune în 
sarcina d-lor N. lorga şi Sabin Opreanu afirmarea, pe care n'a 
făcut-o nici unul din aceşti autori, că secuii ar fi pur şi simplu 
români maghiarizați. 

Astfel de alunecări trebuesc neapărat evitate. Ținutul secuesc 
Şi locuitorii lui vor da mult de lucru mai ales de aci înainte cer- 
cetătorilor români şi maghiari. O colaborare ştiinţifică, asiduă şi 
oială, e cel mai bun mijloc de cunoaștere și apropiere. Frumosul 
volum jubiliar al muzeului din Sf. Gheorghe a servit şi acest scop. 


N. O. 

frumoasa casă ..., |. llieşiu: Provin- 

Cartea muntelui sfânt. George Grego- 

Buletinul eugenic şi biopolitic, Cluj, 
anul 1930 (Vol. IV) No. 1-2. Gh. Comi- 
cescu: Orientarea biologică a educaţiei. 
M. Kernbach: Despre asigurările sociale. 
Dr. 1. Gomoiu şi Dr. P. Râmneanțu: 
Fragmente din Raportul asupra anchetei 
din plasa de demonstraţie Gilău, jude- 
țul Cluj. Dr. G. Retezeanu: Dispensa- 
rul psihiatric. Ovidiu Comșa: Conside- 
rații generale asupra cauzelor prostitu- 
ției. Dr. V. L. Bologa: Istoria sifilisului. 
Dr. Zolog: Actualităţi. 

* 


Ciujul Medical, anul X (1929) No. 
12. Număr festiv închinat d-lui prof. Dr. 
1, lacobovici cu prilejul împlinirii alor 
50 ani de viață şi 10 ani de activitate 
la Universitatea din Cluj. Dr. E. Țe- 
posu: Profesorul Dr. ]. lacobovici. Dr. 
E. Țeposu: Insuticiența orificiului ure- 
teral și reflux vesico-renal, Dr. E. Țe- 
posu şi Dr. E. Mureșeanu: Considera- 


țiuni asupra una sută intervenţii pentru 
calculoză vezicală. Dr. A7. Pop: Cho- 
lecystoenteroastomoza și transplantarea 
choledocului în cazurile de ulcere peri- 
vateriene. Dr. Liviu Câmpeanu: Contri- 
buţiuni la operaţiunile de apendicită. 
Dr. Oct. Filipescu: Consideraţiuni asu- 
pra rezecţiilor stomacale Pean, Habe- 
rer, Babeock-Goepel. Dr. M. Roth şi 
Dr. E. Steiner: Radioterapia afecţiuni- 
lor inflamatorii acute. Dr. A/. Pop-Cluj: 
Considerațiuni asupra 2500 cazuri de 
apendicită operate în clinica chirurgi- 
cală din Cluj. Dr. Mihai M. Mitrea: 
Epiteliomul stomacului. Dr. Eugen Ni- 
coară: Contribuţiuni la studiul sarcinei 
extrauterine. Dr. Nicolae Belu: Asupra 
myohysteropexiei Profesor Dr. lacobo- 
vici. Dr. Martin Fodor şi Dr. Zeno 
Borza; Studiu clinic și statistic asupra : 
afecțiunilor căilor bileare, tratate în cli- 
nica chirurgicală din Cluj. Dr. Jon Mu- 
reșean : Contribuţiuni la tratamentul 
osteomielitelor. Dr. G. Bolintioeanu: Un 
caz de hernie crurală gigantă. Alte ar- 
ticole publică d-nii: Dr. M. 1. Nichita, 
Dr. Al. Lupan, Dr. 1. Danicico, Dr. G. 
Căpruciu, Dr. V. Dogariu, Dr. N. Oan- 
cea, Dr. Traian Bona, Dr. T. Spoială, 
Dr. losif Ujhely, Dr. Atanasie Demian, 
Dr. St. Jianu, Dr. Emil Mureşianu. 
* 


Arhiva. Organul soc. istorico-filolo- 
din laşi. Anul XXXVII (1930) No. 2. 
ilie Bărbulescu : individualitatea limbii 
române şi elementul slav. C. Aogăl/ni- 
ceanu: Românii de dincoace de Carpaţi 
sub dominațiunea Ungurilor până la 
întemeierea Țării Româneşti și a Mol- 
dovei. Tâ. Holban: Boierii lui Mihai 
Viteazul (continuare) Petru Caraman : 
Contribuţiuni bibliografice la studiul Ro- 
mânilor din Istorie şi al limbii lor. Co- 
municări semnează: Margareta Ștefă- 
nescu : Influența cronicei lui Manasses 
asupra poeziei românești vechi. Datine 

a 40 de sfinţi. Zicători ce se asemănă- 
toare cu ale noastre. Lucian Predescu: 
Rectificări în istoria literară. TA. Hol- 
ban: Românii la hotarele Galiției. P. 
Constantinescu-lași : O operă de _lite- 
ratură rusă medievală și țara noastră. 
N. Gane: Folklor din Basarabia. Re- 
cenzti. 

Arhiva Someșană. (1930) No. 12. 
Virgil Sotropa : Un act memorabil. 7. 
Marțian : Raportul locotenentului Frie- 
derich Storch de Arben din 1838—49. 
Corespondenţa lui Nacșu cu Moisil și 
Petri. V. Bichicean : Material documen- 
tar. 1. Marțian: O altă scrisoare a Ge- 
neralului loan Kemeny. Virgil Sotropa: 
In amintirea lui Grigore Silași. 

+ 


Graiul Românesc. Anul III (1929) 
No. 1—7. Dr. Victor Papacosta: Despre 
Românii desnaţionalizați dintre Rusciuc 
și Silistra. M. Pop: Românii din Ceho- 
slovacia. Simion C. Mândrescu: Corpul 
nostru diplomatic în țări cu minoritate 
românească. Anton Hoidas: Românii 
rutenizați din Bucovina. (In No. 3). D. 
Caracostea: O problemă de geografie 
Folklorică sudesteuropeană. Elena Ef- 
timiu : Intre Valaşi. (In No. 4—5). Di- 
mitrie Beralti: O nouă autocefalie în 
Balcani. V. Vărădean: Românii din Ba- 
natul Jugosslav. (In No. 6). Simion C. 
Mândrescu : Etatizarea şcoalelor româ- 
nești din Albania. Paul St. Iliin: Inde- 
pendența Ucrainei şi Românii Trans- 
nistrieni. (In No. 7). Sfoica Nicolaescu: 
Sfântul Munte Athos și importanța lui 
pentru România din punct de vedere 
istoric, cultural şi religios. 

* 

Utopia. Cluj. Anul II. (1930) No. 1. 
I. Haţegan : Politica tineretului. J. E. 
Drummond: Ptbblema limbii internaţio- 
nale. Edmond Sechelle : Filosofia cos- 
mologiei Einsteiniene. Corneliu Albu : 


Democraţia și problema minoritară. Tra- 
ian Ieremici: Atavism. V. L. Rogacev- 
schi: Scriitorii ruşi legați de moșie. 
Note, cărţi, reviste. 

* 

Cele Trei Crișuri. Oradea. Anul IX 
(1930) No. 1—2. Număr închinat Ro- 
mânilor de peste hotare. Maria, Regină 
a României: Intre Românii din America. 
S. Mehedinţi, Românii de peste hotare. 
Ion C. Grădișteanu : Insemnătatea Ro- 
mânilor de peste hotare. Jon Foti, Ma- 
cedo-Românii. Sextil Pușcariu: Românii 
din Istria. Traian Birănescu: Românii 
din Banatul înstreinat. Vasile Stoica: 
Românii din Ungaria (1). A. Davidescu: 
Românii din Ungaria (1l). Paul Negu- 
lescu : Românii din America. Ștefan 
Popp : Românii din Cehoslovacia. Ga. 
Vornicu : Românii din Maramureșul Ce- 
hoslovac. Ștefan Ciobanu: Românii de 
peste Nistru. Note, cărți, reviste. 

se 

Făt-Frumos, Anul V, (1930) No. 1. 
Număr închinat lui lon Creangă, la 40 
ani dela moartea lui. Leca Morariu : 
Creangă. Gh. Bogdan-Duică : Variante: 
ungurești la lon Creangă. A. A. Cuza: 
De-ale lui Creangă. / Creangă : De-ale: 
școlii (spicuiri). A. Garovei: Insemnări 
de-ale lui Creangă. V. Tempeanu : Fol-: 
ticenii în „Amintirile“ lui Creangă. W. 
A. Bogdan: Creangă la Slănicul-Mol- 
dovei (1885). Leca Morariu : Recenzia 
ediţiei Creangă-Lovinescu. Cronică. Bi-: 
bliografie. 

+ 

Societatea de mâine. Cluj. Anul VII, 
(1930) No. 7. /lie Cristea: Românii din 
Rusia Sovietică. Traian Herseni: So- 
ciologia comparată a mentalităților. Petru 
Suciu : Problema femenismului la noi. 
Al Ciura: Crucifixul. Ar. Deleanu: 
Afară cu politica din Universitate. Horia 
Trandafir: Spinoza în româneşte. Dr. 
Val. Moldovanu : Tendinţele de evoluţie: 

ale raportului dintre biserică şi Stat. 
Ernest Bernea: Societatea Naţiunilor 
şi viaţa universitară internaționalâ. G. 
Serbu: Atlasul linguistic al României. 
Ion Clopoţel: Alexandru Papiu-llarianu. 
Ion Chinezu: Aspecte din literatura 
maghiară din Ardeal (1918-1928). Cronici 
fapte etc. 
* 

Ritmuri. Braşov. Anul I (1930), No. 
8—9. ÎI. Al. Bran-Lemeny, Literatura 
şi Braşovul, în lumina materialismului 
și a idealismului. Restul numărului ver- 
suri şi proză semnate de: Maria B. 
Baiulescu, Al. Călinescu, lon Focşeneanu, 
Ecaterina Pitiş, Alex. lacobescu, N. Ni- 
culescu Cantonieru, Lucian Costin, Aurel 
Chirescu, Aurel Marin, |. lordache, R. 
Prișcu, Luciu Marian. Recenzii. 

* 

Scrisul nostru. Bârlad. Anul 1, No. 
12. G Tutoveanu : Al. Vlahuţă. Versuri 
şi proză de: Zoe G. Frasin, Ştefan 
Cosma, G, Ursu, N. N. Lenguceanu, G. 
loniță, G. Nedelea, D. Farcașanu, ]. 
Mihail. Cronici, Insemnări. 

% 

Luceafărul literar şi artistic. Anul 

|, No. 8—9 şi 10—11. 


Soveja. Bucureşti. Anul Ii, (1930), 
No. 1—2. 

Moldova literară, 
IV, (1930), No. 1. 

România literară. Anul I (1930) No. 
1. Prim-redactor Ovidiu Hulea. Noua 
revistă a Ardealului, vrea să îie o con- 
tinuare a „Tribunei“ și „Luceafărului“ : 
„In spiritul acestei tradiţii vom deschide 
deci coloanele revistei noastre, tuturor 
năzuinţelor curate de a tălmăci marele 
suflet al națiunii“. 

In acest număr publică: /. Agârbiceanu 
Inimi simple (schiţă). G. Bogdan-Duică ; 
Basarabia în 1838. Al. Ciura ; D-l Con- 
silier (schiță). Dr. Coriolan Suciu ; Când 
a plecat Gh. Lazăr din Sibiu ? Nico/ae 
Mărgineanu : Insemnări asupra lui Pi- 
randello. Livia Rebreanu-Hulea : Copilul 
cât plopul (poveste). Versuri semnează: 
Livia Rebreanu-Hulea, Emil Giurgiuca, 
Ovidiu Hulea, Gabriel Drăgan. Bogate 
pagini de cronică. 

Poate ar îi fost bine ca Redacţia să 
fie în aceeași localitate cu Administrația, 
iar nu una la Aiud şi ceailaltă la Arad. 
Vorbind astiel ne gândim la unele greșeli 


de tipar cari s'ar fi putut evita. 
* 


Mihăileni. Anul 


Dela „ASTRA“ Braşov 





In 13 Aprilie c. Despărțământul „Astra“ Braşov şi-a ţinut 
adunarea generală ordinară, în sala festivă a liceului „A. Şaguna“. 
Din Raportul general despre activitatea comitetului în 1929—1930. 
spicuim : (Capitolul „Propaganda culturală“). „Sunt trei lucruri de 
cari trebuie să se țină seamă atunci când mergi la ţară: conferen- 


țiarul, conferința şi politicianismul. 


1. Nu ori cine poate vorbi țăranilor. Intelectualul dela oraş 
are un anumit limbaj, împestrițat cu atâtea neologisme încât, dacă 
nu e obişnuit să se coboare la mentalitatea şi limba satelor, fără 
de nici un folos va căuta să înalțe satul printr'o savantă conferinţă. 
Așadară, vorbitorul trimis la sate nu poate fi ori cine — ori câtă 

bunăvoință ar avea — ci numai acel care are un vocabular rural, 
ca să-i zicem aşa. 

2. Nici conferința nu poate fi aleasă la întâmplare. Sunt pre- 
ferate cele ce îşi găsesc o aplicare imediată, mai ales la început, 
şi acele în cari au şi ascultătorii un bagaj de cunoştinţe; fiind cu 
totul streini de un subiect, chiar dacă vei reuși să te faci ascultat, 
folosul va fi problematic. Deci conferințele vor fi alese. Ideal ar 
fi ca însuși satul să-ţi indice subiectul pe care ar dori să-l tratezi. 

3. Asupra politicianismului sunt multe de spus. In propa- 
ganda noastră la sate suntem de atâtea ori priviți cu neîncredere: 
„Domnii dela oraş“ în mintea ţăranului reprezintă azi, de atâtea 
ori, un fel de negustor de voturi, dar un negustor de şatră care-și 
tace reclamă mărfii. Politicianismul a frânt massele satelor, le-a 
învrățbit fărămițându-le, le-a aruncat în vâltoarea unor lupte şi vi- 
novate şi inutile. In cel mai umil sătişor, toate partidele îşi au re- 
prezentanţii lor şi țăranul nici nu mai concepe altfel de întruniri 
decât politice. Şi, — să ne bucurăm! — e sătul de ele. Ți-o spune 
în față cu acea sinceritate amară şi dojenitoare: „Ne-am săturat 
de politică; lăsaţi-ne în pace!“ Ori ce conferință pe care o ţinem 
trebuie să înceapă cu aceeaşi frază stereotipă:“ Oameni buni, n'am 
venit să facem politică şi nici să vă cerem votul...“ Abia după 
această prealabilă spovedanie, fețele se mai luminează, ochii se 
uită mai bucuroși de oaspeţi, mai încrezători în „Domnul dela 
oraș“. Vina o poartă cei cari îi îmbată pe bieţii țărani cu vorbe 
goale, înjurând pe cei din partidul advers, cu scopul dea le 
smulge votul. Acesta odată dat, satul rămâne tot cu mâna goală, 
dar cu sufletul însămânțat de vrajbă. Cine strică? De cele mai 
multe ori chiar conducătorii satelor. Va trebui să se pună capăt 
odată acestei vinovate exploatări a „conştiinţei cetăţeneşti“ în nu- 
mele căreia pledează toți cei ce duc politica militantă la sate. Acolo 
încă nu avem nevoie de ea, sau cel puțin nu în forma în care se 
face azi“. 

Deşi a avut să lupte cu multe piedeci, activitatea „Astrei“ 
din anul acesta înregistrează un progres simțitor faţă de trecut. 
Având aparate de proiecţie, filme şi automobil propriu, conferințe 
s'au ținut şi mai multe, şi în săli mai populate. S'au organizat trei 
serii de conferințe: una în Scheiu, unde au vorbit D-nii Dr. V. 
Stinghe, |. Colan, Ing. V. Micu, Ing. B. Mâzgăreanu, Aurel Căpă- 

țină; a doua”la liceul „A. Șaguna“ unde au vorbit D-nii: N. Or- 
ghidan prof., |. Mărculescu prof., General A. Butunoiu, Dr. V. 
Stinghe, Aurel A. Safirescu, Consilier la Curtea de Apel, Octavian 
Giurgiu prof., |. Garoiu avocat, Dr. Voicu Niţescu, Ministrul Jus- 
tiției, lon Colan, prof., Ing. Bujor Măzgăreanu, Dr. N. Căliman 
şi Eugen Hulea, prof. A treia serie a fost organizată la sate unde 
S'au ținut 31 de conferințe de către D-nii: Dr. N. Căliman, lon 
Colan, Dr. V. Stinghe, Ing. Bujor Măzgăreanu, Ing. V. Micu, N. 
Orghidan, prof., Dr. 1. Gancevici medic, loan Pricu, dir. şcoalei 
comerciale, Aurel Căpăţină avocat, Ing. Comanescu. 

S'au ținut, deci, în total 50 de conferințe. S'au organizat apoi 
serbarea dela 1 Decemvrie 1929, precum și o şedinţă solemnă în 
cinstea lui Thomas Garique Massaryk, cu prilejul împlinirii a 80 
de ani dela naştere. 

Subvenţiuni şi ajutoare s'au primit dela: Prefectura Judeţului 
Braşov, primăriile comunale: Bod, Hălchiu, Feldioara, Hărman, 
Holbav, Purcăreni, Satulung, Teliu, Turcheş, în sumă totală de 
Lei 70.500. 

Față de această sumă primită, Despărțământul a dat, în 1929, 
subvenţiuni şi ajutoare în sumă de lei 123.991, sau, dacă socotim 
tot ce s'a împărțit timp de patru ani, ajungem la peste 692.000 lei 

Despre inaugurarea Bibliotecii „Dr. Al. Bogdan“, am vorbit 
în alt număr al revistei noastre. Constatăm aici sporul față de 
1929: Biblioteca cuprinde 13.309 vol. (în 1929 numai 10.778). 
Reviste: 217 în 403 vol. S'au cumpărat 640 vol. S'au primit do- 
naţiuni: 1303 cărți 588 broșuri, 36 ani de reviste, 2629 numeri 
de reviste, 80 diverse. S'au catalogat în total 2201 cărți (2220 
vol.), şi 217 reviste (403 vol.). S'au citit 1607 vol. (In lunile la- 
nuarie — începând din 20 — Februarie și Martie). S'au legat 244 
vol. cu 26.130 lei. 

Muzeul s'a îmbogăţit cu câteva tablouri, cumpărate și donate. 

Mei”. rii „Astrei“ Braşov sunt: 40 fondatori, 263 pe viaţă, 
221 activi! şi 520 ajutători:. total 1044. 

Atât raportul general cât şi cel al consiliului de administraţie 
al cinematogratului, se vor publica în broşură, aşa cum s'a făcut 
și în ceilalți ani. 

